ডা. হাফিজ উদ্দীন আহমদ ১২:১০ অপরাহ্ণ, আগস্ট ০৮, ২০১৯\nমাথা থাকলে ব্যথা হবেই। ব্যথা মস্তিষ্কের বহিরাংশে অনুভূত হলেও আসলে তা আসে খুলির ভেতরে থাকা নানা অংশ বা অন্য স্থান থেকে। তবে আশ্চর্যের ব্যাপার, মগজে কোনো অনুভূতি নেই অর্থাৎ ব্যথা হয় না। বহু কারণে ব্যথা হতে পারে আধকপালি বা মাইগ্রেন, জ্বর, দাঁতের রোগ, গোলমাল, আবেগ আধিক্য, চোখ, নাক ও কানের রোগ ইত্যাদি।\nখুলির ভেতরে ৩টা গর্ত থাকে : সম্মুখবর্তী গহ্বর, মধ্যবর্তী গহ্বর ও পশ্চাদ্বর্তী গহ্বর। সম্মুখ ও পশ্চাদ্বর্তী গহ্বরের বহিঃস্থ মস্তিষ্ক আবরণী (ডুরা মেটার), বড় বড় শিরা ও মগজের নিম্নভাগের ধমনীগুলোর দেয়াল ইত্যাদি সংবেদনশীল ও তাতে ব্যথা গ্রাহক থাকে। কোনো কারণে রক্ত নলগুলো সম্প্রসারিত হলে, মাংসপেশিতে খিঁচুনি হলে, প্রদাহ ঘটলে বা মস্তিষ্কস্থ কোনো অঙ্গে টান লাগলে ব্যথা হয়।\nমাথাব্যথার সাধারণ কারণ হচ্ছে আঘাতজনিত মাথা বা গ্রীবা কশেরুকায় আঘাত; প্রদাহজনিত : নাসিকা পার্শ্বস্থ গহ্বর (সাইনাস), মেস্টয়েড, মস্তিষ্কে ক্ষরণ ইত্যাদি প্রদাহ; রক্ত নল সংক্রান্ত : উচ্চ রক্তচাপ, মস্তিষ্ক অভ্যরন্ত রক্তনলের স্ফীতি; মস্তিষ্ক অভ্যন্তরে আব বা টিউমার রক্তপাত; আবেগ জনিত : দুশ্চিন্তা, হিস্টিরিয়া; বিবিধ : দৃষ্টি হ্রাস, গ্লোকোমা, স্নায়ুশূল, গোলমেলে পরিবেশ। প্রায় ক্ষেত্রে মাংসপেশির সংকোচন ঘটে ফলে মাথার চারদিকে আঁটসাঁট ভাব বা কষ্টদায়ক ব্যথা অনুভূত হয়। ভ্রুর উপরিভাগে বা মাথার পেছনে চাপ দিলে ব্যথা পাওয়া যায়। মস্তিষ্ক অভ্যরন্ত রক্তক্ষরণ বা মস্তিষ্কাবরক প্রদাহে মাথা নাড়লে, কোথ বা কাশি দিলে দপদপে ব্যথা হয়।\nব্যথা প্রতিরোধ করার জন্য গোলমেলে পরিবেশ ও দীর্ঘ একঘেয়ে কাজ তথা অযথা উৎকণ্ঠা এড়িয়ে চলতে হবে। বেশি ঘুমানো ও কম ঘুমানো পরিহার করে যথাসময়ে খাবার গ্রহণ, রক্তচাপ নিয়ন্ত্রণ, দৃষ্টিহ্রাস চিকিৎসা করতে হবে। ঋতুকালে সাবধান থাকতে হবে। সর্দিতে বন্ধ নাক হালকা গরম পানিতে সামান্য লবণ গুলে তা নাকে টেনে কিছুক্ষণ রেখে ছেড়ে দিলে খুলে যাবে ও এজন্য ঘটা ব্যথা দূর করবে। প্রয়োজনে ৫০০ মিলি গ্রাম প্যারাসিটামল (দিনে চারবারের বেশি নয়) ব্যবহার করতে হবে ও চিকিৎসক দেখাতে হবে। আপনার মাথাব্যথা সারানোর ভার তিনি মাথা পেতে প্রহণ করবেন!\nঅধ্যাপক ডা. হাফিজ উদ্দীন আহমদ\nঅধ্যক্ষ, মনোয়ারা সিকদার মেডিকেল কলেজ হাসপাতাল, কার্তিকপুর, শরীয়তপুর।


বর্তমানে রাজনৈতিক দলগুলো গণতন্ত্রকে প্রহসনে পরিণত করে চলেছে | নোতুন পৃথিবী\nবর্তমানে রাজনৈতিক দলগুলো গণতন্ত্রকে প্রহসনে পরিণত করে চলেছে\nভারতে যুক্তরাষ্ট্রীয় গণতান্ত্রিক শাসন ব্যবস্থা চালু আছে৷ কিন্তু দুর্ভাগ্যের বিষয় হ’ল এখানে গত ১৯৪৭ সালে দ্বিজাতিতত্ত্বের ভিত্তিতে ভারতবর্ষকে কয়েক টুকরো করে ভাগ করে পাকিস্তান ও হিন্দুস্থান তৈরী করা হ’ল৷ দেশের আপামর জনগণ এ ব্যাপারে কিছুই জানতো না৷ এর ফলে মুসলমান সম্প্রদায় সাম্প্রদায়িক দাঙ্গা বাধিয়ে লক্ষ লক্ষ অসহায় হিন্দু নরনারী, শিশুদের নিজ নিজ জন্মভূমি থেকে বিতাড়িত করে এক ভয়ঙ্কর উদ্বাস্তু সমস্যা সৃষ্টি করে ও হিন্দুস্তানে অর্থাৎ ভারতে বিতাড়িত করে ভারত যুক্তরাষ্ট্র এক সামাজিক ও অর্থনৈতিক সঙ্কট সৃষ্টি করে অদ্যাবধি তার খেসারত ভারত দিয়ে চলেছে৷ ভারতের পুর্ব-পশ্চিমে দুটি ডানা আজ বিচ্ছিন্ন৷ আজও ভারতকে সেই ডানাহীন অসহায় পক্ষীর ন্যায় নানা ধরণের সমস্যায় ভুগতে হচ্ছে৷\nবে-আইনী অনুপ্রবেশ, চোরাচালান, আর সীমান্তে বিশেষ করে পশ্চিম দিকে পাকিস্তানের হিংসাশ্রয়ী জঙ্গী হামলায় ভারত ক্ষত-বিক্ষত হয়েই চলেছে সেই দেশ ভাগের পর থেকে অদ্যাবধি৷ তাছাড়া পাকিস্তান পর পর কয়েকবার ভারত আক্রমণ করে ও ভারতের অভ্যন্তরে একনাগাড়ে জঙ্গী হামলা ঘটিয়ে ভারতের অর্থনৈতিক ও সামাজিক অগ্রগতিতে ব্যাহত করেই চলেছে৷ এরই মধ্য দিয়ে ভারতের কেন্দ্রীয় সরকার কখনও কংগ্রেস দল, কখনও জনতা, ভারতীয় জনতা দল এককভাবে আবার অন্য দলগুলির সহায়তা নিয়ে মিলিজুলি সরকার সরকার করে দলীয় শাসন কায়েম করে চলেছে৷ বর্তমান কেন্দ্রে বিজেপির ১৭তম লোকসভা নির্বাচনে একক সংখ্যাগরিষ্ঠতা পেয়ে নয়া সরকার গড়েছে৷ তবে যত দিন যাচ্ছে এদেশের গণতন্ত্রটা এক নক্কারজনক অবস্থার মধ্য দিয়ে চলেছে৷ যা জনগণের কোনও সেবাই দিতে পারছে না৷ দলতন্ত্রের করুণ দুরবস্থা দেখে জনগণ দিশেহারা৷ রাজনীতিতে ধীরে ধীরে দুর্বৃত্তায়নের প্রাবল্য বৃদ্ধি পেয়েছে৷ গণতন্ত্র তখনই সার্থক হতে পারে যেখানে বিরোধী পক্ষ শক্তিশালী হয়৷ তাহলে একক সংখ্যাগারিষ্ঠ দল স্বৈরাচারী হতে পারে না৷ এই বিরাট বহুভাষাভাষী গণতান্ত্রিক রাষ্ট্রে বিরোধীদের কোনও ঐক্য ও সংহতি প্রায় নেই৷ তাই একদলীয় রাষ্ট্রের স্বৈরাচারী মানসিকতার আগ্রাসী নীতিতে দেশ আক্রান্ত হচ্ছে৷ তাতে কোটি কোটি মানুষ শোষিত হচ্ছে আর সামনে আসীন কেন্দ্র ও রাজ্যের শাসকদলগুলো৷ তাদের মত করে শাসন চালিয়ে গণতন্ত্রকে দলীয় শাসনের হাতিয়ার করে ছেড়েছে৷ এরা সংবিধানকে বারবার সংশোধন করে চলেছে৷ তাই গণতন্ত্র আর বিরাট দেশে জনগণকে সেবা দানে ব্যর্থ৷ দলবাজিটাই প্রাধান্য পেয়ে চলেছে৷ দেশে বর্তমান বেকারীর হার ৪৫ বছরে সর্বোচ্চ৷ কেন্দ্রে নোতুন সরকার হয়েছে৷ কেন্দ্রে লোকসভার ৫৪২টি আসন দু’মাস ধরে সাত দফা চালিয়ে প্রচণ্ড গরমে সারা ভারতে এক রাজসূয় যজ্ঞ হ’ল৷ এতে গরীব দেশের হাজার হাজার কোটি টাকা ব্যয় হ’ল৷ নির্বাচন হ’ল বিরাট গণতান্ত্রিক রাষ্ট্রে গড়ে ভোট পড়ল মাত্র ষাট শতাংশ৷ কাগজে-কলমে ৭২ বছরের গণতন্ত্র ভারতের৷ নাগরিকগণ এখনও উপলব্ধি করতে পারল না গণতন্ত্রে নাগরিকদের ভোটদানটা কতখানি গুরুত্বপূর্ণ৷ লজ্জার কথা আধা সামরিক বাহিনী দিয়ে নির্বাচন হল৷ স্বাধীন দেশে ভোটকে কেন্দ্র করে বহু মানুষ আহত হ’ল ও প্রাণ হারাল৷ কত মায়ের কোল যে খালি হ’ল তা বলার নয়! এই মারাত্মক ঘটনা যারা ঘটালো তারা নিছক গদীর স্বার্থে ঘটিয়েছে৷ এটা কিন্তু নেতা-নেত্রীরা স্বীকার করেন না৷ অনেক ক্ষেত্রে প্রদত্ত ভোট দানের চেয়ে বিজয়ী প্রার্থীরা গণনায় হাজার হাজার ভোট বেশী পেয়ে জিতেছেন৷ এটা কেমন করে হয়? তা হলে এত অর্থ ব্যয় করে নির্বাচন করার অর্থটা কী?\nআশ্চর্য ব্যাপার নির্বাচনের ফলাফল---বিরোধী শূন্য, এটার অর্থ কী? নাগরিকগণ গোপন ভাবে ভোট দান করবেন৷ সেখানে ছাপ্পা ভোট হয় কি করে? ভোট গণনায় হিসাবের গরলিমলা কেন হয়? নির্বাচনে দেশের প্রাতস্মরণীয় ব্যষ্টির মূর্ত্তি ভাঙ্গা কেন হ’ল৷ এর সদুত্তর কে দেবে? যাঁরা নির্বাচেন অংশ নিয়েছে তাদেরই অন্ধ সমর্থকগণ যে একাজ করেছে সেটা তো অস্বীকার করার উপায় নেই৷ এদেশের এই ধরণের গণতন্ত্রের কুৎসিত চেহারা আজ ৭২ বছর পরেও দেশবাসীকে দেখতে হচ্ছে৷ এর দায় কাদের ওপর বর্তাবে? এর উত্তর কে দেবে?\nনির্বাচনে এত প্রচার কীসের? কোটি কোটি টাকা ব্যয় করে মাঠ ভর্তি করে নেতা বা নেত্রীরা কোন্ উদ্দেশ্যে সমাবেশ করেন? নির্বাচনের সময়ই দীর্ঘ সময় ধরে সরকারের দপ্তরে কোন কাজই হয় না৷ এতে দেশের কোটি কোটি টাকা ক্ষতি হয় ও জনগণ নানাভাবে দুর্ভোগ ভোগ করে থাকেন৷ এ কেমন গণতন্ত্র৷ ভারতের পক্ষে এসব অশোভন৷ বক্তাদের বক্তব্য শালিনতাকে লজ্জা দেয়৷ এ কেমন বক্তব্য? গরীব দেশ ভারত নোতুন সরকারে নানা ধরণের মন্ত্রী হয়েছেন প্রায় ৫৮ জন৷ এত মন্ত্রীর কি কোনও প্রয়োজন আছে? সরকার চালাতেই তো জনগণের দেওয়া কর বাবদ সংগৃহীত অর্থ ব্যয় হয়ে যায়৷ তাহলে দেশের উন্নতিটা হবে কি করে? তাই দলগুলিকে ভাবতে হবে এই দেশে কীভাবে গণতন্ত্রের মর্যাদা রক্ষা করা যায়৷ আর বিরোধী দলগুলিকে অবশ্যই সংযত ও ঐক্যবদ্ধ হয়ে গণতন্ত্রের স্বার্থে কাজ করে যেতে হবে৷\nদলতন্ত্রের এই নোঙরা খেলা আর জনগণের করের টাকায় নিজেদের ঠাট-বাট করাটা কতদিন চলবে? জনগণ যখন একদিন একজোট হয়ে এ অন্যায়ের কৈফিয়ত চাইবে সেদিন দলতন্ত্রের নেতা-নেত্রীরা তাদের সামনে দাঁড়াতে পারবেন তো?


Rabindranath Tagore - Plays - শ্রাবণগাথা - শ্রাবণগাথা\nমহারাজ, আদেশ করেন যদি, বর্ষার অভ্যর্থনা দিয়ে আজ উৎসবের ভুমিকা করা যাক।\nভূমিকার কী প্রয়োজন।\nধুয়োর যে প্রয়োজন গানে। ঐ ধুয়োটাই অঙ্কুরের মতো ছোটো হয়ে দেখা দেয়, তার পরে শাখায় পল্লবে পরিপূর্ণ হয়ে ওঠে।\nআচ্ছা, তা হলে বিলম্বে কাজ নেই।\nওই আসে ওই অতি ভৈরব হরষে\nঘনগৌরবে নবযৌবনা বরষা,\nশ্যাম গম্ভীর সরসা।\nগুরু গর্জনে নীল অরণ্য শিহরে,\nউতলা কলাপী কেকাকলরবে বিহরে;\nঘনগৌরবে আসিছে মত্ত বরষা।\nকোথা তোরা অয়ি তরুণী পথিকললনা,\nমালতীমালিনী কোথা প্রিয়পরিচারিকা\nকোথা তোরা অভিসারিকা।\nঘনবনতলে এসো ঘননীলবসনা,\nললিত নৃত্যে বাজুক স্বর্ণরসনা,\nআনো বীণা মনোহারিকা,\nকোথা বিরহিণী, কোথা তোরা অভিসারিকা।\nআনো মৃদঙ্গ মুরজ মুরলী মধুরা,\nবাজাও শঙ্খ, হুলুরব করো বধূরা,\nএসেছে বরষা ওগো নব অনুরাগিণী,\nকুঞ্জকুটীরে অয়ি ভাবাকুললোচনা\nভূর্জপাতায় নবগীত করো রচনা,\nএসেছে বরষা ওগো নব অনুরাগিণী।\nকেতকীকেশরে কেশপাশ করো সুরভি,\nক্ষীণ কটিতটে গাঁথি লয়ে পরো করবী,\nকদম্বরেণু বিছাইয়া দাও শয়নে,\nঅঞ্জন আঁকো নয়নে।\nতালে তালে দুটি কঙ্কণ কনকনিয়া\nভবনশিখীরে নাচাও গণিয়া গণিয়া\nকদম্বরেণু বিছাইয়া ফুলশয়নে।\nএসেছে বরষা, এসেছে নবীন বরষা,\nগগন ভরিয়া এসেছে ভুবনভরসা,\nদুলিছে পবনে সনসন বনবীথিকা,\nশতেক যুগের কবিদলে মিলি আকাশে\nধ্বনিয়া তুলিছে গন্ধমদির বাতাসে\nশতেক যুগের গীতিকা,\nশত-শত গীত-মুখরিত বনবীথিকা॥\nওগো কমলিকা, এখন তবে শুরু করো তোমাদের পালা।\nকী দিয়ে শুরু করবে।\nবনভূমির আত্মনিবেদন দিয়ে।\nকার কাছে আত্মনিবেদন।\nআকাশপথে যিনি এসেছেন অতিথি-- আবির্ভাব যাঁর অরণ্যের রাসমঞ্চে, পূর্বদিগন্তে উড়েছে যাঁর কেশকলাপ।\nওহে নটরাজ, আমরা আধুনিক কালের কবি-- ফুলকাটা বুলি দিয়ে আমরা কথা কই নে-- তুমি যেটা অত করে ঘুরিয়ে বললে, আমরা সেটাকে সাদা ভাষায় বলে থাকি বাদলা।\nবাদলা নামে রাজপথের ধুলোয়, সেটাকে দেয় কাদা ক'রে। বাদলা নামে রাজপ্রহরীদের পাগড়ির 'পরে, তার পাকে পাকে জমিয়ে তোলে কফের প্রকোপ। আমি যাঁর কথা বলছি তিনি নামেন ধরণীর প্রাণমন্দিরে, বিরহীর মর্মবেদনায়।\nতোমাদের দেশের লোক কথা জমাতে পারে বটে।\nওঁদের শব্দ আছে বিস্তর, কিন্তু মহারাজ, অর্থের বড়ো টানাটানি।\nনইলে রাজদ্বারে আসব কোন্ দুঃখে। এইবার শুরু করো।\nবাকি আমি রাখব না কিছুই।\nতোমার চলার পথে পথে ছেয়ে দেব ভুঁই।\nওগো মোহন, তোমার উত্তরীয়\nগন্ধে আমার ভরে নিয়ো,\nউজাড় করে দেব পায়ে বকুল বেলা জুঁই।\nপুরব-সাগর পার হয়ে যে এলে পথিক তুমি,\nআমার সকল দেব অতিথিরে আমি বনভূমি।\nআমার কুলায়-ভরা রয়েছে গান,\nসব তোমারেই করেছি দান,\nদেবার কাঙাল করে আমায় চরণ যখন ছুঁই॥\nদেখলুম, শুনলুম, লাগল ভালো, কিন্তু বুঝে পড়ে নিতে গেলে পুঁথির দরকার। আছে পুঁথি?নটরাজ। এই নাও, মহারাজ।\nতোমাদের অক্ষরের ছাঁদটা সুন্দর,কিন্তু বোঝা শক্ত। এ কি চীনা অক্ষরে লেখা নাকি।\nবলতে পারেন অচিনা অক্ষরে\nকিন্তু, রচনা যার সে গেল কোথায়।\nপরিহাস বলে ঠেকছে। পালাবার তাৎপর্য কী।\nপাছে এখানকার বুদ্ধিমানরা বলেন, কিছুই বোঝা যাচ্ছে না। আরো দুঃখের বিষয়--যদি কিছু না বলে হাঁ করে থাকেন।\nএ তো বড়ো কৌতুক। পাঁজিতে লিখছে পূর্ণিমা, এ দিকে চাঁদ মেরেছেন দৌড়, পাছে কেউ বলে বসে তাঁর আলোটা ঝাপসা।\nবিশল্যকরণীটারই দরকার, গন্ধমাদনটা বাদ দিলেও চলে। না'ই রইলেন কবি, গানগুলো রইল।\nএকটা ভাবনার বিষয় রয়ে গেল। গানে স্বয়ং কবিই সুর বসিয়েছেন নাকি।\nতা নয় তো কী। ফুলে যিনি দিয়েছেন রঙ তিনিই লাগিয়েছেন গন্ধ।\nসর্বনাশ! নিজের অধিকারে পেয়ে এবার দেবেন রাগিণীর মাথা হেঁট ক'রে। বাণীকে উপরে চড়িয়ে দিয়ে বীণার ঘটাবেন অপমান।\nঅপমান ঘটানো একে বলে না, এ পরিণয় ঘটানো। রাগিণী যতদিন অনূঢ়া ততদিন তিনি স্বতন্ত্র। কাব্যের সঙ্গে বিবাহ হলেই তিনি কবিত্বের ছায়েবানুগতা। সপ্তপদীগমনের সময় কাব্যই যদি রাগিণীর পিছন পিছন চলে, সেটাকে বলব স্ত্রৈণের লক্ষণ। সেটা তোমাদের গৌড়ীয় পারিবারিক রীতি হতে পারে, কিন্তু রসরাজ্যের রীতি নয়।\nওহে কবি, কথাটা বোধ হচ্ছে যেন তোমাকেই লক্ষ্য করে! ঘরের খবর জানলে কী করে।\nজনশ্রুতির 'পরে ভার, বানানো কথায় লোকরঞ্জন করা।\nজনশ্রুতিকে তা হলে কবি আখ্যা দিলে হয়। অলমতিবিস্তরেণ। যথারীতি কাজ আরম্ভ করো।\nআমরা সহ্য করব ওঁদের স্বরবর্ষণ, মহাবীর ভীষ্মের মতো।\nধরণীর তপস্যা সার্থক হয়েছে, প্রণতি। রুদ্র আজ বন্ধুরূপ ধরেছেন, তাঁর তৃতীয় নেত্রের জলদগ্নি দৃষ্টিকে আচ্ছন্ন করেছে শ্যামল জটাভার-প্রসন্ন তাঁর মুখ। প্রথমে সেই বন্ধুদর্শনের আনন্দকে আজ মুখরিত করো।\nনটরাজ, মহারাণী-মাতার কল্যাণে সেদিন রাজবাড়ি থেকে কিছু ভোজ্যপানীয় সংগ্রহ করে নিয়ে আসছিলেম গৃহিণীর ভাণ্ডার-অভিমুখে। মধ্যপথে বাহনটা পড়ল উঁচট খেয়ে, ছড়িয়ে পড়ল মোদক মিষ্টান্ন পথের পাঁকে, গড়িয়ে পড়ল পায়সান্ন ভাঙা হাঁড়ি থেকে নালার মধ্যে। তখন মুষলধারে বর্ষণ হচ্ছে--নৈবেদ্যটা শ্রাবণ স্বয়ং নিয়ে গেলেন ভাসিয়ে। তোমাদের এই প্রণামটাও দেখি সেইরকম। খুবই ছড়িয়েছে বটে, কিন্তু পৌছল কোথায় ভেবে পাচ্ছি নে।\nকবিবর, আমাদের প্রণামের রস তোমার হাঁড়িভাঙ্গা পায়েসের রস নয়-- ওকে নষ্ট করতে পারবে না কোনো পাঁকের অপদেবতা; সুরের পাত্রে রইল ও চিরকালের মতো, চিরকালের শ্যামল বঁধুর ভোগে বর্ষে বর্ষে ওর অক্ষয় উৎসর্গ।\nকিছু মনে কোরো না নটরাজ, আমাদের সভাকবি দুঃসহ আধুনিক। হাঁড়িভাঙা পায়েসের রস পাঁকে গড়ালে উনি সেটাকে নিয়ে চৌরপঙ্কশতক রচনা করতে পারেন, কিন্তু তৃপ্তি পান না সেই রসে যার সঙ্গে না আছে জঠরের যোগ, না আছে ভাণ্ডারের । তোমার কাজ অসংকোচে করে যাও, এখানে অন্য শ্রোতাও আছে।\nবনমালিনী, এবার তবে বর্ষাধারাস্নানের আমন্ত্রণ ঘোষণা করে দাও নূপুরের ঝংকারে, নৃত্যের হিল্লোলে। চেয়ে দেখো, শ্রাবণঘনশ্যামলার সিক্ত বেণীবন্ধন দিগন্তে স্খলিত, তার ছায়াবসনাঞ্চল প্রসারিত ঐ তমালতালীবনশ্রেণীর শিখরে শিখরে।\nএসো নীপবনে ছায়াবীথিতলে,\nএসো করো স্নান নবধারাজলে।\nদাও আকুলিয়া ঘন কালো কেশ,\nপরো দেহ ঘেরি মেঘনীল বেশ--\nকাজল নয়নে, যূথীমালা গলে,\nএসো নীপবনে ছায়াবীথিতলে।\nআজি খনে খনে হাসিখানি সখী,\nঅধরে নয়নে উঠুক চমকি।\nমল্লারগানে তব মধুস্বরে\nদিক বাণী আনি বনমর্মরে--\nঘন বরিষনে জলকলকলে\nএসো নীপবনে ছায়াবীথিতলে॥\nউত্তম। কিন্তু চাঞ্চল্য যেন কিছু বেশি, বর্ষাঋতু তো বসন্ত নয়।\nতা হলে ভিতরে তাকিয়ে দেখুন। সেখানে পুলক জেগেছে, সে পুলক গভীর, সে প্রশান্ত।\nঐ তো মুশকিল। ভিতরের দিকে? ও দিকটাতে বাঁধা রাস্তা নেই তো।\nপথ পাওয়া যাবে সুরের স্রোতে। অন্তরাকাশে সজল হাওয়া মুখর হয়ে উঠল। বিরহের দীর্ঘনিশ্বাস উঠেছে সেখানে--কার বিরহ জানা নেই। ওগো গীতরসিকা, বিশ্ববেদনার সঙ্গে হৃদয়ের রাগিনীর মিল করো।\nঝর ঝর ঝর ভাদর-বাদর,\nফিরিছে এ কোন্ অসীম রোদন\nকানন কানন মর্মরি।\nআমার প্রাণের রাগিনী আজি এ\nগগনে গগনে উঠিল বাজিয়ে।\nহৃদয় এ কী রে ব্যাপিল তিমিরে\nসমীরে সমীরে সঞ্চরি॥\nকী বল হে, কী মনে হচ্ছে তোমার।\nসত্য কথা বলি, মহারাজ। অনেক কবিত্ব করেছি , অমরুশতক পেরিয়ে শান্তিশতকে পৌঁছবার বয়স হয়ে এল-কিন্তু এই যে এঁরা অশরীরী বিরহের কথা বলেন যা নিরবলম্ব, এটা কেমন যেন প্রেতলোকের ব্যাপার বলে মনে হয়।\nশুনলে তো, নটরাজ! একটু মিলনের আভাস লাগাও, অন্তত দুর থেকে আশা পাওয়া যায় এমন আয়োজন করতে দোষ কী।\nঠিক বলেছেন, মহারাজ । পাত পেড়ে বসলে ওঁদের মতে যদি কবিত্ববিরুদ্ধ হয়, অন্তত রান্নাঘর থেকে গন্ধটা বাতাসে মেলে দিতে দোষ কী।\nবরমপি বিরহো ন সঙ্গমস্তস্যা। পেটভরা মিলনে সুর চাপা পড়ে, একটু ক্ষুধা বাকি রাখা চাই, কবিরাজরা এমন কথা বলে থাকেন। আচ্ছা, তবে মিলনতরীর সারিগান বিরহবন্যার ও পার থেকে আসুক সজল হাওয়ায়।\nধরণীর গগনের মিলনের ছন্দে\nবাদল-বাতাস মাতে মালতীর গন্ধে।\nউৎসবসভা-মাঝে শ্রাবণের বীণা বাজে,\nশিহরে শ্যামলে মাটি প্রাণের আনন্দে।\nদুই কূল আকুলিয়া অধীর বিভঙ্গে\nনাচন উঠিল জেগে নদীর তরঙ্গে।\nকাঁপিছে বনের হিয়া বরষনে মুখরিয়া,\nবিজলি ঝলিয়া উঠে নবঘনমন্দ্রে॥\nএ গানটাতে একটু উৎসাহ আছে। দেখছি, তোমার মৃদঙ্গওয়ালার হাত দুটো অস্থির হয়ে উঠেছে--ওকে একটু কাজ দাও।\nএবার তা হলে একটা অশ্রুত গীতচ্ছন্দের মুর্তি দেখা যাক।\nশুনলেন ভাষাটা! অশ্রুত গীত। নিরন্ন ভোজের আয়োজন!\nদোষ দিয়ো না, যাদের যেমন রীতি। তোমাদের নিমন্ত্রণে আমিষের প্রাচুর্য ।\nআজ্ঞা হাঁ মহারাজ, আমরা আধুনিক, আমিষলোলুপ।\nশ্যামলিয়া, দেহভঙ্গির নিঃশব্দ গানের জন্য অপেক্ষা করছি।\nঅতি উত্তম। শূন্যকে পূর্ণ করেছ তুমি। এই নাও পুরস্কার। নটরাজ, তোমাদের পালাগানে একটা জিনিস লক্ষ্য করে দেখেছি, এতে বিরহের অংশটাইযেন বেশি। তাতে ওজন ঠিক থাকে না।\nমহারাজ, রসের ওজন আয়তনে নয়। সমস্ত গাছ এক দিকে, একটিমাত্র ফুল এক দিকে--তাতেও ওজন থাকে। অসীম অন্ধকার এক দিকে, একটি তারা একদিকে--তাতেও ওজনের ভুল হয় না। বিরহের সরোবর হোক-না অকূল, তারই মধ্যে একটিমাত্র মিলনের পদ্মই যথেষ্ট।\nএঁদের দেশের লোক বাচালের সেরা, কথায় পেরে উঠবেন না। আমি বলি সন্ধি করা যাক--ক্ষণকালের জন্য মিলনও ক্ষান্ত দিক, বিরহও চুপ মেরে থাক্। শ্রাবণ তো মেয়ে নয় মহারাজ, সে পুরুষ, ওঁর গানে সেই পুরুষের মূর্তি দেখিয়ে দিন্-না।\nভালো বলেছ, কবি। তবে এসো উগ্রসেন, উন্মত্তকে বাঁধো কঠিন ছন্দে, বজ্রকে মঞ্জীর ক'রে নাচুক ভৈরবের অনুচর।\nঘন মেঘের ভুরু কুটিল কুঞ্চিত।\nহল রোমাঞ্চিত বনবনান্তর,\nকরুণ কল্লোলে, কানন শঙ্কিত\nএই তো নৃত্য! কঠিনের বক্ষপ্লাবী আনন্দের নির্ঝর। এ তো মন ভোলাবার নয়, এ মন দোলাবার।\nকিন্তু এই দুর্দম আবেগ বেশিক্ষণ সইবে না। ঐ দেখুন, আপনার পারিষদের দল নেপথ্যের দিকে ঘন ঘন তাকাচ্ছে। কড়াভোগ ওদের গলা দিয়ে নামে না, একটু মিঠুয়া চাই।\nনটরাজ, শুনলে তো। অতএব কিঞ্চিৎ মিষ্টান্নমিতরেজনাঃ।\nপ্রস্তুত আছি। তা হলে শ্রাবণপূর্ণিমার লুকোচুরি কথাটা ফাঁস করে দেওয়া যাক।\nওগো শ্রাবণের পুর্ণিমা আমার\nআজি রইলে আড়ালে।\nস্বপনের আবরণে লুকিয়ে দাঁড়ালে।\nআপনারি মনে জানি নে একেলা\nহৃদয়-আঙিনায় করিছ কী খেলা,\nতুমি আপনায় খুঁজে কি ফের\nকি তুমি আপনায় হারালে।\nএ কি মনে রাখা, এ কি ভুলে যাওয়া,\nএ কি স্রোতে ভাসা, এ কি কূলে বাওয়া।\nকভু বা নয়ানে কভু বা পরানে\nকর' লুকোচুরি কেন-যে কে জানে,\nকভু বা ছায়ায় কভু বা আলোয়\nকোন্ দোলায়-যে নাড়ালে॥\nবুঝতে পারলুম না এঁর মনোরঞ্জন হল কি না । সে অসাধ্য চেষ্টায় প্রয়োজন নেই। আমার অনুরোধ এই, রসের ধারাবর্ষণ যথেষ্ট হয়েছে, এখন রসের ঝোড়ো হাওয়া লাগিয়ে দাও।\nমহারাজ, আপনার সঙ্গে আমারও মনের ভাব মিলছে। এবার শ্রাবণের ভেরীধ্বনি শোনা যাক। সুপ্তকে জাগিয়ে তুলুক, চেতিয়ে তুলুক অন্যমনাকে।\nওরে ঝড় নেমে আয়, আয় রে আমার শুকনো পাতার ডালে--\nএই বরষায় নবশ্যামের আগমনের কালে।\nযা উদাসীন, যা প্রাণহীন, যা আনন্দহারা\nচরম রাতের অশ্রুধারায় আজ হয়ে যাক সারা--\nযাবার যাহা যাক সে চলে রুদ্রনাচের তালে।\nআসন আমার পাততে হবে রিক্ত প্রাণের ঘরে,\nনবীন বসন পরতে হবে সিক্ত বুকের 'পরে।\nনদীর জলে বান ডেকেছে, কূল গেল তার ভেসে,\nযূথীবনের গন্ধবাণী ছুটল নিরুদ্দেশে--\nপরান আমার জাগল বুঝি মরণ-অন্তরালে॥\nআমার সভাকবিকে বিমর্ষ করে দিয়েছ। তোমাদের এই গানে গানকে ছাড়িয়ে গানের কবিকে দেখা যাচ্ছে বেশি, ঐখানে ইনি দেখছেন ওঁর প্রতিদ্বন্দ্বীকে। মনে মনে তর্ক করেছেন, কী ক'রে আধুনিক ভাষায় এর খুব একটা কর্কশ জবাব দেওয়া যায়। আমি বলি--কাজ নেই, একটা সাদা ভাবের গান সাদা সুরে ধরো, যদি সম্ভব হয় ওঁর মনটা সুস্থ হোক।\nমহারাজের আদেশ পালন করব। আমাদের ভাষায় যতটা সম্ভব সহজ করেই প্রকাশ করব, কিন্তু যত্নেকৃতে যদি ন সিধ্যতি কোহত্রদোষঃ। সকরুণা,এই বারিপতনশব্দের সঙ্গে মিলিয়ে বিচ্ছেদের আশঙ্কাকে সুরের যোগে মধুর করে তোলো।\nভেবেছিলেম আসবে ফিরে,\nতাই ফাগুন-শেষে দিলেম বিদায়।\nযখন গেলে তখন ভাসি নয়ননীরে,\nএখন শ্রাবণদিনে মরি দ্বিধায়।\nআপনি কাঁদাই আপনারে,\nএকা ঝরো ঝরো বারিধারে\nভাবি কী ডাকে ফিরাব তোমায়।\nযখন থাক আঁখির কাছে\nতখন দেখি ভিতর বাহির সব ভ'রে আছে।\nসেই ভরা দিনের ভরসাতে\nচাই বিরহের ভয় ঘোচাতে,\nতবু তোমা-হারা বিজন রাতে\nকেবল "হারাই হারাই' বাজে হিয়ায়॥\nনটরাজ, আমার ধারণা ছিল বসন্ত ঋতুরই ধাতটা বায়ুপ্রধান--সেই বায়ুর প্রকোপেই বিরহমিলনের প্রলাপটা প্রবল হয়ে ওঠে। কফপ্রধান ধাত বর্ষার-- কিন্তু তোমার পালায় তাকে ক্ষেপিয়ে তুলেছ। রক্ত হয়েছে তার চঞ্চল। তা হলে বর্ষায় বসন্তে প্রভেদটা কী।\nসোজা কথায় বুঝিয়ে দেব-- বসন্তের পাখি গান করে, বর্ষার পাখি উড়ে চলে।\nতোমাদের দেশে এইটেকেই সোজা কথা বলে! আমাদের প্রতি কিছু দয়া থাকে যদি কথাটা আরো সোজা করতে হবে।\nবসন্তে কোকিল ডালপালার মধ্যে প্রচ্ছন্ন থেকে বনচ্ছায়াকে সকরুণ করে তোলে--আর বর্ষায় বলাকাই বল, হংসশ্রেণীই বল, উধাও হয়ে মুক্ত পথে চলে শূন্যে--কৈলাসশিখর থেকে বেরিয়ে পড়ে অকূল সমুদ্রতটের দিকে। ভাবনার এই দুই জাত আছে। মুখের তর্ক ছেড়ে সুরের ব্যাখ্যা ধরা যাক। পুরবিকা, ধরো গান।\nমেঘের কোলে কোলে যায় রে চলে বকের পাঁতি;\nওরা ঘরছাড়া মোর মনের কথা যায় বুঝি ওই গাঁথি গাঁথি।\nসুদূরের বাঁশির স্বরে\nকে ওদের হৃদয় হরে,\nদুরাশার দুঃসাহসে উদাস করে;\nউধাও হাওয়ার পাগলামিতে পাখা ওদের ওঠে মাতি।\nওদের ঘুম ছুটেছে, ভয় টুটেছে একেবারে;\nঅলক্ষেতে লক্ষ্য ওদের, পিছন পানে তাকায় না রে।\nযে বাসা ছিল জানা,\nসে ওদের দিল হানা,\nনা জানার পথে ওদের নাই রে মানা;\nওরা দিনের শেষে দেখেছে কোন্ মনোহরণ আঁধার রাতি॥\nআপনার ঐ সভাকবির মুখখানা কিছুক্ষণ বন্ধ রাখুন। ওঁর গোমুখীবিনিঃসৃত বাক্যনির্ঝর এ দেশের কঠোর শিলাখণ্ডের উপর পাক খেয়ে বেড়াক। আমরা এনেছি সুরলোকের ধারা-- আলোকের সভাপ্রাঙ্গণ ধুয়ে দিতে হবে। কাজ শেষ হলেই বিদায় নেব।\nআচ্ছা নটরাজ, তোমার পথের উপদ্রবকে নিরস্ত রাখব। পাল তুলে চলে যাও।\nমঞ্জুলা, তা হলে হাওয়াটা শোধন করে নিয়ে আর-একবার আবাহন গান ধরো।\nতুমি এলে নিখিলের সন্তাপভঞ্জন।\nসুশীতল সুকোমল শ্যামরসরঞ্জন।\nএলে বীর, ছন্দে--\nবিদ্যুৎ-অসিলতা বেজে ওঠে ঝঞ্ঝন।\nছায়া দিলে ভরিয়ে\nমিলাইলে চঞ্চল মধুকরগুঞ্জন।\nসচকিত পল্লবে নাচে যেন খঞ্জন॥\nওহে নটরাজ, সভাকবির মুখে আর শব্দমাত্র নেই। এর চেয়ে বড়ো সাধুবাদ আর আশা কোরো না।\nআছে মহারাজ, আছে, বলবার বিষয় আছে--হঠাৎ মুখ বন্ধ করে দেবেন না।\nআমি আধুনিক বটে, কিন্তু নাচ সম্বন্ধে আমি প্রাচীনপন্থী।\nকী বলতে চাও।\nনৃত্যকলায় দোষ আছে, ওটাকে হেয় করেই রাখাই শ্রেয়।\nকাব্যে কোথাও কোনো দোষ সম্ভব নয় বুঝি! কত কালিদাস এবং অকালিদাস দেখা গেল, ওঁদের শ্লোকগুলোর মধ্যে পাঁক বাঁচিয়ে চলা দায় যে।\nকাব্য বলুন, গীতকলা বলুন, ওরা অভিজাতশ্রেণীয়, ওদের দোষকেও শিরোধার্য করতে হয়। কিন্তু ঐ নৃত্যকলার আভিজাত্য নেই, গৌড়দেশের ব্রাহ্মণরা ওকে অনাচরণীয়া ব'লে থাকেন।\nকবিবর, তোমার গৌড়দেশের সূচনা হবার বহু পূর্বে যখন আদিদেবের আহ্বানে সৃষ্টি-উৎসব জাগল তখন তার প্রথম আরম্ভ হল আকাশে আকাশে বহ্নিমালার নৃত্যে। সূর্যচন্দ্রের নৃত্য আজও বিরাম পেল না, ষড়্‌ঋতুর নৃত্য আজও চলেছে পৃথিবী প্রদক্ষিণ করে। সুরলোকে আলোক-অন্ধকারের যুগলনৃত্য, নরলোকে অশ্রান্ত নৃত্য জন্মমৃত্যুর, সৃষ্টির আদিম ভাষাই এই নৃত্য, তার অন্তিমেও উন্মত্ত হয়ে উঠবে এই নৃত্যের ভাষাতেই প্রলয়ের অগ্নিনটিনী। মানুষের অঙ্গে অঙ্গে স্বর্গের আনন্দকে তরঙ্গিত করবার ভার নিয়েছি আমরাই; তোমাদের মোহাচ্ছন্ন চোখে নির্মল দৃষ্টি জাগাব নইলে বৃথা আমাদের সাধনা।\nতাতা থৈ থৈ, তাতা থৈ থৈ, তাতা থৈ থৈ।\nহাসিকান্না হীরা পান্না দোলে ভালে;\nকাঁপে ছন্দে ভালো মন্দ তালে তালে;\nনাচে জন্ম, নাচে মৃত্যু পাছে পাছে\nকী আনন্দ, কী আনন্দ, কী আনন্দ--\nদিবারাত্রি নাচে মুক্তি, নাচে বন্ধ;\nসে তরঙ্গে ছুটি রঙ্গে পাছে পাছে\nতাতা থৈ থৈ,তাতা থৈ থৈ, তাতা থৈ থৈ॥\nএর উপরে আর কথা চলে না। এখন আমার একটা অনুরোধ আছে। আমি ভালোবাসি কড়া পাকের রস। বর্ষার সবটাই তো কান্না নয়, ওতে আছে ঐরাবতের গর্জন, আছে উচ্চৈঃশ্রবার দৌড়।\nআছে বৈকি। এসো তবে বিদ্যুন্ময়ী, শ্রাবণ যে স্বয়ং বজ্রপাণি মহেন্দ্রের সভাসদ্, নৃত্যে সুরে তোমরা তার প্রমাণ করে দাও।\nদেখা না-দেখায় মেশা হে বিদ্যুৎলতা,\nকাঁপাও ঝড়ের বুকে এ কী ব্যকুলতা।\nগগনে সে ঘুরে ঘুরে খোঁজে কাছে, খোঁজে দুরে;\nসহসা কী হাসি হাসো, নাহি কহ কথা।\nআঁধার ঘনায় শূন্যে; নাহি জানে নাম,\nকী রুদ্র সন্ধানে সিন্ধু দুলিছে দুর্দাম।\nঅরণ্য হতাশ প্রাণে আকাশে ললাট হানে;\nদিকে দিকে কেঁদে ফিরে কী দুঃসহ ব্যাথা॥\nওহে ওস্তাদ, তোমার গানের পিছনে পিছনে ঐ যে দলে দলে মেঘ এসে জুটল। গরজত বরখত চমকত বিজুরী। দুই পক্ষের পাল্লা চলুক। সুরে তালে কথায়, আর মেঘে বিদ্যুতে ঝড়ে।\nপথিক মেঘের দল জোটে ওই শ্রাবণগগণ-অঙ্গনে।\nমন রে আমার, উধাও হয়ে নিরুদ্দেশের সঙ্গ নে।\nদিক-হারানো দুঃসাহসে সকল বাঁধন পড়ুক খসে;\nকিসের বাধা; ঘরের কোণে শাসনসীমালঙ্ঘনে।\nবেদনা তোর বিজুলশিখা জ্বলুক অন্তরে,\nসর্বনাশের করিস সাধন বজ্রমন্তরে।\nঅজানাতে করবি গাহন, ঝড় সে হবে পথের বাহন;\nশেষ ক'রে দিস আপ্‌নারে তুই প্রলয়রাতের ক্রন্দনে॥\nঐ রে! ঘুরে ফিরে আবার এসে পড়ল-- সেই অজানা, সেই নিরুদ্দেশের পিছনে-ছোটা পাগলামি।\nউজ্জয়িনীর সভাকবিরও ছিল ঐ পাগলামি। মেঘ দেখলেই তাঁকেও পেয়ে বসত অকারণ উৎকণ্ঠা; তিনি বলেছেন, মেঘালোকে ভবতি সুখিনোহপ্যন্যথাবৃত্তি চেতঃ-- এখানকার সভাকবি কি তার প্রতিবাদ করবেন।\nএত বড়ো সাহস নেই আমার। কালিদাসকে নমস্কার ক'রে যথাসাধ্য চেষ্টা করব মেঘ-দেখা হাহুতাশটাকে মনে আনতে।\nআচ্ছা, তবে থাক্, কিছুক্ষণ হাহুতাশ, এখন অন্য কথা পাড়া যাক। মহারাজ, সব চেয়ে যারা ছোটো, উৎসবে সব চেয়ে সত্য তাদেরই বাণী। বড়ো বড়ো শাল তাল তমালের কথাই কবিরা বড়ো করে বলেন-- যে কচি পাতাগুলি বন জুড়ে কোলাহল করে তাদের জন্যে স্থান রাখেন অল্পই।\nসত্য বলেছ, নটরাজ। ক্রিয়াকর্মের দিনে পাড়ার বুড়ো বুড়ো কর্তারা ভাঙা গলায় হাঁকডাক করে, কিন্তু উৎসব জমে ওঠে শিশুদের কলরবে।\nঐ কথাটাই বলতে যাচ্ছিলুম। কিশলয়িনী, এসো তুমি শ্রাবণের আসরে।\nওরা অকারণে চঞ্চল;\nডালে ডালে দোলে বায়ু হিল্লোলে\nবাতাসে বাতাসে প্রাণভরা বাণী\nশুনিতে পেয়েছে কখন কী জানি,\nমর্মরতানে দিকে দিকে আনে কৈশোর-কোলাহল।\nওরা কান পেতে শোনে গগনে গগনে মেঘে মেঘে কানাকানি,\nবনে বনে জানাজানি।\nওরা প্রাণ-ঝরণার উচ্ছল ধার\nঝরিয়া ঝরিয়া বহে অনিবার,\nচিরতাপসিনী ধরণীর ওরা শ্যামশিখা হোমানল॥\nসাধু সাধু! কিন্তু নটরাজ, এ হল ললিত চাঞ্চল্য-- এবার একটা দুর্ললিত চাঞ্চল্য দেখিয়ে দাও।\nএমন চাঞ্চল্য আছে যাতে বাঁধন শক্ত করে, আবার এমন আছে যাতে শিকল ছেঁড়ে। সেই মুক্তির উদ্‌বেগ আছে শ্রাবণের অন্তরে। এসো তো বিজুলি, এসো বিপাশা।\nহা রে, রে রে, রে রে, আমায় ছেড়ে দে রে, দে রে--\nযেমন ছাড়া বনের পাখি মনের আনন্দে রে।\nঘন শ্রাবণধারা যেমন বাঁধন-হারা,\nবাদল বাতাস যেমন ডাকাত আকাশ লুটে ফেরে।\nহারে, রে রে, রে রে, আমায় রাখবে ধ'রে কে রে-\nদাবানলের নাচন যেমন সকল কানন ঘেরে,\nবজ্র যেমন বেগে গর্জে ঝড়ের মেঘে,\nঅট্টহাস্যে সকল বিঘ্ন- বাধার বক্ষ চেরে॥\nমহারাজ, আমাদের দুর্বল রুচি, ক্ষীণ আমাদের পরিপাকশক্তি। আমাদের প্রতি দয়ামায়া রাখবেন। জানেন তো, ব্রাহ্মণা মধুরপ্রিয়াঃ। রদ্ররস রাজন্যদেরই মানায়।\nআচ্ছা, তবে শোনো। কিন্তু বলে রাখছি, রস জোগান দিলেই যে রস ভোগ করা যায় তা নয়, নিজের অন্তরে রসরাজের দয়া থাকা চাই।\nমম মন-উপবনে চলে অভিসারে আঁধার রাতে বিরহিণী\nরক্তে তারি নূপুর বাজে রিনি রিনি।\nদুরু দুরু করে হিয়া,\nমেঘ উঠে গরজিয়া,\nঝিল্লি ঝনকে ঝিনি ঝিনি।\nমম মন-উপবনে ঝরে বারিধারা,\nগগনে নাহি শশী তারা।\nমিলে আলো খনে খনে,\nখনে খনে পথ ভোলে উদাসিনী॥\nঅরণ্য আজ গীতহীন, বর্ষাধারায় নেচে চলেছে জলস্রোত বনের প্রঙ্গণে--যমুনা, তোমরা তারই প্রচ্ছন্ন সুরের নৃত্য দেখিয়ে দাও মহারাজকে।\nতোমার পালা বোধ হচ্ছে শেষের দিকে পৌঁছল-- এইবার গভীরে নামো যেখানে শান্তি, যেখানে স্তব্ধতা, যেখানে জীবনমরণের সম্মিলন।\nআমারও মন তাই বলছে।\nবজ্রে তোমার বাজে বাঁশি সে কি সহজ গান।\nসেই সুরেতে জাগব আমি, দাও মোরে সেই কান।\nভুলব না আর সহজেতে, সেই প্রাণে মন উঠবে মেতে\nমৃত্যুমাঝে ঢাকা আছে যে অন্তহীন প্রাণ।\nসে ঝড় যেন সই আনন্দে চিত্তবীণার তারে,\nসপ্তসিন্ধু দিক-দিগন্ত জাগাও যে ঝংকারে।\nআরাম হতে ছিন্ন ক'রে সেই গভীরে লও গো মোরে\nঅশান্তির অন্তরে যেথায় শান্তি সুমহান॥\nমহারাজ, রাত্রি অবসানপ্রায়। গানে আপনার অভিনিবেশ কি ক্লান্ত হয়ে এল।\nকী বলো, নটরাজ! মন অভিষিক্ত হতে সময় লাগে। অন্তরে এখন রস প্রবেশ করেছে। আমার সভাকবির বিরস মুখ দেখে আমার মনের ভাব অনুমান কোরো না। প্রহর গণনা ক'রে আনন্দের সীমানির্ণয়! এ কেমন কথা।!\nমহারাজ, দেশকালপাত্রের মধ্যে দেশও অসীম, কালও অসীম, কিন্তু আপনার পাত্রদের ধৈর্যের সীমা আছে। তোরণদ্বার থেকে চতুর্থ প্রহরের ঘণ্টা বাজল, এখন সভাভঙ্গ করলে সেটা নিন্দনীয় হবে না।\nকিন্তু তৎপূর্বে উষাসমাগমের একটা অভিনন্দন-গান হোক। নইলে ভদ্ররীতিবিরুদ্ধ হবে। যে-অন্তগমন নব অভ্যুদয়ের আশ্বাস না রেখেই যায় সে তো প্রলয়সন্ধ্যা।\nএ কথা সত্য। তবে এসো অরুণিকা, জাগাও প্রভাতের আগমনী। বিশ্ববেদীতে শ্রাবণের রসদানযজ্ঞ সমাধা হল। শ্রাবণ তার কমণ্ডলু নিঃশেষ করে দিয়ে বিদায়ের মুখে দাঁড়িয়েছে। শরতের প্রথম উষার স্পর্শমণি লেগেছে আকাশে।\nদেখো দেখো, শুকতারা আঁখি মেলি চায়\nডাক দিয়েছে রে শিউলি ফুলেরে--\nও যে কার লাগি জ্বালে দীপ,\nকার ললাটে পরায় টিপ,\nও যে কার আগমনী গায়--\nজাগো জাগো সখী,\nকাহার আশায় আকাশ উঠিল পুলকি।\nমালতীর বনে বনে\nওই শোনো ক্ষণে ক্ষণে\nআয় আয় আয়॥\nমহারাজ, শরৎ দ্বারের কাছে এসে পৌঁচেছে, এইবার বিদায়গান। রসলোক থেকে আপনার সভাকবি মুক্তি পেলেন বস্তুলোকে।\nঅর্থাৎ, অপদার্থ থেকে পদার্থে।\nবাদলধারা হল সারা, বাজে বিদায়-সুর।\nগানের পালা শেষ করে দে, যাবি অনেক দূর।\nছাড়ল খেয়া ও পার হতে ভাদ্রদিনের ভরা স্রোতে,\nদুলছে তরী নদীর পথে তরঙ্গবন্ধুর।\nকদমকেশর ঢেকেছে আজ বনপথের ধূলি ,\nমৌমাছিরা কেয়াবনের পথ গিয়েছে ভুলি।\nঅরণ্যে আজ স্তব্ধ হাওয়া, আকাশ আজি শিশির ছাওয়া,\nআলোতে আজ স্মৃতির আভাস বৃষ্টির বিন্দুর॥


দুর্নীতি মামলার একজন দণ্ডিত পলাতক আসামিকে দিয়ে স্বাধীনতার সুবর্ণজয়ন্তীর অনুষ্ঠানের উদ্বোধন করে বিএনপি মুক্তিযুদ্ধকে অসম্মান করেছে বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের।\nমঙ্গলবার (২ মার্চ) চট্টগ্রাম জেলার চট্টগ্রাম-বোয়ালমারী রুটে বিআরটিসির দ্বিতল বাস সার্ভিস উদ্বোধনের সময় তিনি এ মন্তব্য করেন। ওবায়দুল কাদের সরকারি বাসভবন থেকে ভিডিও কনফারেন্সের মাধ্যমে অনুষ্ঠানে যুক্ত হন।\nওবায়দুল কাদের বলেন, মহান মুক্তিযুদ্ধের মতো দেশের সর্বশ্রেষ্ঠ অর্জন সুবর্ণজয়ন্তী একজন পলাতক দণ্ডিত আসামি দিয়ে উদ্বোধন করায় দেশবাসী বিস্মিত হয়েছে। দলে অনেক সিনিয়র নেতা ও মুক্তিযোদ্ধা থাকতে টেমস নদীর পাড় থেকে অনুষ্ঠান উদ্বোধন স্বাধীনতার প্রতি বিএনপির কমিটমেন্ট নিয়েই জনগণ এখন প্রশ্ন তুলছে।\nআওয়ামী লীগের সাধারণ সম্পাদক বলেন, বিএনপি স্বাধীনতার ইতিহাসকে বিকৃতির মাধ্যমে মুক্তিযুদ্ধের চেতনা ও মূল্যবোধকে ভুলুণ্ঠিত করেছে। বিএনপি উগ্র-সাম্প্রদায়িক গোষ্ঠীকে দেশে রাজনীতি করার সুযোগ করে দিয়ে কোন চেতনা বাস্তবায়ন করতে চায়? বিএনপির মুখে স্বাধীনতার চেতনা ভূতের মুখে রাম রাম ধ্বনির মতো।\nতিনি বলেন, বিএনপি নাকি দেশে গণতন্ত্র খুঁজে পায় না। তারা যখন নির্বাচনে জয় পায় তখন এক কথা বলে, আর পরাজিত হলে বলে আরেক কথা। জনগণ ভোট না দিলেও তাদেরকে জোর করে জিতিয়ে তবেই প্রমাণ করতে হবে দেশে গণতন্ত্র আছে?\nবিএনপি নাকি দেশে গণতন্ত্র খুঁজে পায় না- দলটির নেতাদের এমন অভিযোগের জবাবে আওয়ামী লীগের সাধারণ সম্পাদক বলেন, তারা যখন নির্বাচনে জিতে তখন এক কথা বলে, আর পরাজিত হলে বলে আরেক কথা। জনগণ ভোট না দিলেও তাদেরকে জোর করে জিতিয়ে তবেই প্রমাণ করতে হবে দেশে গণতন্ত্র আছে? বিএনপির ভোট কেন কমে গেছে? এর দায় নির্বাচন কমিশনের নয়। তারা তাদের ব্যর্থতার দায় অন্যদের উপর চাপাতে সবসময় সিদ্ধহস্ত।\nমন্ত্রী বলেন, দেশে গাড়ি চালনায় নারীদের আগ্রহ বাড়ছে। তাই নারীদের প্রশিক্ষণের ব্যাপারে গুরুত্ব দেওয়া উচিত। চট্টগ্রামসহ সারাদেশে বাস পরিচালনার জন্য নতুন রুট চিহ্নিত করে রুট সম্প্রসারণ করতে হবে।\nঅনুষ্ঠানে বোয়ালখালি প্রান্তে উপস্থিত ছিলেন সংসদ সদস্য মোসলেম উদ্দিন আহমদ, চট্টগ্রাম দক্ষিণ জেলা আওয়ামী লীগের নেতা ও বিআরটিসির চেয়ারম্যান।\nরাজনীতি, লিড নিউজ | তারিখ : মার্চ, ২, ২০২১, ৪:১৩ অপরাহ্ণ | নিউজটি পড়া হয়েছে : 33 বার


রবিবার ভোর ৫:৫১\nদুই ডাক্তারের ‘আপত্তিকর’ ছবি নিয়ে নেটি দুনিয়ায় তোলপাড়!\nপ্রকাশ : জুলা ০৯, ২০১৭ | Comments Off on দুই ডাক্তারের ‘আপত্তিকর’ ছবি নিয়ে নেটি দুনিয়ায় তোলপাড়!\nকিশোরগঞ্জ প্রতিনিধি: কিশোরগঞ্জের কটিয়াদী উপজেলা স্বাস্থ্য কমপ্লেক্সে কর্মরত দুই চিকিৎসকের `আপত্তিকর’ ছবি সামাজিক যোগাযোগ মাধ্যমে (স্যোশাল মিডিয়া) ছড়িয়ে পড়েছে।\nএ ঘটনার পর আলোচিত এক চিকিৎসক থানায় সাধারণ ডায়েরি (জিডি) করেছেন।\nএলাকাবাসীর বরাতে সংবাদমাধ্যম বলছে, কটিয়াদী উপজেলা স্বাস্থ্য কমপ্লেক্সের এক পুরুষ চিকিৎসকের সঙ্গে এক নারী চিকিৎসকের অনৈতিক সম্পর্ক রয়েছে এমন নানা গুঞ্জন অনেক দিন থেকেই ছিল।\nসম্প্রতি এ দু’জনের কিছু ছবি সামাজিক যোগাযোগমাধ্যমে ভাইরাল হয়ে যায়। এ নিয়ে নারী চিকিৎসক বলছেন, ছবিটি ভিত্তিহীন। আর পুরুষ চিকিৎসক বলছেন, ছবিটি ফটোশপে তৈরি করা।\n৯ জুলাই রোববার ওই নারী চিকিৎসক সংবাদমাধ্যমকে জানান, ফেসবুকে আপত্তিকর ছবি, নানা গুঞ্জন ও রটনাকে সম্পূর্ণ ভিত্তিহীন।\nতিনি আরও বলেন, ‘তিনি (পুরুষ চিকিৎসক) ও আমি ঢাকার মিরপুরের পাশাপাশি এলাকার অধিবাসী। ছোটকাল থেকেই তার সঙ্গে ভাইবোনের মতো সম্পর্ক রয়েছে। বর্তমানে একজন সহকর্মী হিসেবে আরেকজন সহকর্মীর সঙ্গে যে সম্পর্ক থাকে আমাদের মধ্যেও তাই রয়েছে।’\nনারী চিকিৎসক আরও বলেন, ‘আমরা দু’জন প্রচুর রোগী দেখি। কথা মতো ওষুধ না লেখার কারণে কোনো কোম্পানির মেডিকেল রিপ্রেজেনটেটিভ (এমআর) ক্ষিপ্ত হয়ে এ ধরনের জঘন্য অপপ্রচারে লিপ্ত হয়ে থাকতে পারে। তবে এটা সত্য যে আমার নামে কেউ ফেক আইডি খুলে এ ঘটনা ঘটিয়েছে। এজন্যই আমি এ ঘটনায় কটিয়াদী মডেল থানায় একটি জিডি করেছি।’\nকটিয়াদী উপজেলা স্বাস্থ্য ও পরিবার কল্যাণ কর্মকর্তা ডা. তপন কুমার দত্ত জানান, সম্প্রতি সামাজিক যোগাযোগমাধ্যমে এ দু’জনের আপত্তিকর ছবি ছড়িয়ে পড়ছে বলে তিনি শুনেছেন। বিষয়টি তিনি সিভিল সার্জনসহ সংশ্লিষ্ট ঊর্ধ্বতন কর্তৃপক্ষকে জানিয়েছেন।


Preaching Authentic Islam in Bangla: মহিলাদের স্রাব ও প্রসূতি অবস্থার বিধিবিধান সংক্রান্ত ৬০টি প্রশ্ন\nবুধবার, ১৮ ডিসেম্বর, ২০১৩\nসমস্ত প্রশংসা আল্লাহর জন্য। দরূদ এবং সালাম বর্ষিত হোক রাসূলুল্লাহ (ছাল্লাল্লাহু আলাইহি ওয়া সাল্লাম), তাঁর পরিবার-পরিজন, ছাহাবীবর্গ এবং ক্বিয়ামত পর্যন্ত তাঁর পথের পথিকদের উপর।\nহে মুসলিম বোন! ইবাদতের ক্ষেত্রে মহিলাদের ঋতুস্রাবের বিধিবিধান সংক্রান্ত নানাবিধ প্রশ্ন আলেম সমাজের নিকট উপস্থাপিত হয়। বিধায় আমরা এ সংক্রান্ত বারংবার পেশকৃত প্রশ্নাবলী একত্রিত করার কথা ভেবেছি। আর সংক্ষিপ্ত করার মানসে প্রশ্নগুলোকে বেশী বিস্তারিত করা হয়নি।\nমুসলিম বোন! ইসলামী শরীআতে ফিক্বহ-এর অপরিসীম গুরুত্বের কথা বিবেচনা করে প্রশ্নগুলোকে আমরা একত্রিত করেছি, যাতে সেগুলো সর্বদা আপনার হাতের নাগালে থাকে এবং জাগ্রত জ্ঞান সহকারে আপনি আল্লাহর ইবাদত করতে পারেন।\nদৃষ্টি আকর্ষণঃ বইটা যিনি প্রথমবারের মত পড়বেন, তার কাছে কিছু কিছু প্রশ্ন পুনরাবৃত্ত মনে হতে পারে। কিন্তু ভাল করে পর্যবেক্ষণের পর তিনি দেখবেন যে, পুনরাবৃত্ত একটি প্রশ্নে যে বাড়তি জ্ঞানের কথা রয়েছে, তা ঐ একই ধরনের অন্য প্রশ্নে নেই। সেজন্য আমরা সেগুলো ছাড়িনি।\nআল্লাহ তা‘আলা আমাদের নবী মুহাম্মাদ (ছাল্লাল্লাহু আলাইহি ওয়া সাল্লাম), তাঁর পরিবার-পরিজন এবং সকল ছাহাবীর উপর দরূদ ও সালাম বর্ষণ করুন। আমীন!\nপ্রশ্ন ১: ফজরের পরপরই যদি কোন ঋতুবতী মহিলা ঋতুস্রাব মুক্ত হয়, তাহলে কি সে খানাপিনা ত্যাগ করতঃ ঐ দিনের রোযা রাখবে? তার ঐ দিনের রোযা কি আদায় হয়ে যাবে নাকি পরে ক্বাযা আদায় করতে হবে?\nউত্তরঃ ফজরের পরে কোন মহিলা ঋতুস্রাবমুক্ত হলে ঐ দিনে তার রোযা রাখার ক্ষেত্রে আলেমগণের দুটো অভিমত রয়েছেঃ\nপ্রথম অভিমতঃ ঐ দিনের বাকী অংশে তাকে খানা-পিনা, যৌনসঙ্গম ইত্যাকার কর্মকাণ্ড থেকে বেঁচে থাকতে হবে। তবে তা ঐ দিনের রোযা হিসাবে পরিগণিত হবে না; বরং তাকে পরে ক্বাযা আদায় করতে হবে। এটা হাম্বলী মাযহাবের প্রসিদ্ধ অভিমত।\nদ্বিতীয় অভিমতঃ ঐ দিনের বাকী অংশে তাকে খানাপিনা ইত্যাদি থেকে বিরত থাকতে হবে না। কেননা সে ঐ দিনের শুরুতে ঋতুবতী থাকার কারণে সেদিনের রোযা তার জন্য শুদ্ধ নয়। আর রোযা যেহেতু শুদ্ধ নয়, সেহেতু খানাপিনা থেকে বিরত থাকারও কোন অর্থ নেই। এই দিনটা তার জন্য সম্মানীয় কোন সময় নয়। কেননা ঐ দিনের শুরুতে তাকে রোযা ভাঙ্গার আদেশ করা হয়েছে; বরং ঐ দিনের শুরুতে রোযা রাখা তার জন্য হারাম। আর রোযার সংজ্ঞায় বলা হয়েছে, “ফজর উদয় হওয়া থেকে শুরু করে সূর্যাস্ত পর্যন্ত আল্লাহর ইবাদতের উদ্দেশ্যে রোযা ভঙ্গকারী যাবতীয় বিষয় থেকে বিরত থাকার নাম রোযা।”\nএই অভিমতটা আগের খানাপিনা থেকে বিরত থাকা আবশ্যক মর্মের অভিমতের চেয়ে বেশী প্রাধান্য পাওয়ার যোগ্য। যাহোক [ঐ দিনের বাকী অংশে সে খানাপিনা ইত্যাদি থেকে বিরত থাক বা না থাক] উভয় অভিমতের আলোকে বলা যায়, তাকে পরবর্তীতে ঐ দিনের ক্বাযা আদায় করতেই হবে।\nপ্রশ্ন ২: প্রশ্নকারী বলছেন, ঋতুবর্তী যদি [ফজরের আগে] ঋতুস্রাব মুক্ত হয় এবং ফজরের পরে গোসল করে নামায আদায় করতঃ ঐ দিনের রোযা পূর্ণ করে, তাহলে কি তাকে আবার ক্বাযা আদায় করতে হবে?\nউত্তরঃ ঋতুবর্তী ফজরের এক মিনিট আগে হলেও যদি নিশ্চিত ঋতুস্রাব মুক্ত হয়, তাহলে রমযান মাস হলে তাকে ঐ দিনের রোযা আদায় করতে হবে এবং তার ঐ দিনের রোযা শুদ্ধ রোযা হিসাবে পরিগণিত হবে। তাকে আর ক্বাযা আদায় করতে হবে না। কেননা সে পবিত্র অবস্থায় রোযা রেখেছে। আর ফজরের পরে ছাড়া গোসল করার সুযোগ না পেলেও কোন সমস্যা নেই। যেমনিভাবে কোন পুরুষ সহবাস জনিত কারণে অথবা স্বপ্নদোষের কারণে যদি অপবিত্র থাকে এবং ঐ অবস্থায় সাহরী করে নেয়, তাহলে ফজরের আগে গোসল না করলেও তার রোযা শুদ্ধ হবে। এক্ষেত্রে আমি মহিলাদের একটি বিষয়ে দৃষ্টি আকর্ষণ করতে চাই, রোযা অবস্থায় ঋতুস্রাব আসলে কোন কোন মহিলা মনে করে যে, ইফতারের পরে ঋতুস্রাব আসলে ঐ দিনের রোযা নষ্ট হয়ে যায়। অথচ ইফতার তো দূরের কথা সূর্যাস্তের পরপরই যদি তার ঋতুস্রাব আসে, তথাপিও তার সেদিনের রোযা পূর্ণ এবং শুদ্ধ হবে।\nপ্রশ্ন ৩: সদ্য সন্তান প্রসবকারিণী নারী যদি চল্লিশ দিনের আগে পবিত্র হয়ে যায়, তাহলে কি তার উপরে রোযা রাখা এবং নামায আদায় করা ওয়াজিব হবে?\nউত্তরঃ হ্যাঁ, সদ্য সন্তান প্রসবকারিণী নারী চল্লিশ দিনের আগে যখনই পবিত্র হবে, তখনই তার উপর রোযা রাখা অপরিহার্য হয়ে যাবে- যদি তখন রমযান মাস চলে। অনুরূপভাবে তার উপরে নামায আদায়ও ওয়াজিব হবে এবং তার স্বামীর জন্য তার সাথে সহবাস করাও বৈধ হবে। কেননা সে একজন পবিত্র নারী হিসাবে বিবেচিত হবে। যার মধ্যে নামায-রোযা ও সহবাসের বৈধতায় বাধাদানকারী কোন কিছু অবশিষ্ট নেই।\nপ্রশ্ন ৫: সদ্য প্রসবকারিণী নারী কি ছালাত-ছিয়াম (নামায-রোযা) পরিত্যাগ করে চল্লিশ দিন পর্যন্ত অপেক্ষা করবে নাকি রক্ত বন্ধ হওয়া না হওয়াই হলো মূল বিষয়? অর্থাৎ যখনই রক্ত বন্ধ হয়ে যাবে, তখনই কি পবিত্র হয়ে যাবে এবং নামায শুরু করবে? আর পবিত্র হওয়ার সর্বনিম্ন কোন সময়সীমা আছে কি?\nউত্তরঃ প্রসূতি মহিলার নির্দিষ্ট কোন সময়সীমা নেই; বরং যতদিন রক্ত থাকবে, ততদিন অপেক্ষা করবে। এমতাবস্থায় নামায পড়বে না, রোযা রাখবে না এবং তার স্বামী তার সাথে সহবাসও করবে না। পক্ষান্তরে যখনই সে পবিত্র হয়ে যাবে-যদিও তা চল্লিশ দিনের আগে হয়; এমনকি দশ বা পাঁচ দিনেও যদি সে পবিত্র হয়- তাহলে সে নামায পড়বে, রোযা রাখবে এবং তার স্বামী তার সাথে সহবাসও করবে। এতে কোন সমস্যা নেই। মূলকথাঃ প্রসূতি অবস্থা ইন্দ্রিয়গ্রাহ্য একটা বিষয়- যা থাকা আর না থাকার সাথে এ সম্পর্কীয় বিধিবিধান সম্পর্কযুক্ত। সুতরাং যখনই সেটা বিদ্যমান থাকবে, তখনই তার বিধিবিধান বলবৎ থাকবে। আর যখনই কোন মহিলা তা থেকে মুক্ত থাকবে, তখনই সে উহার বিধিবিধান থেকে মুক্ত থাকবে। কিন্তু যদি তার রক্ত ষাট দিনের বেশী সময় ধরে চলে, তাহলে বুঝতে হবে সে ইস্তেহাযাগ্রস্ত মহিলা। এক্ষেত্রে সে শুধুমাত্র অন্যান্য মাসের ঋতুস্রাবের দিনগুলো সমপরিমাণ অপেক্ষা করবে এবং এরপরে বাকী দিনগুলোতে গোসল করে নামায পড়বে।\nপ্রশ্ন ৬: যদি রমযান মাসে দিনের বেলায় কোন মহিলার সামান্য রক্তের ফোটা পড়ে এবং সারা রমযান এই রক্ত চালু থাকা অবস্থায় সে রোযা রাখে, তাহলে কি তার রোযা শুদ্ধ হবে?\nউত্তরঃ হ্যাঁ, তার রোযা শুদ্ধ হবে। আর এই রক্ত তেমন কোন বিষয় না। কারণ এটা শিরা থেকে আসে। আলী (রাযিয়াল্লাহু আনহু) থেকে বর্ণিত, তিনি বলেন, “এই রক্তবিন্দুগুলো নাক দিয়ে রক্ত পড়ার মত, এগুলো ঋতুস্রাব নয়”। এমন বক্তব্যই তাঁর পক্ষ থেকে উল্লেখ করা হয়।\nপ্রশ্ন ৭: ঋতুবর্তী অথবা প্রসূতি নারী যদি ফজরের পূর্বে রক্তমুক্ত হয় এবং ফজরের পরে গোসল করে, তাহলে কি তার রোযা শুদ্ধ হবে?\nউত্তরঃ হ্যাঁ, ঋতুবর্তী যদি ফজরের পূর্বে পবিত্র হয় এবং ফজরের পরে গোসল করে, তাহলে তার রোযা শুদ্ধ হবে। অনুরূপ বিধান প্রসূতি নারীর ক্ষেত্রেও। কেননা তারা তখন রোযা রাখার উপযুক্ত প্রমাণিত হবে। তাদের বিধান ঐ ব্যক্তির বিধানের সাথে সাদৃশ্যপূর্ণ, যে ফজরের সময় সহবাস জনিত কারণে অপবিত্র রয়েছে। কেননা তার রোযাও শুদ্ধ হবে। মহান আল্লাহ বলেন, “অতএব এক্ষণে তোমরা (রোযার রাতেও) নিজেদের স্ত্রীদের সাথে সহবাস কর এবং আল্লাহ তোমাদের জন্য যা কিছু দান করেছেন, তা অনুসন্ধান কর। আর পানাহার কর যতক্ষণ না কালো রেখা থেকে ভোরের শুভ্র রেখা পরিষ্কার দেখা যায়”। এখানে আল্লাহ তা‘আলা যেহেতু ফজর উদয় হওয়া পর্যন্ত সহবাস করার অনুমতি দিয়েছেন, সেহেতু ফজরের পরে গোসল করাই স্বাভাবিক হয়ে যায়। অনুরূপভাবে আয়েশা (রাদিয়াল্লাহু আনহা) বর্ণিত হাদীছে এসেছে, “রাসূল (ছাল্লাল্লাহু আলাইহি ওয়া সাল্লাম) সহবাসজনিত কারণে অপবিত্র অবস্থায় সকাল করতেন অথচ তিনি রোযা থাকতেন”। অর্থাৎ তিনি ফজর উদিত হওয়ার পর গোসল করতেন।\nপ্রশ্ন ৮: কোন মহিলা যদি রক্ত আসার ভাব অনুভব করে অথবা তার অভ্যাস অনুযায়ী ব্যথা অনুভব করে অথচ সূর্যাস্তের পূর্বে রক্ত বের না হয়, তাহলে তার ঐ দিনের রোযা কি শুদ্ধ হবে নাকি তাকে ক্বাযা আদায় করতে হবে?\nউত্তরঃ কোন মহিলা যদি রোযা অবস্থায় ঋতুস্রাব আসার আলামত টের পায় অথবা ব্যথা অনুভব করে অথচ সূর্যাস্তের পরে ছাড়া রক্ত বের না হয়, তাহলে তার ঐ দিনের রোযা শুদ্ধ হয়ে যাবে। ফরয রোযা হলে তাকে আবার আদায় করতে হবে না এবং নফল রোযা হলে তার নেকী নষ্ট হবে না।\nপ্রশ্ন ৯: কোন মহিলা যদি রক্ত দেখতে পায় কিন্তু সে নিশ্চিত নয় যে, সেটা ঋতুস্রাবের রক্ত, তাহলে ঐদিন তার রোযার বিধান কি?\nউত্তরঃ তার ঐদিনের রোযা শুদ্ধ হবে। কেননা [নারীর] আসল অবস্থা হলো, ঋতু না থাকা। তবে ঋতুর বিষয়টা স্পষ্ট হলে সেটা ভিন্ন কথা।\nপ্রশ্ন ১০: কোন কোন সময় মহিলারা রক্তের সামান্য আলামত দেখতে পায় অথবা সারাদিনে বিচ্ছিন্নভাবে খুব অল্প কয়েক ফোটা রক্ত দেখতে পায়। আর এটা সে কখনও প্রত্যেক মাসের ঋতুস্রাবের নির্ধারিত সময়ে কিন্তু ঋতু না আসা অবস্থায় দেখতে পায়, আবার কখনও অন্য সময়ে দেখতে পায়। এক্ষণে উভয় অবস্থায় উক্ত মহিলার রোযার বিধান কি?\nউত্তরঃ ইতিপূর্বে এ জাতীয় প্রশ্নের উত্তর গত হয়ে গেছে। কিন্তু এখানে একটা বিষয় হলো, এই রক্তবিন্দুগুলো যদি মাসের নির্ধারিত সময়ে হয় এবং সে উহাকে তার পূর্ব পরিচিত ঋতুস্রাব জ্ঞান করে, তাহলে তা ঋতুস্রাব হিসাবেই গণ্য হবে।\nপ্রশ্ন ১১: ঋতুবতী এবং প্রসূতি মহিলা কি রমযানের দিনের বেলায় খানাপিনা করবে?\nউত্তরঃ হ্যাঁ, তারা রমযানের দিবসে পানাহার করবে। তবে উত্তম হলো, যদি তাদের নিকটে কোন বাচ্চাকাচ্চা থাকে, তাহলে সেক্ষেত্রে খানাপিনা গোপনে করা উচিত। কেননা প্রকাশ্যে খেলে বিষয়টা তাদের মধ্যে জটিলতা সৃষ্টি করবে।\nপ্রশ্ন ১২: ঋতুবতী অথবা প্রসূতি নারী আছরের সময় পবিত্র হলে তাকে কি আছরের সাথে যোহরের নামাযও আদায় করতে হবে নাকি শুধু আছর পড়লেই চলবে?\nউত্তরঃ এই মাস্আলায় অগ্রাধিকারযোগ্য কথা হলো, তাকে কেবল আছরের ছালাত আদায় করতে হবে। কেননা তার উপর যোহরের নামায ওয়াজিব হওয়ার দলীল নেই। আর মানুষের আসল হলো, সে দায়মুক্ত। তদুপরি রাসূল (ছাল্লাল্লাহু আলাইহি ওয়া সাল্লাম) বলেছেন, “যে ব্যক্তি সূর্যাস্তের পূর্বে আছরের এক রাকআত পেল, সে পুরো আছরের নামায পেল।” এখানে রাসূল (ছাল্লাল্লাহু আলাইহি ওয়া সাল্লাম) বলেননি যে, সে যোহরের নামাযও পেল। আর যোহরের নামায যদি তার উপর ওয়াজিবই হত, তাহলে নিশ্চয় রাসূল (ছাল্লাল্লাহু আলাইহি ওয়া সাল্লাম) তা বলে দিতেন।\nঅনুরূপভাবে কোন মহিলা যদি যোহরের নামাযের সময় শুরু হওয়ার পরে ঋতুবতী হয়, তাহলে [ঋতুমুক্ত হওয়ার পর] তাকে কেবল যোহরের নামাযের ক্বাযা আদায় করতে হবে, আছরের নয়। অথচ যোহরের নামায আছরের নামাযের সাথে জমা করে পড়া হয় [সফরের ক্ষেত্রে]। এই অবস্থা এবং প্রশ্নকৃত অবস্থার মধ্যে কোন পার্থক্য নেই। অতএব, অগ্রাধিকারযোগ্য কথা হলো, দলীল এবং ক্বিয়াসের উপর ভিত্তি করে বলা যায়, তাকে কেবল আছরের নামায আদায় করতে হবে। অনুরূপভাবে যদি কেউ এশার সময় শেষ হওয়ার পূর্বে পবিত্র হয়, তাহলে তাকে কেবল এশার নামায আদায় করতে হবে, মাগরিবের নামায নয়।\nপ্রশ্ন ১৩: কিছু কিছু মহিলার অকাল গর্ভপাত ঘটে। এর দুটো অবস্থা হতে পারেঃ- হয় গর্ভস্থ সন্তান আকৃতি ধারণের আগে তাকে গর্ভপাত করে, না হয় আকৃতি ধারণের পরে গর্ভপাত করে। এক্ষণে উক্ত মহিলার গর্ভপাত ঘটার দিন এবং পরবর্তী যে দিনগুলোতে রক্ত আসবে, সেগুলোতে তার রোযা রাখার বিধান কি হবে?\nউত্তরঃ যদি গর্ভস্থ সন্তান আকৃতি ধারণ না করে, তাহলে সে ক্ষেত্রে তার এই রক্ত প্রসূতি অবস্থার রক্ত হিসাবে গণ্য হবে না। অতএব তাকে রোযা রাখতে হবে, নামায পড়তে হবে এবং তার রোযা শুদ্ধ রোযা হিসাবে পরিগণিত হবে। পক্ষান্তরে যদি সন্তান আকৃতি ধারণ করে, তাহলে উক্ত মহিলার রক্ত প্রসূতির রক্ত হিসাবে গণ্য হবে। অতএব, নামায পড়া, রোযা রাখা তার জন্য বৈধ হবে না। এই মাসআলায় নিয়ম হলো এই যে, যদি সন্তান আকৃতি লাভ করে, তাহলে রক্ত হবে প্রসূতি অবস্থার রক্ত। আর যদি আকৃতি লাভ না করে, তাহলে তার রক্ত প্রসূতি অবস্থার রক্ত নয়। অতএব, যখন রক্ত প্রসূতি অবস্থার রক্ত হবে, তখন তার উপর ঐ সমস্ত বিষয় হারাম হবে, যেগুলো একজন প্রসূতি মহিলার উপর হারাম হয়। পক্ষান্তরে যদি রক্ত প্রসূতি অবস্থার রক্ত না হয়, তাহলে তার উপর সেগুলো হারাম হবে না।\nপ্রশ্ন ১৪: রমযানের দিবসে গর্ভবতী মায়ের রক্ত বের হলে তা কি তার রোযায় কোন প্রভাব ফেলবে?\nউত্তরঃ কোন মহিলা রোযা থাকা অবস্থায় যদি তার ঋতুর রক্ত আসে, তাহলে তার রোযা নষ্ট হয়ে যাবে। রাসূল (ছাল্লাল্লাহু আলাইহি ওয়া সাল্লাম) বলেন, “মহিলার বিষয়টা কি এমন নয় যে, যখন সে ঋতুবতী হয়, তখন সে নামায আদায় করে না এবং রোযাও রাখে না?”। এজন্য ঋতুস্রাবকে আমরা রোযা ভঙ্গকারী বিষয়সমূহের অন্তর্ভুক্ত গণ্য করি। অনুরূপভাবে প্রসূতি অবস্থার রক্তও।\nঅতএব, রামাযানের দিবসে বের হওয়া গর্ভবতীর রক্ত যদি ঋতুস্রাব হয়, তাহলে তা সাধারণ মহিলার ঋতুস্রাবের মতই। অর্থাৎ উহা তার রোযায় প্রভাব ফেলবে। [অর্থাৎ রোযা ভঙ্গ হবে, পরবর্তীতে কাযা করতে হবে] পক্ষান্তরে যদি ঋতুস্রাব না হয়, তাহলে প্রভাব ফেলবে না। [অর্থাৎ রোযা ভঙ্গ হবে না, রোযা রাখা জায়েয হবে] আর গর্ভবতীর যে ঋতুস্রাব আসতে পারে, সেটা হলো ধারাবাহিক ঋতুস্রাব- যা গর্ভধারণের পর থেকে চলছে। এমনকি তা প্রত্যেক মাসের নির্ধারিত সময়েও আসতে পারে। অগ্রাধিকারযোগ্য মতানুসারে ইহা ঋতুস্রাব হিসাবে গণ্য হবে এবং সাধারণ ঋতুস্রাবের বিধিবিধান তার ক্ষেত্রেও বলবৎ থাকবে। কিন্তু যদি এমন হয় যে, কিছুদিন রক্ত বন্ধ থাকার পর উক্ত মহিলা আবার রক্ত দেখতে পেল- যা ঋতুস্রাবের রক্ত নয়, তাহলে তা তার রোযায় কোন প্রভাব ফেলবে না। [রোযা শুদ্ধ হয়ে যাবে] কেননা তা ঋতুস্রাব নয়।\nপ্রশ্ন ১৫: যদি কোন মহিলা তার মাসিক ঋতুস্রাবের নির্ধারিত সময়ে একদিন রক্ত দেখতে পায় কিন্তু পরেরদিন সারাদিনে রক্ত দেখতে না পায়, তাহলে সেক্ষেত্রে তার করণীয় কি?\nউত্তরঃ স্বাভাবিকভাবে মনে হয়, ঋতুস্রাবের দিনগুলোতে তার ক্ষণিকের এই পবিত্রতা ঋতুর অন্তর্ভুক্ত ধরা হবে, সেটাকে পবিত্রতা গণ্য করা হবে না। অতএব, সাধারণ ঋতুবতী যেগুলো থেকে বিরত থাকে, উক্ত মহিলাও সেগুলো থেকে বিরত থাকবে। অবশ্য কোন কোন আলেম বলেছেন, যদি কোন মহিলা একদিন রক্ত এবং আরেক দিন স্বচ্ছতা দেখতে পায়, তাহলে ঐ রক্ত ঋতুস্রাব হিসাবে এবং ঐ স্বচ্ছতা পবিত্রতা হিসাবে গণ্য হবে। পনের দিন পর্যন্ত এই হুকুম বলবৎ থাকবে। পনের দিন অতিক্রম করলে ঐ রক্ত ইস্তেহাযার রক্ত হিসাবে গণ্য হবে। এটা ইমাম আহমাদ ইবনে হাম্বল (রাহিমাহুল্লাহ)-এর মাযহাবের প্রসিদ্ধ মত।\nপ্রশ্ন ১৬: ঋতুর শেষ দিনগুলোতে পবিত্র হওয়ার পূর্বে মহিলারা সাধারণতঃ রক্তের চিহ্ন দেখতে পায় না। এক্ষণে সাদা জাতীয় পদার্থ* [যা ঋতুর শেষের দিকে কোন কোন মহিলার হয়ে থাকে] না দেখা সত্ত্বেও কি সে ঐ দিনগুলোতে রোযা রাখবে, না কি করবে?\nউত্তরঃ যদি তার অভ্যাস এমন হয় যে, [নিশ্চিত পবিত্র হওয়ার আলামত হিসাবে] সে সাদা জাতীয় পদার্থ দেখতে পায় না-যেমনটি কোন কোন মহিলার ক্ষেত্রে হয়ে থাকে, তাহলে সে রোযা রাখবে। পক্ষান্তরে সাদা জাতীয় পদার্থ দেখা যদি তার অভ্যাস হয়ে থাকে, তাহলে সে তা না দেখা পর্যন্ত রোযা রাখবে না।\nপ্রশ্ন ১৭: জরূরী প্রয়োজনে ঋতুবতী এবং প্রসূতি মহিলার দেখে ও মুখস্ত কুরআন তেলাওয়াতের বিধান কি-যেমন যদি সে ছাত্রী অথবা শিক্ষিকা হয়?\nউত্তরঃ ঋতুবতী এবং প্রসূতি মহিলার [জরূরী] প্রয়োজনেঃ যেমন শিক্ষিকা ও ছাত্রীর ক্ষেত্রে কুরআন তেলাওয়াত করাতে কোন দোষ নেই। তবে শুধুমাত্র ছওয়াবের উদ্দেশ্যে তেলাওয়াত না করাই উত্তম। কেননা অধিকাংশ আলেম মনে করেন যে, ঋতুবতীর জন্য কুরআন তেলাওয়াত ঠিক নয়।\nপ্রশ্ন ১৮: ঋতুবতীর ঋতু বন্ধ হওয়ার পর তার পোষাকে রক্ত বা অপবিত্র কোন কিছু লাগেনি জেনেও কি তাকে পোষাক বদলাতে হবে?\nউত্তরঃ এটা তার জন্য যরূরী নয়। কেননা ঋতুস্রাব পুরো শরীরকে অপবিত্র করে না; বরং শরীরের যে অংশে লাগে, কেবল সে অংশকেই অপবিত্র করে। আর এ কারণে রাসূল (ছাল্লাল্লাহু আলাইহি ওয়া সাল্লাম) মহিলাদের পোষাকের যে অংশে ঋতুস্রাব লাগে, তা ধুয়ে ফেলে ঐ পোষাকে নামায পড়ার বিধান করেছেন।\nপ্রশ্ন ১৯: প্রশ্নকারী বলেন, একজন মহিলা প্রসূতি থাকা অবস্থায় সাতদিন রোযা ভেঙ্গেছে এবং স্তন্যদানকারিণী থাকা অবস্থায় পরবর্তী রমযানের সাতদিন অতিবাহিত হয়ে গেছে-তথাপিও অসুস্থতার অজুহাতে সে রোযার ক্বাযা আদায় করেনি। এমনকি তৃতীয় রমযানও আসার উপক্রম হয়েছে! এক্ষণে তার করণীয় কি? জানিয়ে বাধিত করবেন। আল্লাহ আপনাকে উত্তম প্রতিদান দান করুন।\nউত্তরঃ উক্ত মহিলার বক্তব্য অনুযায়ী যদি সে সত্যিই অসুস্থ হয়ে থাকে এবং ক্বাযা আদায় করতে সক্ষম না হয়, তাহলে যখনই সক্ষম হবে তখনই ক্বাযা আদায় করবে। এক্ষেত্রে পরবর্তী রমযান এসে গেলেও সমস্যা নেই। কেননা সে ওযরগ্রস্ত। কিন্তু যদি তার ওযর না থাকে; বরং অহেতুক অজুহাত দেখায় এবং বিষয়টা তুচ্ছ জ্ঞান করে, তাহলে তার জন্য এক রমযানের ক্বাযা রোযা অন্য রমযান পর্যন্ত বিলম্বিত করা বৈধ নয়। আয়েশা (রাযিয়াল্লাহু আনহা) বলেন, “আমার উপর রোযা ক্বাযা থাকত এবং আমি তা শাবান মাসে ছাড়া ক্বাযা আদায় করতে পারতাম না।” অতএব, ঐ মহিলাকে নিজের প্রতি খেয়াল করতে হবে; আসলেই যদি তার ওযর না থাকে, তাহলে সে গোনাহগার হবে এবং তাকে আল্লাহর নিকট তওবা করতে হবে। আর তার যিম্মায় যে রোযা বাকী রয়েছে, তা দ্রুত ক্বাযা আদায় করতে হবে। পক্ষান্তরে, যদি সে ওযরগ্রস্ত হয়, তাহলে এক বা দুই বছর পিছিয়ে দিলেও তার কোন গোনাহ হবে না।\nপ্রশ্ন ২০: কতিপয় মহিলা পরবর্তী রমযানে পদার্পণ করেছে অথচ বিগত রমযানের কয়েক দিনের রোযা তারা রাখে নি! এক্ষণে তাদের করণীয় কি?\nউত্তরঃ তাদের করণীয় হলো, এহেন কাজ থেকে ফিরে এসে আল্লাহর নিকট তওবা করতে হবে। কেননা বিনা ওযরে কারো জন্য এক রমযানের রোযা অন্য রমযানে ঠেলে নিয়ে যাওয়া জায়েয নয়। এ মর্মে আয়েশা (রাযিয়াল্লাহু আনহা) বলেন, “আমার উপর রমযানের রোযা বাকী থাকত এবং আমি তা শাবান মাসে ছাড়া আদায়ে সক্ষম হতাম না।” এই হাদীছ প্রমাণ করে যে, এক রমযানের রোযা পরবর্তী রমযানের পর পর্যন্ত বিলম্বিত করা সম্ভব [বৈধ] নয়। সুতরাং তাকে তার কৃতকর্মের দরুন তওবা করতে হবে এবং দ্বিতীয় রমযানের পর ছেড়ে দেওয়া রোযাগুলোর ক্বাযা আদায় করতে হবে।\nপ্রশ্ন ২১: কোন মহিলা বেলা ১টার সময় ঋতুবতী হলো [অর্থাৎ নামাযের সময় হওয়ার পরে তার ঋতুস্রাব আসল] কিন্তু তখনও সে যোহরের নামায আদায় করেনি, তাহলে ঋতু বন্ধ হওয়ার পরে কি তাকে ঐ নামাযের ক্বাযা আদায় করতে হবে?\nউত্তরঃ এই মাসআলায় আলেমগণের মধ্যে মতভেদ রয়েছে। তাঁদের কেউ কেউ বলেছেন, তাকে ঐ নামাযের ক্বাযা আদায় করতে হবে না। কেননা সে অবহেলা করে ছেড়ে দেয়নি। অনুরূপভাবে সে পাপীও হবে না। কেননা নামাযের শেষ ওয়াক্ত পর্যন্ত নামাযকে বিলম্বিত করা তার জন্য জায়েয রয়েছে।\nআবার কেউ কেউ বলেছেন, তাকে ঐ নামাযের ক্বাযা আদায় করতে হবে। কেননা রাসূল (ছাল্লাল্লাহু আলাইহি ওয়া সাল্লাম) বলেছেন, “যে ব্যক্তি নামাযের এক রাকআত পেল, সে পুরো নামায পেল।” আর সাবধানতাহেতু তার ক্বাযা আদায় করাই ভাল। কেননা এক ওয়াক্ত নামায আদায় করতে তার কষ্ট হওয়ার কথা নয়।\nপ্রশ্ন ২২: গর্ভবতী মহিলা যদি সন্তান প্রসবের ২/১ দিন আগে রক্ত দেখতে পায়, তাহলে এই কারণে কি সে নামায-রোযা পরিত্যাগ করবে না কি করবে?\nউত্তরঃ গর্ভবতী মহিলা যদি সন্তান প্রসবের ২/১ দিন আগে রক্ত দেখতে পায় এবং তার সাথে প্রসব বেদনা থাকে, তাহলে উহা প্রসূতি অবস্থার রক্ত। এই কারণে সে নামায-রোযা পরিত্যাগ করবে। কিন্তু যদি তার সাথে প্রসব বেদনা না থাকে, তাহলে উহা কূ-রক্ত। এটাকে কোন কিছু গণ্য করা হবে না এবং ঐ রক্ত তাকে নামায-রোযা থেকেও বিরত রাখবে না।\nপ্রশ্ন ২৩: মানুষের সাথে রোযাব্রত পালনের স্বার্থে মাসিক ঋতুস্রাব বন্ধের পিল সেবনের বিষয়ে আপনার মতামত কি?\nউত্তরঃ আমি এ থেকে সাবধান করছি! কারণ এই বড়িগুলোতে ব্যাপক ক্ষতি রয়েছে- যা ডাক্তারগণের মাধ্যমে আমার কাছে প্রমাণিত হয়েছে। সেজন্য মহিলাদেরকে বলব, এটা আদম সন্তানের নারীকূলের উপর আল্লাহপাক নির্ধারণ করে দিয়েছেন। সুতরাং আল্লাহর নির্ধারণকৃত বিষয় নিয়েই সন্তুষ্ট থাক এবং কোন বাধা না থাকলে রোযা রাখ আর বাধা থাকলে আল্লাহর তাক্বদীরের উপর সন্তুষ্ট থেকে রোযা পরিত্যাগ কর।\nপ্রশ্ন ২৪: প্রশ্নকারী বলছেন, একজন মহিলা প্রসূতি অবস্থা থেকে পবিত্র হওয়ার দুই মাস পরে রক্তের ছোট ছোট কিছু বিন্দু দেখতে পেয়েছে। এক্ষণে সে কি নামায-রোযা পরিত্যাগ করবে না কি করবে?\nউত্তরঃ ঋতুস্রাব ও প্রসূতি অবস্থার ক্ষেত্রে মহিলাদের সমস্যাগুলো কিনারা বিহীন সাগরের মত। আর এর অন্যতম কারণ হচ্ছে, জন্মবিরতিকরণ এবং ঋতুস্রাব প্রতিরোধক পিল ব্যবহার। আগে মানুষ এ জাতীয় সমস্যা সম্পর্কে তেমন অবগত ছিল না। তবে একথা ঠিক যে, মুহাম্মদ (ছাল্লাল্লাহু আলাইহি ওয়া সাল্লাম)-এর রাসূল হিসাবে আবির্ভাবের পর থেকে শুধু নয়; বরং মহিলাদের সৃষ্টিলগ্ন থেকেই তাদের সমস্যা ছিল। তবে দুঃখজনক বিষয় হলো, তাদের সমস্যাগুলো ইদানিং এত পরিমাণ বৃদ্ধি পেয়েছে যে, সেগুলোর সমাধান করতে গিয়ে মানুষ কিংকর্তব্যবিমূঢ় হয়ে পড়ছে। অবশ্য এসব ক্ষেত্রে সাধারণ নিয়ম হচ্ছে, মহিলা যখন ঋতুস্রাব ও প্রসূতি অবস্থা থেকে নিশ্চিতভাবে পবিত্র হযে যাবে অর্থাৎ ঋতুস্রাবের ক্ষেত্রে সাদা জাতীয় পদার্থ (القصة البيضاء) দেখতে পাবে- যা মহিলারা চিনে* এবং এরপর ঘোলা বা হলুদ রঙের যা বের হবে অথবা ২/১ ফোটা যে রক্ত আসবে অথবা সামান্য যে সিক্ততা অনুভূত হবে, সেগুলো আসলে ঋতুস্রাব নয়। সে কারণে এগুলো তাকে নামায-রোযা থেকে বিরত রাখবে না এবং স্বামীকে স্ত্রী সহবাস থেকেও বাধা দিবে না। উম্মে আত্বিয়্যা (রাযিয়াল্লাহু আনহা) বলেন, “ঘোলা বা হলুদ রঙের যা বের হয়, তাকে আমরা কিছুই গণ্য করতাম না।”(বুখারী)। ইমাম আবু দাঊদ কিছু শব্দ বেশী উল্লেখ করে হাদীছটা বর্ণনা করেছেন, “পবিত্র হওয়ার পরে”[অর্থাৎ পবিত্র হওয়ার পরে ঘোলা বা হলুদ রঙের যা বের হয়, তাকে আমরা কিছুই গণ্য করতাম না।]। তাঁর সনদও ছহীহ। সেজন্য আমরা বলি, নিশ্চিত পবিত্রতা অর্জনের পরে উল্লেখিত যা কিছু ঘটবে, তাতে মহিলার কোন সমস্যা হবে না এবং তাকে তা নামায-রোযা ও সহবাস থেকেও বিরত রাখবে না। কিন্তু পবিত্রতা অর্জনের পূর্বে বিষয়গুলো নিয়ে তাড়াহুড় না করা আবশ্যক। কেননা কতিপয় মহিলা রক্ত শুকিয়ে গেলে নিশ্চিত পবিত্রতা অর্জনের আগেই তাড়াহুড়া করে গোসল করে নেয়। এই কারণে মহিলা ছাহাবীগণ (রাযিয়াল্লাহু আনহুন্না) উম্মুল মুমিনীন আয়েশা (রাযিয়াল্লাহু আনহা)-এর নিকট রক্তযুক্ত তুলা পাঠাতেন আর তখন তিনি বলতেন, “সাদা জাতীয় পদার্থ না দেখা পর্যন্ত তোমরা তাড়াহুড়া করে কিছু করবে না।”\nপ্রশ্ন ২৫: কিছু কিছু মহিলার ঋতুস্রাব চলতে থাকে এবং মাঝে মাঝে ২/১ দিনের বিরতি দিয়ে আবার শুরু হয়। এমতাবস্থায় নামায-রোযা সহ অন্যান্য ইবাদতের হুকুম কি?\nউত্তরঃ বেশীর ভাগ আলেমগণের নিকট প্রসিদ্ধ কথা হলো, যদি উক্ত মহিলার নির্দিষ্ট কোন দিনে ঋতুস্রাব বন্ধ হওয়ার পূর্বাভ্যাস থাকে এবং সেই নির্দিষ্ট দিন শেষ হয়ে যায়, তাহলে সে গোসল করে নামায-রোযা করবে। আর এর ২/৩ দিন পর যা বের হতে দেখবে, তা মূলত ঋতুস্রাব হিসাবে গণ্য হবে না। কেননা তাদের নিকট একজন মহিলার পবিত্র থাকার সর্বনিম্ন সময় হচ্ছে ১৩ দিন [অর্থাৎ দুই হায়েযের মাঝখানে ১৩ দিনের কম সময় বিরতি থেকে রক্ত দেখা দিলে তাকে পবিত্র গণ্য করা হবে। আর ১৩ দিনের বেশী বিরতির পর রক্ত দেখা গেলে তাকে ঋতুবতী হিসাবে গণ্য করা হবে]।\nআবার কেউ কেউ বলেন, যখনই সে রক্ত দেখবে, তখনই তা ঋতুস্রাব হিসাবে গণ্য হবে আর যখনই রক্ত বন্ধ হতে দেখবে, তখনই সে পবিত্র হিসাবে বিবেচিত হবে। যদিও দুই ঋতুর মাঝখানে ১৩ দিন না হয়।\nপ্রশ্ন ২৬: রমযানের রাত্রিগুলোতে মহিলাদের বাড়ীতে নামায পড়া উত্তম নাকি মসজিদে- বিশেষ করে মসজিদে যদি ওয়ায-নছীহতের ব্যবস্থা থাকে? যেসব মহিলা মসজিদে নামায পড়ে, তাদের ব্যাপারে আপনার পরামর্শ কি?\nউত্তরঃ মহিলাদের বাড়ীতে নামায পড়াই উত্তম। এমর্মে রাসূল (ছাল্লাল্লাহু আলাইহি ওয়া সাল্লাম)-এর সাধারণ ঘোষণা হচ্ছে, “তাদের জন্য তাদের বাড়ীই উত্তম”। তাছাড়া মহিলাদের বাড়ীর বাইরে হওয়ার বিষয়টা বেশীর ভাগ ক্ষেত্রে ফেৎনামুক্ত নয়। সে দৃষ্টিকোণ থেকে মসজিদে যাওয়ার চেয়ে বাড়ীতে অবস্থান করাই তাদের জন্য অধিক কল্যাণকর। ওয়ায-নছীহত ক্যাসেটের মাধ্যমে তারা বাড়ীতেই শোনার ব্যবস্থা করতে পারবে।\nআর যারা মসজিদে নামায পড়তে যায়, তাদের ব্যাপারে আমার পরামর্শ হলো, তারা কোন প্রকার সৌন্দর্য্য প্রদর্শন এবং সুঘ্রাণ ব্যবহার ছাড়াই মসজিদে যাবে।\nপ্রশ্ন ২৭: রমযান মাসে দিনের বেলায় রোযা অবস্থায় কোন মহিলার খাদ্যের স্বাদ চেখে দেখার হুকুম কি?\nউত্তরঃ প্রয়োজনে স্বাদ চেখে দেখলে কোন অসুবিধা নেই। তবে সে যেন স্বাদ চেখে দেখার পর মুখ থেকে ঐ জিনিষটা ফেলে দেয়।\nপ্রশ্ন ২৮: গর্ভধারণের প্রাথমিক অবস্থায় থাকা একজন মহিলা দুর্ঘটনায় আঘাতপ্রাপ্ত হয়। অতঃপর প্রচণ্ড রক্তক্ষরণের পর তার গর্ভপাত ঘটে। এমতাবস্থায় উক্ত মহিলার জন্য কি রোযা ছেড়ে দেওয়া জায়েয নাকি সে রোযা চালিয়ে যাবে? আর রোযা ভাঙলে কি তার কোন গোনাহ হবে?\nউত্তরঃ আমাদের বক্তব্য হলো, গর্ভবতীর সাধারণতঃ ঋতুস্রাব আসে না, যেমনটি ইমাম আহমাদ (রহিমাহুল্লাহ) বলেন, “মহিলারা ঋতুস্রাব বন্ধ হওয়ার মাধ্যমে গর্ভাবস্থা টের পায়।” আর আলেম সমাজের বক্তব্য অনুযায়ী, আল্লাহপাক এই ঋতুস্রাবকে অন্তর্নিহিত এক তাৎপর্যকে লক্ষ্য করে সৃষ্টি করেছেন। তাহলো এই যে, গর্ভজাত সন্তানের জন্য খাদ্য হিসাবে কাজ করা। সেজন্য যখন পেটে সন্তান আসে, তখন ঋতুস্রাব বন্ধ হয়ে যায়। কিন্তু কিছু কিছু মহিলার গর্ভধারণের আগের মতই ঋতুস্রাব চলতে দেখা যায়। এই ঋতুস্রাবও প্রকৃত ঋতুস্রাব হিসাবে গণ্য হবে। কেননা গর্ভাবস্থার কারণে তার ঋতুস্রাবের উপর কোন প্রভাব পড়ে নি। সুতরাং সাধারণ মহিলার ঋতুস্রাব যা থেকে বিরত রাখবে, গর্ভবতীর ঋতুস্রাবও তা থেকে বিরত রাখবে এবং উহা যা আবশ্যক করবে ইহাও তা আবশ্যক করবে। অনুরূপভাবে উহা যা থেকে দায়মুক্ত করবে ইহাও তা থেকে দায়মুক্ত করবে। মূলকথা হচ্ছে, গর্ভধারিণীর রক্ত দুই ধরনেরঃ এক ধরনের রক্ত ঋতুস্রাব হিসাবে গণ্য হবে। আর তা হচ্ছে, যেটা এখনও চলছে, যেমনিভাবে গর্ভধারণের পূর্বেও চলছিল। অর্থাৎ গর্ভধারণ এই ঋতুস্রাবের উপর কোন প্রভাব ফেলেনি। বিধায় ইহা ঋতুস্রাব হিসাবেই গণ্য হবে। আরেক ধরনের রক্ত গর্ভধারিণীর নিকট হঠাৎ আসে- দুর্ঘটনাজনিত কারণে হোক বা কোন কিছু বহনের কারণে হোক অথবা কোন কিছু থেকে পড়ে গিয়ে হোক অথবা অন্য কোন কারণে হোক। এই ধরনের রক্তকে ঋতুস্রাব গণ্য করা হবে না; বরং তা শিরা থেকে আসা সাধারণ রক্ত। সুতরাং এই রক্ত তাকে নামায-রোযা থেকে বিরত রাখবে না; বরং সে পবিত্র হিসাবে বিবেচিত হবে। কিন্তু দুর্ঘটনার কারণে যদি গর্ভপাত ঘটেই যায়, তাহলে আলেমগণের বক্তব্য অনুযায়ী তার দুটো অবস্হাঃ\nএক. গর্ভজাত সন্তান আকৃতি ধারণের পর বের হলে বের হওয়ার পরবর্তী রক্ত প্রসূতি অবস্থার রক্ত হিসাবে গণ্য হবে। ফলে সে নামায-রোযা ত্যাগ করবে এবং পবিত্র না হওয়া পর্যন্ত তার সাথে তার স্বামী সহবাস করা থেকে বিরত থাকবে।\nবিশেষজ্ঞ মহল বলেন, বাচ্চা আকৃতি ধারণের সর্বনিম্ন সময় হচ্ছে ৮১ দিন। এ প্রসঙ্গে আব্দুল্লাহ বিন মাসঊদ (রাযিয়াল্লাহু আনহু) বলেন, রাসূল (ছাল্লাল্লাহু আলাইহি ওয়া সাল্লাম) বর্ণনা করেন- যিনি হচ্ছেন সর্বজনবিদিত সত্যবাদী- “তোমাদের যে কাউকে চল্লিশ দিন ধরে তার মায়ের পেটে একত্রিত করা হয়, তারপর অনুরূপ চল্লিশ দিনে সে জমাটবদ্ধ রক্ত হয় এবং তারপর অনুরূপ চল্লিশ দিনে সে মাংসপিণ্ডে পরিণত হয়। অতঃপর চারটি বিষয়ের নির্দেশনা দিয়ে তার কাছে ফেরেশতা পাঠানো হয়। অতঃপর তার রিযিক্ব, দুনিয়াতে তার অবস্থানকাল, তার আমলনামা এবং সে দুর্ভাগা হবে না সৌভাগ্যবান হবে তা তিনি নির্ধারণ করে দেন।” এই হাদীছের আলোকে ৮১ দিনের আগে আকৃতি লাভ সম্ভব নয়। আর বিশেষজ্ঞগণের মতে, বেশীর ভাগ ক্ষেত্রে ৯০ দিনের আগে আকৃতি প্রকাশিত হয় না।\nপ্রশ্ন ২৯: গত বছর গর্ভধারণের তৃতীয় মাসে আমার গর্ভপাত ঘটে এবং পবিত্র হওয়ার আগে আমি নামায আদায় করিনি। তখন আমাকে বলা হয়েছিল, তোমার নামায পড়া উচিৎ ছিল। এমতাবস্থায় আমার করণীয় কি? উল্লেখ্য যে, নির্দিষ্টভাবে সেই দিনগুলোর সংখ্যা আমার জানা নেই।\nউত্তরঃ আলেমগণের নিকট প্রসিদ্ধ কথা হলো, তিন মাসে কোন মহিলার গর্ভপাত ঘটলে সে নামায পড়বে না। কেননা কোন মহিলার যখন গর্ভপাত হয়, তখন গর্ভস্থ সন্তানের যদি আকৃতি প্রকাশ পায়, তাহলে উক্ত মহিলার ঐ রক্ত প্রসূতি অবস্থার রক্ত হিসাবে পরিগণিত হবে। ফলে সে নামায আদায় করবে না।\nবিদ্বানগণ বলেন, ৮১ দিন পূর্ণ হলে গর্ভস্থ বাচ্চার আকৃতি প্রকাশ পাওয়া সম্ভব। আর এটা তিন মাসেরও কম সময়। সুতরাং উক্ত মহিলা যদি নিশ্চিত হয় যে, তিন মাসেই তার গর্ভপাত ঘটেছে, তাহলে তার রক্ত প্রসূতি অবস্থার রক্ত* হিসাবে পরিগণিত হবে। কিন্তু যদি ৮০ দিনের আগে গর্ভপাত ঘটে, তাহলে তার ঐ রক্ত কূ-রক্ত হিসাবে পরিগণিত হবে। ফলে সে নামায পরিত্যাগ করবে না। এক্ষণে উক্ত প্রশ্নকারিণীকে মনে মনে [নামাযের ওয়াক্তের সংখ্যা] স্মরণ করার চেষ্টা করতে হবে। যদি ৮০ দিনের আগে গর্ভপাত ঘটে, তাহলে সে [ছুটে যাওয়া] নামাযের ক্বাযা আদায় করবে। আর কত ওয়াক্ত নামায ছুটে গেছে তা যদি সে স্মরণ করতে না পারে, তাহলে একটা অনুমানের আপ্রাণ চেষ্টা করবে এবং সেই অনুমানের ভিত্তিতে সে ক্বাযা আদায় করবে।\nপ্রশ্ন ৩০: একজন মহিলা বলছে, সে তার উপর রমযানের রোযা ফরয হওয়ার পর থেকে রোযা রাখে কিন্তু মাসিক ঋতুস্রাবের কারণে ভাঙ্গা রোযাগুলোর ক্বাযা সে আদায় করে না । আর এর অন্যতম কারণ হচ্ছে, ঐদিনগুলোর হিসাব তার কাছে থাকে না। এক্ষণে সে তার করণীয় বিষয় সম্পর্কে জানতে চায়।\nউত্তরঃ মুমিন নারীদের এমন ঘটনা আমাদেরকে কষ্ট দেয়। কেননা ফরয রোযার ক্বাযা অনাদায়- হয় না জানার কারণে, না হয় অবহেলা করার কারণে হয়ে থাকে। আর এদুটোই মছীবত। কারণ মূর্খতার ঔষধ হলো জানা এবং জিজ্ঞেস করা। আর অবহেলার ঔষধ হলো আল্লাহভীতি, তাঁর নযরদারীর কথা চিন্তা করা, তাঁর শাস্তির ভয় পাওয়া এবং তাঁর সন্তুষ্টির কাজে দ্রুত অগ্রসর হওয়া। অতএব, উক্ত মহিলাকে তার কৃতকর্মের জন্য আল্লাহর নিকট তওবা এবং ক্ষমা প্রার্থনা করতে হবে। অতঃপর পরিত্যাগকৃত রোযাগুলোর একটা হিসাব করার আপ্রাণ চেষ্টা চালিয়ে সেগুলোর ক্বাযা আদায় করতে হবে। এভাবে সে দায়মুক্ত হওয়ার চেষ্টা করবে। আল্লাহ তার তওবা কবুল করুন- আমরা সেই কামনা করি।\nপ্রশ্ন ৩১: একজন প্রশ্নকারিণী বলছেন, নামাযের সময় শুরু হওয়ার পরে কোন মহিলা ঋতুবতী হলে তার হুকুম কি? পবিত্র হওয়ার পরে কি ঐ নামাযের ক্বাযা আদায় করা তার উপর ওয়াজিব হবে? নামাযের ওয়াক্ত শেষ হওয়ার পূর্বে পবিত্র হলেও কি অনুরূপ বিধান?\nউত্তরঃ প্রথমতঃ নামাযের সময় শুরু হওয়ার পরে কেউ ঋতুবতী হলে পবিত্র হওয়ার পর ঐ নামাযের ক্বাযা আদায় করা তার উপর ওয়াজিব- যদি ঋতুস্রাব আসার আগে সে ঐ নামায আদায় না করে থাকে। এ মর্মে রাসূল (ছাল্লাল্লাহু আলাইহি ওয়া সাল্লাম) বলেন, “যে ব্যক্তি নামাযের এক রাকআত পেল, সে পুরো নামাযই পেল।” অতএব, এক রাক‘আত নামায পড়ার মত সময় যদি সে পায় অতঃপর সেই নামায পড়ার আগে তার ঋতুস্রাব আসে, তাহলে পবিত্র হওয়ার পরে ঐ নামাযের ক্বাযা আদায় করা তার জন্য জরূরী।\nদ্বিতীয়তঃ যদি সে নামাযের ওয়াক্ত শেষ হওয়ার পূর্বে পবিত্র হয়ে যায়, তাহলে তাকে ঐ নামাযের ক্বাযা আদায় করতে হবে। অতএব, যদি সে সূর্যোদয়ের আগে এক রাকআত নামায পড়ার মত সময় বাকী থাকতে পবিত্র হয়, তাহলে ফজরের নামাযের ক্বাযা আদায় করা তার উপর আবশ্যক হবে। যদি সে সূর্যাস্তের আগে এক রাকআত নামায পড়ার মত সময় বাকী থাকতে পবিত্র হয়, তাহলে তার উপর আছরের নামায পড়া আবশ্যক হবে। অনুরূপভাবে যদি সে মধ্যরাতের আগে এক রাকআত নামায পড়ার মত সময় বাকী থাকতে পবিত্র হয, তাহলে তার উপর এশার নামাযের ক্বাযা আদায় করা আবশ্যক হবে। কিন্তু যদি সে মধ্যরাতের পরে পবিত্র হয়, তাহলে তাকে এশার নামায আদায় করতে হবে না। তবে ফজরের নামাযের সময় হলে তা তাকে আদায় করতে হবে। মহান আল্লাহ বলেন, “অতঃপর যখন তোমরা নিরাপদ হও, তখন তোমরা নামায প্রতিষ্ঠিত কর। নিশ্চয়ই নামায বিশ্বাসীগণের উপর নির্দিষ্ট সময়ের জন্য নির্ধারিত” (আন-নিসা ১০৩)। অর্থাৎ এমন কিছু নির্দিষ্ট সময়ে তা ফরয করা হয়েছে- যা থেকে নামাযকে অন্য সময়ে বিলম্বিত করা এবং উক্ত সময় শুরু হওয়ার আগে তা আদায় করা কারো জন্য জায়েয নয়।\nপ্রশ্ন ৩২: নামাযরত অবস্থায় আমার ঋতুস্রাব এসেছে। এখন আমার করণীয় কি? আমি কি ঐ নামাযের ক্বাযা আদায় করব?\nউত্তরঃ নামাযের সময় হওয়ার পর যদি ঋতুস্রাব আসে-যেমন সূর্য ঢলে যাওয়ার আধঘণ্টা পর কারো ঋতুস্রাব আসল, তাহলে সে ঋতুস্রাব থেকে মুক্ত হওয়ার পর ঐ নামাযের ক্বাযা আদায় করবে- যার ওয়াক্ত শুরু হওয়ার সময় সে পবিত্র ছিল। এ মর্মে মহান আল্লাহ বলেন, “নিশ্চয়ই নামায বিশ্বাসীগণের উপর নির্দিষ্ট সময়ের জন্য নির্ধারিত” (নিসা ১০৩)। উক্ত মহিলা যে নামাযে তার ঋতু এসেছিল, সে নামাযের ক্বাযা আদায় করবে না। রাসূল (ছাল্লাল্লাহু আলাইহি ওয়া সাল্লাম) দীর্ঘ এক হাদীছে এ মর্মে বলেন, “মহিলার বিষয়টা কি এমন নয় যে, যখন তার ঋতুস্রাব আসে, তখন সে নামায পড়ে না এবং রোযাও রাখে না?” অনুরূপভাবে আলেম সমাজ এমর্মে ঐক্যমত পোষণ করেছেন যে, ঋতুকালীন সময়ে ছুটে যাওয়া নামায তাকে আদায় করতে হবে না। কিন্তু এক বা একাধিক রাকআত পরিমাণ নামায পড়ার মত সময় বাকী থাকতে যদি সে পবিত্র হয়, তাহলে সে ঐ ওয়াক্তের নামাযের ক্বাযা আদায় করবে। এ মর্মে রাসূল (ছাল্লাল্লাহু আলাইহি ওয়া সাল্লাম) বলেন, “যে ব্যক্তি সূর্যাস্তের পূর্বে আছরের এক রাকআত পেল, সে পুরো আছরের নামায পেল।” অতএব, যদি আছরের সময় পবিত্র হয় এবং সূর্যাস্তের পূর্বে এক রাকআত পরিমাণ নামায পড়ার সময় থাকে, তাহলে তাকে আছরের নামায পড়তে হবে। অনুরূপভাবে যদি সে সূর্যোদয়ের পূর্বে এক রাকআত পরিমাণ নামায পড়ার মত সময় বাকী থাকতে পবিত্র হয়, তাহলে তাকে ফজরের নামায পড়তে হবে।\nপ্রশ্ন ৩৪: হাদীছ এবং বক্তব্য শোনার জন্য ঋতুগ্রস্ত অবস্থায় কাবা শরীফে কোন মহিলার অবস্থানের বিধান কি?\nউত্তরঃ কাবা ঘর অথবা অন্য কোন মসজিদে ঋতুবতীর অবস্থান জায়েয নয়। তবে প্রয়োজনে মসজিদের ভেতর দিয়ে যেতে পারে এবং প্রয়োজন মিটাতে পারে। রাসূল (ছাল্লাল্লাহু আলাইহি ওয়া সাল্লাম) আয়েশা (রাযিয়াল্লাহু আনহা)-কে “খুমরা” আনতে বললে তিনি বলেন, ওটা তো মসজিদে আছে, আর আমি ঋতুগ্রস্ত। তখন রাসূল (ছাল্লাল্লাহু আলাইহি ওয়া সাল্লাম) বললেন, “তোমার ঋতুস্রাব তো তোমার হাতে লেগে নেই।” সুতরাং মসজিদে রক্তবিন্দু পড়বে না মর্মে আশংকামুক্ত থাকা অবস্থায় ঋতুবতী মসজিদ দিয়ে গেলে কোন সমস্যা নেই। তবে যদি সে মসজিদে ঢুকে বসতে চায়, তাহলে তা জায়েয হবে না। কেননা রাসূল (ছাল্লাল্লাহু আলাইহি ওয়া সাল্লাম) মহিলাদের -তরুণী, কুমারী এবং ঋতুবতীদের- ঈদগাহে যেতে বলেছেন। তবে তিনি ঋতুবতীদেরকে নামাযের স্থান ত্যাগ করতে আদেশ করেছেন। এ হাদীছ প্রমাণ করে যে, কুরআন-হাদীছ বা বক্তব্য শোনার জন্য মসজিদে অবস্থান করা ঋতুবতীর জন্য জায়েয নয়।\nনামায ও রোযার ক্ষেত্রে ঋতুস্রাবের বিধিবিধান সংক্রান্ত প্রশ্নাবলী\n১. কোন মহিলা যদি ফজরের পরপরই ঋতুস্রাবমুক্ত হয়, তাহলে সে কি খানা-পিনা ইত্যাদি থেকে বিরত থাকবে?...........\n২. ঋতুবতী ফজরের পরে ঋতুস্রাবমুক্ত হয়ে ঐদিনের রোযা পূর্ণ করলে\n৩. সদ্য প্রসবকারিণী নারী চল্লিশ দিনের আগে পবিত্র হলে\n৪. মাসিক ঋতুস্রাব অভ্যাস ভঙ্গ করে বেশী সময় ধরে চললে\n৫. সদ্য প্রসবকারিণী নারী কি [পবিত্র হয়ে গেলেও] চল্লিশ দিন পর্যন্ত অপেক্ষা করবে?\n৬. রমযান মাসের দিনের বেলায় কোন মহিলার সামান্য রক্তের ফোটা পড়লে\n৭. ফজরের পূর্বে কোন মহিলা পবিত্র হলে এবং ফজরের পরে ছাড়া গোসল না করলে\n৮. সূর্যাস্তের পূর্বে কোন মহিলা রক্ত আসার ভাব অনুভব করেও তা বের না হলে\n৯. যদি রক্ত দেখতে পায় কিন্তু সে নিশ্চিত নয় যে, সেটা ঋতুস্রাবের রক্ত\n১০. সারাদিনে বিচ্ছিন্নভাবে সামান্য কয়েক ফোটা রক্ত দেখতে পেলে\n১১. ঋতুবতী এবং প্রসূতি মহিলা কি রমযান মাসের দিনের বেলায় খানা-পিনা করবে?\n১২. আছরের সময় পবিত্র হলে তাকে কি যোহরের নামাযও আদায় করতে হবে\n১৩. কোন মহিলা অকাল গর্ভপাত করে রক্ত দেখতে পেলে তার নামায-রোযার বিধান কি হবে?\n১৪. রামাযানের দিবসে গর্ভবতীর রক্ত বের হলে তা কি তার রোযায় কোন প্রভাব ফেলবে?\n১৫. কোন মহিলা হঠাৎ একদিন রক্ত দেখতে পেয়ে পরের দিন কিছু না দেখলে তার করণীয় কি?\n১৬. কোন মহিলার রক্ত বন্ধ হওয়া সত্ত্বেও যদি সে সাদা জাতীয় পদার্থ দেখতে না পায়, তাহলে কি সে নামায-রোযা আদায় করবে?\n১৭. ঋতুবতী ও প্রসূতি মহিলার কুরআন তেলাওয়াতের [বিধান]\n১৮. ঋতুবতীর ঋতু বন্ধ হওয়ার পর তাকে কি পোষাক বদলাতে হবে?\n১৯. কোন মহিলা অসুস্থতার কারণে পরবর্তী রমযান আসা সত্ত্বেও পূর্বের রোযার ক্বাযা আদায় না করলে\n২০. কোন মহিলা পরবর্তী রামাযানে পদার্পণ করেছে অথচ পূর্বের রামাযানের কয়েকটা রোযা তার বাকী রয়েছে। এক্ষণে তার করণীয় কি?\n২১. কোন মহিলা যদি নামাযের সময় হওয়ার পরে ঋতুবতী হয় এবং ঐ নামায আদায় না করে, তাহলে ঋতুমুক্ত হওয়ার পরে তাকে কি ঐ নামাযের ক্বাযা আদায় করতে হবে?\n২২. গর্ভবতী মহিলা সন্তান প্রসবের ২/১ দিন আগে রক্ত দেখতে পেলে\n২৩. মাসিক ঋতুস্রাব বন্ধের পিল সেবনের বিধান\n২৪. পবিত্র হওয়ার পর সামান্য রক্ত দেখতে পেলে সে কি নামায-রোযা পরিত্যাগ করবে?\n২৫. কারো ঋতুস্রাব চলতে থাকলে এবং ২/১ দিনের বিরতি থাকলে\n২৬. মহিলাদের বাড়ীতে নামায পড়া উত্তম নাকি মসজিদে?\n২৭. রামাযানের দিনের বেলায় খাদ্যের স্বাদ চেখে দেখার বিধান কি?\n২৮. গর্ভবতী মহিলা যে রক্ত দেখতে পায়, তা কি ঋতুস্রাবের রক্ত না কি?\n২৯. তৃতীয় মাসে কারো গর্ভপাত ঘটলে তার বিধান\n৩০. যে মাসিক ঋতুস্রাবের কারণে রামাযানের কিছু দিন রোযা ভেঙ্গেছে কিন্তু ভাঙ্গা রোযাগুলোর ক্বাযা সে আদায় করেনি এবং ঐদিনগুলোর সংখ্যাও তার জানা নেই\n৩১. ঋতুবতী নামাযের ওয়াক্ত শেষ হওয়ার আগে পবিত্র হলে তার উপর কি ঐ নামায আবশ্যক হবে?\n৩২. ঋতুকালীন সময়ের নামাযের ক্বাযা কি সে আদায় করবে?\n৩৩. যার কোন কারণ বশতঃ রক্তক্ষরণ হয়, সে কি নামায-রোযা আদায় করবে?\n৩৪. খুৎবা শ্রবণের উদ্দেশ্যে ঋতুবতীর মসজিদে অবস্থান করা কি জায়েয হবে?\nনামাযের ক্ষেত্রে পবিত্রতা অর্জনের বিধিবিধান সংক্রান্ত প্রশ্নাবলী\n৩৫. মেয়েদের তরল পদার্থ [সাদা বা হলুদ রঙের] বের হলে তা থেকে পবিত্রতা অর্জনের বিধান এবং অবিরামভাবে অথবা বিচ্ছিন্নভাবে তা বের হলে করণীয়\n৩৬. যার অবিরামভাবে তরল পদার্থ বের হয়, তার ক্ষেত্রে নফল নামায আদায় এবং কুরআন তেলাওয়াতের বিধান\n৩৭. উক্ত মহিলার ফজরের অযু দিয়ে চাশতের নামায আদায়ের বিধান\n৩৮. উক্ত মহিলার এশার অযু দিয়ে তাহাজ্জুদ নামায আদায়ের বিধান\n৩৯. এশার নামাযের শেষ ওয়াক্ত\n৪০. কোন মহিলার বিচ্ছিন্নভাবে তরল পদার্থ বের হলে এবং [সাময়িক বন্ধ থাকা অবস্থায়] অযুর পরে ও নামাযের আগে আবার তা বের হলে\n৪১. তরল ঐ পদার্থ শরীর বা পোষাকে লাগলে কি করণীয়..\n৪২. ঐ তরল পদার্থের কারণে অযু করার সময় কি কেবল অযুর অঙ্গ-প্রত্যঙ্গগুলো ধুলেই যথেষ্ট হবে?..........................\n৪৩. ঐ তরল পদার্থের কারণে অযু ভঙ্গ হয় মর্মে রাসূল (ছাল্লাল্লাহু আলাইহি ওয়া সাল্লাম) থেকে কোন হাদীছ বর্ণিত না হওয়ার কারণ কি?..........\n৪৪. অযুর বিধান সংক্রান্ত জ্ঞান না থাকার কারণে যে অযু করত না\n৪৫. ঐ তরল পদার্থের কারণে অযু করতে হবে না মর্মের অভিমত কেউ কেউ আপনার দিকে সন্ধন্ধিত করে\n৪৬. ঋতুর আগে ও পরে মেটে রঙের বা ঘোলা ঘোলা তরল পদার্থ বের হলে তার বিধান.....................................\nহজ্জ ও ওমরার ক্ষেত্রে ঋতুস্রাবের বিধিবিধান সংক্রান্ত প্রশ্নাবলী\n৪৭. ঋতুবতী কি ইহরামের দুই রাক‌আত নামায আদায় করবে\n৪৮. ঋতু চলা অবস্থায় যে তওয়াফে ইফাযা সম্পন্ন করেছে……\n৪৯. যে মক্কায় আসার পর ঋতুগ্রস্ত হলো এবং তার স্বামী দেশে চলে যেতে বাধ্য হলো\n৫০. কেউ ঋতুগ্রস্ত হলে হজ্জের কোন্ কোন্ কাজ তার জন্য জায়েয হবে এবং কোন্ কোন্ কাজ তার জন্য হারাম হবে?........\n৫১. যে শরঈ ওযরের কারণে তওয়াফে ইফাযা সম্পন্ন না করেই দেশে ফিরে গেল, তার করণীয় কি?..........................\n৫২. যে পূর্ণাঙ্গভাবে পবিত্র হলো না, তার তওয়াফ কি শুদ্ধ হবে?..............................................................\n৫৩. একজন মহিলা ঋতুগ্রস্ত অবস্থায় ইহরাম বাঁধল এবং মক্কায় পৌঁছে সে জেদ্দায় গেল। অতঃপর পবিত্র হয়ে হজ্জ সম্পন্ন করল\n৫৪. ইহরাম না বেঁধেই ঋতুবতীর মীক্বাত অতিক্রম\n৫৫. মক্কায় এসে যে ঋতুগ্রস্ত হলো\n৫৬. ঋতুবতীর জন্য সাঈর স্থানে প্রবেশ কি বৈধ?\n৫৭. যে ঋতুগ্রস্ত অবস্থায় তওয়াফ সম্পন্ন করেছে, তার করণীয় কি?\n৫৮. যে আরাফার দিনে ঋতুগ্রস্ত হলো, তার করণীয় কি?\n৫৯. যে জামরায়ে আক্বাবায় পাথর নিক্ষেপের পরে এবং তওয়াফে ইফাযার আগে ঋতুগ্রস্ত হলো\n৬০. চল্লিশ দিনের আগেই যে প্রসূতি অবস্থা থেকে পবিত্র হলো, তার হজ্জ কি শুদ্ধ হবে? আর হজ্জের নিয়্যত করা সত্ত্বেও যদি সে পবিত্র না হয়, তাহলে সেক্ষেত্রে বিধান কি?\n ঋতুমুক্ত হওয়ার কয়েকটা নিদর্শন রয়েছে। তন্মধ্যে উল্লেখযোগ্য হলোঃ\n1. রক্ত বন্ধ হওয়ার বিষয়টা অনুভূত হওয়া।\n2. শুষ্কতা অনুভব করা।\n3. সাদা জাতীয় পদার্থ বের হওয়া (এর সংক্ষিপ্ত ব্যাখ্যা ২৪নং প্রশ্নের পাদটীকায় আলোচনা করা হয়েছে)।\n4. সম্পূর্ণভাবে রক্ত বন্ধ হয়ে যাওয়া (আল-আহকাম আল-ফিক্বহিইয়াহ আল-মুখতাছারাহ ফী আহকামি আহলিল আ‘যার)। [অনুবাদক]\n ইস্তেহাযা এমন রক্ত-যা ঋতুস্রাব ও প্রসূতির সময় ছাড়া অন্য সময়ে বের হয় অথবা এতদুভয়ের পরপরই বের হয়। সে কারণে কোন মহিলার হায়েয ও নিফাসের নির্দিষ্ট সময়সীমা থাকলে যদি ঐ সময়সীমা অতিক্রম করে তার রক্ত চলে, তাহলে তাকে ইস্তেহাযা বলে। এটি মূলতঃ এক ধরনের রোগ। হায়েয ও ইস্তেহাযার মধ্যে পার্থক্যঃ\n১. ইস্তেহাযা লাল রঙের হয়। পক্ষান্তরে হায়েয হয় কালো রঙের অথবা গাঢ় লাল (প্রায় কালো) রঙের।\n২. ইস্তেহাযার দুর্গন্ধ থাকে না। পক্ষান্তরে হায়যের দুর্গন্ধ থাকে।\n৩. ইস্তেহাযার রক্ত বের হওয়ার পর জমাটবদ্ধ হয়ে যায়। কিন্তু হায়েয কখনও জমাটবদ্ধ হয় না।\n৪. বেশীরভাগ ক্ষেত্রে হায়েয প্রচুর পরিমাণে বের হয়। কিন্তু ইস্তেহাযা কম পরিমাণ বের হয়।\n৫. বেশীরভাগ ক্ষেত্রে হায়েয বেদনা সৃষ্টি করে। কিন্তু ইস্তেহাযা তা করে না।\n৬. হায়েয খুব গাঢ় হয়। কিন্তু ইস্তেহাযা পাতলা হয় ইত্যাদি। (আল-আহকাম আল-ফিক্বহিইয়াহ আল-মুখতাছারাহ ফী আহকামি আহলিল আ‘যার)।–অনুবাদক।\n বুখারী, ‘রোযা’ অধ্যায়, ‘রোযাদারের গোসল’ অনুচ্ছেদ হা/১৯৩১; মুসলিম, ‘রোযা’ অধ্যায়, ‘অপবিত্র অবস্থায় যার ফজর হয়েছে, তার রোযা শুদ্ধ’ অনুচ্ছেদ, হা/৭৫,১১০৯।\n বুখারী, 'নামাযের সময় সমূহ' অধ্যায়, 'যে ব্যক্তি ফজরের এক রাক'আত পেল' অনুচ্ছেদ হা/৫৭৯; মুসলিম, 'মসজিদ এবং নামাযের স্থান সমূহ' অধ্যায়, 'যে ব্যক্তি কোন নামাযের এক রাক'আত পেল, সে ঐ নামাযের পুরোটাই পেল' অনুচ্ছেদ হা/১৬৩, ৬০৮।\n বুখারী, 'রোযা' অধ্যায়, 'ঋতুবতী নামায ও রোযা পরিত্যাগ করবে' অনুচ্ছেদ হা/১৯৫১।\n* সাদা জাতীয় পদার্থের সংক্ষিপ্ত ব্যাখ্যা ২৪নং প্রশ্নের পাদটীকায় আলোচনা করা হয়েছে।-অনুবাদক।\n বুখারী, 'রোযা' অধ্যায়, 'রমযানের ক্বাযা রোযা কখন আদায় করবে?' অনুচ্ছেদ হা/১৯৫০; মুসলিম, 'রোযা' অধ্যায়, 'রমযানের ক্বাযা রোযা দেরীতে আদায় করা জায়েয' অনুচ্ছেদ হা/১৫১, ১১৪৬।\n ১২নং প্রশ্নের টীকা দ্রষ্টব্য।\n* ইমাম যায়লাঈ (রহেমাহুল্লাহ) বলেন, القصة (আল-ক্বাছ্ছাহ) হলো সাদা সূতার মত- যা মহিলাদের ঋতুস্রাবের শেষের দিকে তাদের পবিত্র হওয়ার আলামত হিসাবে সম্মুখ ভাগ দিয়ে বের হয়। আবার কেউ কেউ বলেন, القصة (আল-ক্বাছ্ছাহ) হলো সাদা জাতীয় পানি- যা হায়েয বন্ধ হওয়ার সময় গর্ভাশয় থেকে বের হয় (আল-মাওসূআতুল ফিক্বহিইয়াহ আল-কুয়েতিইয়াহ ৩৩/২৭৯)।–অনুবাদক।\n 'ঋতুস্রাব' অধ্যায়, 'ঋতুস্রাবের নির্দিষ্ট দিনের বাইরে হলুদ বর্ণের এবং ঘোলা পদার্থ [বের হওয়া]' অনুচ্ছেদ হা/৩২৬।\n 'পবিত্রতা' অধ্যায়, 'পবিত্র হওয়ার পরে যে মহিলা হলুদ ও ঘোলা বর্ণের পদার্থ দেখতে পায়' অনুচ্ছেদ হা/৩০৭।\n ইমাম বুখারী হাদীছটাকে 'মুআল্লাক্ব' হিসাবে বর্ণনা করেছেন, 'ঋতুস্রাব' অধ্যায়, 'ঋতুস্রাব আসা এবং চলে যাওয়া' অনুচ্ছেদ।\n আবু দাঊদ, 'নামায' অধ্যায়, 'মহিলাদের মসজিদে যাওয়া' অনুচ্ছেদ হা/৫৬৭।\n বুখারী, 'নবীগণের কাহিনী' অধ্যায়, 'আদম ও তার সন্তানাদি সৃষ্টি' অনুচ্ছেদ হা/৩৩৩২; মুসলিম, 'ভাগ্য' অধ্যায়, 'আদম সন্তানের তার মায়ের পেটে সৃষ্টির ধরন' অনুচ্ছেদ হা/১, ২৬৪৩।\n* বইটার ছুরাইয়া প্রকাশনীর ছাপায় একটু ভুল রয়েছে। প্রথমতঃ তিন মাসে গর্ভপাত ঘটলে মহিলার যে রক্ত আসে, তাকে “প্রসূতি অবস্থার রক্ত” না বলে “কূ-রক্ত” বলা হয়েছে। দ্বিতীয়তঃ "৮০দিনের আগে যদি গর্ভপাত ঘটে, তাহলে উক্ত মহিলার রক্ত কূ-রক্ত হিসাবে পরিগণিত হবে” বাক্যটা সম্পূর্ণ বাদ পড়েছে। আমরা মাননীয় লেখকের “ফাতাওয়া আরকানিল ইসলাম (পৃষ্ঠাঃ ২৬১-২৬২, প্রশ্ন নং-১৮২)” বই থেকে ভুল সংশোধন করেছি। কারণ সংশোধন না করলে সঠিক অর্থ প্রকাশ পায় না।\n ১২ নং প্রশ্নের টীকা দ্রষ্টব্য।\n ১৪ নং প্রশ্নের টীকা দ্রষ্টব্য।\n ‘খুমরা’ হচ্ছে জায়নামায-যার উপর মুছল্লী সেজদা করে থাকে। আর এটাকে খুমরা (আচ্ছাদন) বলা হয় এই কারণে যে, উহা সেজদার সময় চেহারা ঢেকে রাখে।\n মুসলিম, 'ঋতুস্রাব' অধ্যায়, 'ঋতুবতী তার স্বামীর মাথা ধুয়ে দিতে পারে এবং চিরুনি করে দিতে পারে' অনুচ্ছেদ হা/১১, ২৯৮।\n বুখারী, 'ঈদায়েন' অধ্যায়, 'সাধারণ এবং ঋতুবতী মহিলাদের ঈদগাহে যাওয়া' অনুচ্ছেদ, হা/৯৭৪. মুসলিম, 'ঈদায়েন' অধ্যায়, 'দুই ঈদে মহিলাদের ঈদগাহে যাওয়া' অনুচ্ছেদ, হা/১০, ৮৯০।\n ২৪ নং প্রশ্নের টীকা দ্রষ্টব্য।\n মুসলিম, 'হজ্জ' অধ্যায়, 'নবী (ছাল্লাল্লাহু আলাইহে ওয়া সাল্লাম)-এর হজ্জ' অনুচ্ছেদ, হা/২১৩৭।\n বুখারী, 'হজ্জ' অধ্যায়, 'বিদায়ী তওয়াফ' অনুচ্ছেদ হা/১৭৫৫; মুসলিম, 'হজ্জ' অধ্যায়, 'বিদায়ী তওয়াফ আবশ্যক এবং ঋতুবতীর ক্ষেত্রে ছাড়' অনুচ্ছেদ হা/৩৮০, ১৩২৮।\n আবু দাঊদ, 'হজ্জ' অধ্যায়, 'বিদায়ী তওয়াফ' অনুচ্ছেদ হা/২০০২।\n বুখারী, 'হজ্জ' অধ্যায়, 'তওয়াফে ইফাযার পরে যে মহিলা ঋতুগ্রস্ত হয়' অনুচ্ছেদ হা/৩২৮; মুসলিম, 'হজ্জ' অধ্যায়, 'বিদায়ী তওয়াফ' অনুচ্ছেদ হা/৩৮২, ১২১১।\n মুসলিম, 'ঈমান' অধ্যায়, 'আল্লাহপাক মানুষের মনের পরিকল্পনা (বাস্তবায়ন না করলে) ক্ষমা করে দেন' অনুচ্ছেদ হা/২০০, ১২৬।\n আবু দাঊদ, 'হজ্জ' অধ্যায়, 'হজ্জে যে ব্যক্তি কিছু কাজ কিছু কাজের আগে করে ফেলেছে' অনুচ্ছেদ হা/২০১৫।\n ৪৭ নং প্রশ্নের টীকা দ্রষ্টব্য।\n বুখারী, 'হজ্জ' অধ্যায়, 'ঋতুবতী কা'বা ঘরের তওয়াফ ছাড়া হজ্জের যাবতীয় কাজ সম্পন্ন করবে' অনুচ্ছেদ হা/১৬৫০; মুসলিম, 'হজ্জ' অধ্যায়, 'ইহরামের বিভিন্ন ধরন বা পদ্ধতির বিবরণ' অনুচ্ছেদ হা/১২০, ১২১১।\n বুখারী, 'ওমরা' অধ্যায়, 'তান'ঈম থেকে ওমরা' অনুচ্ছেদ হা/১৭৮৫।\n ৫১ নং প্রশ্নের টীকা দ্রষ্টব্য।\n ৫৪ নং প্রশ্নের টীকা দ্রষ্টব্য।\nসংকলন : আল্লামা শাইখ মুহাম্মাদ ইব্‌ন সালেহ্ আল-উসাইমীন\nআরও পড়ুনঃ মহিলা বিষয়ক গুরুত্বপূর্ণ ফতোয়া\nআরও পড়ুনঃ ছাত্র-ছাত্রীদের জন্য নির্বাচিত ফতোয়া (১ম পর্ব)\nআরও পড়ুনঃ ছাত্র-ছাত্রীদের জন্য নির্বাচিত ফতোয়া (২য় পর্ব)\nআরও পড়ুনঃ জানাযার বিধিবিধান সংক্রান্ত ৭০টি প্রশ্ন (১ম পর্ব)\nআরও পড়ুনঃ জানাযার বিধিবিধান সংক্রান্ত ৭০টি প্রশ্ন (২য় পর্ব)\nলেবেলসমূহ: ইবাদত, ইসলাম ও নারী, ইসলামী আইন, পবিত্রতা অর্জন, প্রশ্নোত্তর, ফতোওয়া, বোনদের জন্য, মাসআলা-মাসায়েল, শায়খ মুহাম্মাদ বিন সালেহ আল-উসাইমীন (রহ.)\nExpert joomla ১২ ফেব্রুয়ারী, ২০১৭ ১২:৩৭ PM\npregnancy obostai ke ke amol krte habe jante cai.


1. সম্‘+কার=’সংস্কার’ কোন সন্ধির অন্তর্গত?\n2. ’এতক্ষন অরিন্দম কহিলা বিষাদে’ কোন কারকে কোন বিভক্তি?\n3. 'Archetype' শব্দের অর্থ কী?\n4. ’শিশিরসিক্ত’ কোন সমাস?\n5. ’সুশিক্ষিত মানুষ মাত্রই স্বশিক্ষিত’ এটি কোন ধরনের বাক্য?\n6. কোনটিতে অপপ্রয়োগ ঘটছে?\n7. ’নিজের দ্বারা অর্জিত’ এক কথায় কি হবে?\n8. নিচের কোনটি সংকোচন অব্যয় নয়?\n9. কে অপরিচিতা গল্পের চরিত্র নয়?\n10. ’আঁকাশে মেঘ করিয়াছে’ কোন বাচ্চের উদাহরন?\n11. ’দীক্ষা’ প্রকৃতি ও প্রত্যয় কোনটি?\nদী্ক্ষ + অ\n12. ’অর্ক’ শব্দের সমার্থক শব্দ কোনটি?\n13. ’ক্ষ’ যুক্তবর্ন কিভাবে গঠিত হয়?\n14. ’পন্বত্বপ্রাপ্তি’ বাগধারাটির অর্থ কী?\n15. ’আইলা’ কোন ভাষার শব্দ?\n16. ’নক্ষত্র’ কি ধরনের শব্দ?\n17. ণ-ত্ব বিধান অনুসারে কোন গুচ্ছ অশুদ্ধ বানান?\n19. বক্তা বললেন ,’শত্রূর অত্যাচারে দেশ বিপন্ন’!বাক্যটি কোন কালের উদাহরণ?\nভোর রাত থেকে বৃষ্টি । আহা ! বৃষ্টির ঝমঝম বোল । এই বৃষ্টির মেয়াদ আল্লাহ দিলে পুরো তিন দিন । কারণ শনিতে সাত মঙ্গলে তিন, আর সব দিন দিন । এটা জেনারেল স্টেটমেন্ট । স্পেসিফিক ক্ল্যাসিফিকেশনও আছে । যেমন মঙ্গলে ভোর রাতে হইল শুরু, তিনদিন মেঘের গুরু গুরু । তারপর, বুধের সকালে নামল জল, বিকালে মেঘ কয় এবার চল । বৃহস্পতি শুক্র কিছু বাদ নাই ।\n20. উদ্ধাংশে মোট কয়টি প্রবাদ আছে ?\n21. ’ভোররাত ‘ কোন সমাসের উদাহরন?\n22. ’বৃহস্পতিবার’ শব্দের সন্ধি বিচ্ছেদ কোনটি?\n23. ’মেয়াদ’ কোন ভাষা থেকে আগত শব্দ?\n24. ’স্পেসিফিক' শব্দের গ্রহনযোগ্য অনুবাদ কোনটি?


রোহিঙ্গারা বাংলাদেশে স্থায়ী হলে কী ঘটবে? রোহিঙ্গারা বাংলাদেশে স্থায়ী হলে কী ঘটবে? – Starmail24\nজোশুয়া কুরলানতিক: নৃশংস নির্যাতনের ফলে রাখাইন রাজ্য থেকে পালিয়ে যেসব রোহিঙ্গা বাংলাদেশে আশ্রয় নিয়েছেন তাদের প্রত্যাবর্তন শুরুর জন্য এ মাসের গোড়ার দিকে নতুন পরিকল্পনা নেয় মিয়ানমার সরকার। প্রত্যাবর্তন প্রক্রিয়া শুরুর জন্য এটা ছিল দ্বিতীয় প্রচেষ্টা। এর আগে প্রথমবার গত নভেম্বরে চেষ্টা করা হয়েছিল। তবে এবার বাংলাদেশ সরকারের সমর্থনে প্রায় ৩০০০ রোহিঙ্গার ফিরে যাওয়ার বিষয়টি অনুমোদন করে মিয়ানমার সরকার। দৃশ্যত এই প্রস্তাব স্বেচ্ছায় কোনো রোহিঙ্গা গ্রহণ করেনি। পরিবর্তে তারা বাংলাদেশে আশ্রয়শিবিরগুলোতে ফিরে গেছেন অথবা পালিয়ে ছিলেন।\nরোহিঙ্গারা যে মিয়ানমারে ফেরত যেতে চাইবে না, এতে বিস্মিত হওয়ার কিছু নেই। রাখাইন রাজ্যে ভয়াবহ নৃশংসতার মাত্র দু’বছর অতিক্রান্ত হয়েছে। বেশির ভাগ রোহিঙ্গার বসবাস মিয়ানমারের রাখাইন রাজ্যে। ওই রাজ্যটিতে এখনও সহিংসতা রয়েছে এবং তা একটি অস্থিতিশীল স্থানে পরিণত হয়েছে।\nসাম্প্রতিক মাসগুলোতে রাখাইন রাজ্যে সহিংসতা আবার বৃদ্ধি পেয়েছে। সেখানে জাতিগত রাখাইন আরাকান আর্মির সঙ্গে লড়াই করছে সেনাবাহিনী। জবাবে প্রচলিত ভয়াবহ কৌশল অবলম্বন করছে সেনারা। এই লড়াইয়ে বেসামরিক লোকজনের বিরুদ্ধে সেনারা হামলা চালাচ্ছে বলে অভিযোগ করেছে জাতিসংঘের মানবাধিকার বিষয়ক অফিস। এ বিষয়ে আরো রিপোর্ট প্রকাশ করেছে আন্তর্জাতিক মানবাধিকার বিষয়ক সংগঠন অ্যামনেস্টি ইন্টারন্যাশনাল। তারা দাবি করেছে, রাখাইনে জাতিগত রাখাইন ও রোহিঙ্গাদের বিরুদ্ধে নতুন করে বিচারবহির্ভূত হত্যাকাণ্ডসহ নৃশংসতা চালিয়ে যাচ্ছে মিয়ানমারের সেনাবাহিনী।\nওদিকে মিয়ানমার সরকার যখন রোহিঙ্গাদের বলছে যে, তারা নিরাপত্তার সঙ্গে ফিরে যেতে পারেন, ঠিক তখনই দেখা যাচ্ছে রোহিঙ্গাদের ফেরত যাওয়ার জন্য তারা প্রকৃতপক্ষে নিরাপদ, আস্থা অর্জনের মতো পরিবেশ সৃষ্টি করেনি। রাখাইনে এখনও যে সহিংসতা চলমান তা নিরাপদ প্রত্যাবর্তনের পক্ষে কোনো শক্তিশালী সংকেত দেয় না। রোহিঙ্গাদের অবমাননা এবং তাদের এখনও মিয়ানমারে অবৈধ হিসেবে অব্যাহতভাবে অভিহিত করছেন মিয়ানমার সরকারের সিনিয়র নেতারা। মানবাধিকার বিষয়ক ও অনুসন্ধানী গ্রুপ ফোর্টিফাই রাইটস রোহিঙ্গাদের পরিস্থিতিতে ঘনিষ্ঠভাবে নজরদারি করে যাচ্ছে। এ সপ্তাহে একটি রিপোর্ট প্রকাশ করেছে তারা। ফোর্টিফাই রাইটস দেখতে পেয়েছে যে, এখনও দেশের ভিতরে বসবাস করছেন যেসব রোহিঙ্গা তাদের ন্যাশনাল ভেরিফিকেশন কার্ড গ্রহণ করতে অব্যাহতভাবে শক্তি প্রয়োগ করে বাধ্য করছে মিয়ানমার কর্তৃপক্ষ। এই ভেরিফিকেশন কার্ডে তাদেরকে ‘বিদেশি’ হিসেবেই চিহ্নিত করা হয় এবং তাদের নাগরিকত্বের অধিকারকে অস্বীকার করা হয়। যেসব রোহিঙ্গার নাম প্রত্যাবর্তনের তালিকায় ছিল অথবা যাদের নিজদেশে তাদের জীবন নতুন করে সাজানোর কথা ছিল তাদের সঙ্গে দৃশ্যত শলাপরামর্শ করেনি মিয়ানমার ও বাংলাদেশ কর্তৃপক্ষ।\nজাতিসংঘের ফ্যাক্ট ফাইন্ডিং মিশন দেখতে পেয়েছে যে, যেখানে রোহিঙ্গারা বসবাস করতেন সেই এলাকাগুলোকে মাটির সঙ্গে মিশিয়ে দিয়ে সমান করে দিয়েছে মিয়ানমার সরকার। উত্তর রাখাইনে রোহিঙ্গাদের প্রত্যাবর্তনের প্রস্তুতি, অবকাঠামো অথবা সামাজিক সেবার জন্য কোনো প্রস্তুতি ন্যাপিড গ্রহণ করেই নি বলা যায়।\nএর পরিবর্তে, বাংলাদেশে অবস্থান করা কমপক্ষে ১০ লাখ রোহিঙ্গা অনির্দিষ্টকালের জন্য বাংলাদেশে অবস্থান করার চেষ্টা করতে পারে। এমন একটি চিত্রপট ক্রমশ যুক্তিগ্রাহ্য হয়ে উঠছে, যদিও সুইডিশ সাংবাদিক ও লেখক বারটিল লিন্টনারের নোট বলছে, বাংলাদেশ সরকার মরিয়া হয়ে চায় না যে রোহিঙ্গারা বাংলাদেশে থাকুক। এরই মধ্যে বাংলাদেশ ও মিয়ানমার সীমান্তের এই আশ্রয়শিবির বিশ্বের সবচেয়ে বৃহৎ শরণার্থী শিবিরে পরিণত হয়েছে। সেখানে মানুষ উপচে পড়ছে। গাদাগাদি করে অবস্থান করছে তারা। আছে রোগ ছড়িয়ে পড়া ও মানবপাচারের বড় ঝুঁকি। লিন্টনার যেমনটা বলেছেন, শরণার্থীদের নিয়ে ক্রমশ অসহিষ্ণু হয়ে উঠছেন বাংলাদেশি নাগরিকরা। তারা উদ্বিগ্ন এজন্য যে, তারা মনে করছেন রোহিঙ্গারা স্থানীয়দের কাছ থেকে কর্মসংস্থান কেড়ে নিতে পারে। বিশাল আকারের এই শরণার্থী শিবির পরিবেশের ক্ষতির কারণ। বাস্তবেই এ নিয়ে আশঙ্কা আছে যে, এই দুর্দশাগ্রস্ত অবস্থার মধ্যে বাংলাদেশে যত বেশিদিন রোহিঙ্গা শরণার্থী থাকবেন, ততই বেশি উগ্রপন্থি গ্রুপগুলোর উগ্রবাদের টার্গেটে পরিণত হতে পারেন তারা। মিয়ানমারে ফিরে গেলে রোহিঙ্গারা যে ভয়াবহ দুর্দশায় পড়বেন, সে কথা বিবেচনায় হয়তো তিনি (লিন্টনার) যথার্থই বলেছেন- রোহিঙ্গারা বাংলাদেশে ন্যূনতম দীর্ঘ সময় অবস্থান করতে যাচ্ছে।


রমজানের প্রস্তুতি নিতে যেসব আমল করবেন মুমিনরা\nপ্রকাশিত: ১৩:০৩, ১৯ মার্চ ২০২২\nরমজানের প্রস্তুতি নিতে যেসব আমল করবেন মুমিনরা। ছবি: সংগৃহীত\nশাবান মাসের অর্ধেক বিদায় নিয়েছে। শাবান মাসের পরেই আগমন ঘটে রহমত, মাগফিরাত ও নাজাতের সমন্বয়ে পবিত্র রমজান মাসের। রমজান মাসে আল্লাহ তায়ালার পক্ষ হতে বান্দার জন্য রয়েছে অসংখ্য নেয়ামত। রমজান মাসে বান্দা একনিষ্ঠভাবে ইবাদত করার মাধ্যমে আল্লাহর নৈকট্য ও তাকওয়া অর্জন করতে পারে।\nপ্রিয় নবী (সা.) শাবান মাসে অন্যান্য মাসের তুলনায় বেশি বেশি নফল রোজা, পবিত্র কোরআন তিলাওয়াত ও নামাজ আদায় করতেন। রাসুলুল্লাহ (সা.) রজব ও শাবান মাসব্যাপী এ দোয়া বেশি বেশি পড়তেন-\nআরবি: اَللهُمَّ بَارِكْ لَنَا فِىْ رَجَبَ وَ شَعْبَانَ وَ بَلِّغْنَا رَمَضَانَ\nউচ্চারণ: আল্লাহুম্মা বারিক লানা ফি রজব ওয়া শাবান, ওয়া বাল্লিগ না রমাদান।\nঅর্থাৎ ‘হে আল্লাহ! রজব মাস ও শাবান মাস আমাদের জন্য বরকতময় করুন আর আমাদের রমজানে পৌঁছে দিন।' শাবান মাসে রাহমাতুল্লিল আলামিন হযরত মুহাম্মদ (সা.) এর বিশেষ কিছু আমল তথা মাহে রমজান পূর্ব প্রস্তুতি হিসেবে মুমিনের কি করা উচিত তা আলোচনা করা হয়েছে।\nবেশি বেশি রোজা রাখা\nশাবান মাসে মহানবী (সা.) অধিক পরিমাণ রোজা রাখতেন। সুতরাং মুমিন ব্যক্তি রোজা রেখে রমজানের প্রস্তুতি নিতে পারেন। আয়েশা (রা.) থেকে বর্ণিত, ‘আমি রাসুলুল্লাহ (সা.)-কে রমজান ছাড়া কোনো মাসে পুরো মাস রোজা রাখতে দেখিনি এবং শাবান মাসের চেয়ে বেশি রোজা পালন করতে দেখিনি।’ (সহিহ বুখারি, হাদিস : ১৮৬৮)\nবিশেষ করে কারো যদি বিগত রমজানে কোনো রোজা কাজা হয়ে থাকে তা আদায় করে নেওয়া উত্তম। তবে মনে রাখতে হবে, নবীজি (সা.) রমজানের এক বা দুই দিন আগে রোজা রাখতে নিষেধ করেছেন। (সহিহ বুখারি, হাদিস : ১৮১৫)\nবেশি দরুদ ও সালাম পাঠ করা\nপ্রত্যেক মুমিনের জন্য প্রিয় নবী হযরত মুহাম্মদের (সা.) ওপর দরূদ শরীফ পাঠ করা সর্বোত্তম ইবাদত। এটি মানুষের জন্য একমাত্র ইবাদত যা স্বয়ং মহান আল্লাহ তায়ালা ও ফেরেশতাগণ পালন করেন এবং পৃথিবীর সব ঈমানদারকে নবীর প্রতি দরূদ পড়ার নির্দেশ আল্লাহ তায়ালা নিজেই দিয়েছেন।\nপবিত্র কোরআনে প্রিয় নবী হজরত মুহাম্মদ (সা.) এর প্রতি দরুদ পাঠের নির্দেশনা সংবলিত আয়াতটিও এ মাসেই নাযিল হয়েছিল। বরকতময় আয়াতের অর্থ হলো, ‘নিশ্চয় আল্লাহ (ঊর্ধ্ব জগতে ফেরেশতাদের মধ্যে) নবীর প্রশংসা করেন এবং তার ফেরেশতাগণ নবীর প্রতি অনুগ্রহ করেন। হে মুমিনগণ, তোমরাও নবীর উপর দরূদ পাঠ কর এবং তাকে যথাযথভাবে সালাম জানাও ।‘ (সুরা: আল-আহযাব-৫৬)\nতওবা ও ইস্তেগফার করা\nমানুষ স্বভাবত শয়তানে ধোঁকায় নিজেকে গুনাহের কাজে লিপ্ত করবে। কিন্তু মহান আল্লাহতায়ালা হলেন, 'গাফির' ক্ষমাকারী, 'গফুর' ক্ষমাশীল, 'গফফার' সর্বাধিক ক্ষমাকারী। তাই বান্দা যখন নিজের গুনাহের জন্য অনুতপ্ত, লজ্জিত হয় এবং তওবা ও ইস্তেগফার পাঠ করে আল্লাহর নিকটে ক্ষমা প্রার্থনা করেন তখনই আল্লাহতায়ালা বান্দার গুনাহ মাফ করে দেন। তওবাকারীকে আল্লাহতায়ালা ভালোবাসেন।\nকাজ গুছিয়ে রাখা\nরমজান ইবাদতের মাস। তাই রমজানের আগেই যদি পারিবারিক, ব্যাবসায়িক ও পেশাগত কাজগুলো গুছিয়ে রাখা যায়, তবে রমজানে অধিক সময় ইবাদতে মগ্ন থাকা যাবে। বিশেষত নারীরা সাংসারিক কাজ গুছিয়ে রাখলে তারা ইবাদতে বেশি সময় দিতে পারবেন।\nকোরআন পড়া ও বুঝা\nমহাগ্রন্থ পবিত্র কোরআন পড়া ও বুঝা সর্বোত্তম নফল ইবাদত। রমজান মাস কোরআন নাযিলের মাস। তাই রমজানের প্রস্তুতি হিসেবে কোরআন পড়া ও বুঝা উচিত।\nধনী-গরিব নিয়েই আমাদের জীবন। কারো অগাধ পরিমাণ সম্পদ আছে, আবার কারো কিছুই নেই। ইসলাম সাম্যের ধর্ম। তাই ধনবান ব্যক্তির সম্পত্তি থেকে নিদিষ্ট পরিমাণে গরিব ব্যক্তিদের দান করার নির্দেশ দিয়েছেন। আমাদের প্রিয় নবী (সা.) নিজে সর্বদা বেশি বেশি দান-সদকা করতেন এবং সাহাবাগণকে দান করতে উৎসাহী করতেন।\nরমজান মহান আল্লাহর অপূর্ব রহমতের বারিধারায় সমৃদ্ধ একটি মাস। মুমিনের জন্য রমজান মাস ইবাদতের বসন্তকাল। তাই রমজান মাস যথার্থভাবে উদযাপনের জন্য শাবান মাস থেকেই এর প্রস্তুতি গ্রহণ করতে হয়।


শহরের অভিজাত স্কুলে অপহরণের আশঙ্কা কেন্দ্রীয় নিরাপত্তা সংস্থার – Indian Express Bangla\nCisf Report Warns Two Kolkata Schools On Security Says Abduction Risk\nশহরের অভিজাত স্কুলে অপহরণের আশঙ্কা কেন্দ্রীয় নিরাপত্তা সংস্থার\nকেন্দ্রীয় নিরাপত্তা সংস্থাটির আশঙ্কা, শহরের অন্য অনেক স্কুলের তুলনায় ওই দুই স্কুলের নিরাপত্তা যথেষ্ট কঠোর হলেও প্রয়োজনের তুলনায় তা অপর্যাপ্ত।\nBy: Arka Bhaduri\tKolkata July 2, 2019, 3:42:50 PM\nশহরের নামজাদা স্কুলে অপহরণের শঙ্কা সিআইএসএফের\nমধ্য কলকাতার দুই নামজাদা বেসরকারি স্কুলের পড়ুয়াদের অপহরণ করা হতে পারে! এমনই রিপোর্ট জমা দিয়েছে কেন্দ্রীয় নিরাপত্তা সংস্থা সিআইএসএফ।\nএকটি নামজাদা গোষ্ঠীর ওই দুই বেসরকারি ইংরেজি মাধ্যম স্কুল শহরের অন্যতম ভাল স্কুল হিসাবে পরিচিত। সম্প্রতি সিআইএসএফ কলকাতা হাইকোর্টে রিপোর্ট দিয়ে জানিয়েছে, ওই স্কুলদুটির পড়ুয়াদের অপহরণের আশঙ্কা রয়েছে। যেহেতু বিভিন্ন ক্ষেত্রের একঝাঁক ভিআইপি বা ভিভিআইপি-র সন্তান ওই স্কুলদুটির পড়ুয়া, তাই সে দুটি অপহরণকারীদের ‘সফট টার্গেট’। কেন্দ্রীয় নিরাপত্তা সংস্থাটির আশঙ্কা, শহরের অন্য অনেক স্কুলের তুলনায় ওই দুই স্কুলের নিরাপত্তা যথেষ্ট কঠোর হলেও প্রয়োজনের তুলনায় তা অপর্যাপ্ত।\nসিআইএসএফের কাছ থেকে এমন রিপোর্ট পাওয়ার পরই বিষয়টি নিয়ে প্রয়োজনীয় ব্যবস্থা নিতে স্কুল কর্তৃপক্ষকে নির্দেশ দেন বিচারক প্রতীকপ্রকাশ বন্দ্যোপাধ্যায়। এরপরই বৈঠকে বসেন স্কুল কর্তৃপক্ষ। সিদ্ধান্ত হয়, অবিলম্বে নিরাপত্তা ব্যবস্থা আরও জোরদার করা হবে।\nস্কুল কর্তৃপক্ষের তরফে সুপ্রিয় ধর জানান, পড়ুয়াদের নিরাপত্তা নিশ্চিত করতে তাঁরা সর্বদাই বদ্ধপরিকর। নিরাপত্তায় যাতে কোনও ছিদ্র না থাকে, তা নিশ্চিত করতেই সিআইএসএফের সঙ্গে যোগাযোগ করা হয়েছিল। সম্প্রতি সিআইএসঅফ যে আশঙ্কার কথা জানিয়েছে, তার ভিত্তিতে তাঁরা কিছু নির্দিষ্ট পদক্ষেপ গ্রহণ করবেন। সিআইএসএফের পরামর্শ মেনেই নিশ্ছিদ্র করা হচ্ছে স্কুলের নিরাপত্তা।\nসুপ্রিয়বাবুর কথায়, “সিআইএসএফ নিজেরা স্টাডি করে এই রিপোর্ট পেশ করেছে। তাদের আশঙ্কা এবং উদ্বেগের শরিক আমরাও। এই স্কুলগুলিতে কলকাতার বহু বিশিষ্টজনের সন্তান বা নিকটাত্মীয়েরা পড়ে। আমরা তাদের প্রত্যেকের সম্পূর্ণ নিরাপত্তা নিশ্চিত করতে বদ্ধপরিকর। নিরাপত্তায় কিছু ফাঁক নিশ্চয় রয়েছে। সেগুলি সম্পর্কে ব্যবস্থা নেওয়া হবে।”\nনিরাপত্তা নিশ্চিত করতে কী করার কথা ভাবছেন স্কুল কর্তৃপক্ষ?\nস্কুলের পাঁচিল আরও বেশ কিছুটা উঁচু করা হবে।\nস্কুলে আগে থেকেই পর্যাপ্ত সিসি ক্যামেরা রয়েছে। এবার আরও উন্নত মানের সিসি ক্যামেরা বসানো হবে।\nপরিচয়পত্র ছাড়া কোনওভাবেই স্কুলে ঢোকা যাবে না।\nপরিচয়পত্রে স্কুলের হলোগ্রাম থাকবে। নিরাপত্তারক্ষীরা তা খুঁটিয়ে দেখেই তবেই কাউকে ভিতরে ঢুকতে দেবেন।\nপরিচয়পত্রে এবার থেকে বিশেষ প্রযুক্তি ব্যবহার করা হবে।\nস্কুলের গাড়ি ঢোকার বিষয়ে সিআইএসএফ যে নির্দেশিকা দিয়েছে, তার ভিত্তিতে গাড়ি চলাচল নিয়ন্ত্রণ করা হবে।


জীবনের উদ্দেশ্য ঈশ্বরদর্শন — উপায় প্রেম\n১৮৮৩, ১৭ই ডিসেম্বর\nপরদিন (১৭ই ডিসেম্বর) সোমবার, বেলা আটটা হইল। ঠাকুর সেই ঘরে বসিয়া আছেন। রাখাল, লাটু প্রভৃতি ভক্তেরাও আছেন। মণি মেঝেতে বসিয়া আছেন। শ্রীযুক্ত মধু ডাক্তারও আসিয়াছেন। তিনি ঠাকুরের কাছে সেই ছোট খাটটির উপরেই বসিয়া আছেন। মধু ডাক্তার প্রবীণ — ঠাকুরের অসুখ হইলে প্রায় তিনি আসিয়া দেখেন। বড় রসিক লোক।\nশ্রীরামকৃষ্ণ (মণির প্রতি) — কথাটা এই — সচ্চিদানন্দ প্রেম।\n[ঠাকুরের সীতামূর্তি-দর্শন — গৌরী পণ্ডিতের কথা ]\n“কিরূপ প্রেম? ঈশ্বরকে কিরূপ ভালবাসতে হবে? গৌরী বলত রামকে জানতে গেলে সীতার মতো হতে হয়; ভগবানকে জানতে ভগবতীর মতো হতে হয়, — ভগবতী যেমন শিবের জন্য কঠোর তপস্যা করেছিলেন সেইরূপ তপস্যা করতে হয়; পুরুষকে জানতে গেলে প্রকৃতভাবে আশ্রয় করতে হয় — সখীভাব, দাসীভাব, মাতৃভাব।\n“আমি সীতামূর্তি দর্শন করেছিলাম। দেখলাম সব মনটা রামেতেই রয়েছে। যোনি, হাত, পা, বসন-ভূষণ কিছুতেই দৃষ্টি নাই। যেন জীবনটা রামময় — রাম না থাকলে, রামকে না পেলে, প্রাণে বাঁচবে না!”\nমণি — আজ্ঞা হাঁ, — যেন পাগলিনী।\nশ্রীরামকৃষ্ণ — উন্মাদিনী! — ইয়া। ঈশ্বরকে লাভ করতে গেলে পাগল হতে হয়।\n“কামিনী-কাঞ্চনে মন থাকলে হয় না। কামিনীর সঙ্গে রমণ, — তাতে কি সুখ! ঈশ্বরদর্শন হলে রমণসুখের কোটিগুণ আনন্দ হয়। গৌরী বলত, মহাভাব হলে শরীরের সব ছিদ্র — লোমকূপ পর্যন্ত — মহাযোনি হয়ে যায়। এক-একটি ছিদ্রে আত্মার সহিত রমণসুখ বোধ হয়।”\n[গুরু পূর্ণজ্ঞানী হবেন ]\nশ্রীরামকৃষ্ণ — ব্যাকুল হয়ে তাঁকে ডাকতে হয়। গুরুর মুখে শুনে নিতে হয় — কি করলে তাঁকে পাওয়া যায়।\n“পূর্ণজ্ঞান হলে বাসনা যায়, — পাঁচ বছরের বালকের স্বভাব হয়। দত্তাত্রেয় আর জড়ভরত — এদের বালকের স্বভাব হয়েছিল।”\nমণি — আজ্ঞে, এদের খপর আছে; — আরও এদের মতো কত জ্ঞানী লোক হয়ে গেছে।\nশ্রীরামকৃষ্ণ — হাঁ! জ্ঞানীর সব বাসনা যায়, — যা থাকে তাতে কোন হানি হয় না। পরশমণিকে ছুঁলে তরবার সোনা হয়ে যায়, — তখন আর সে তরবারে হিংসার কাজ হয় না। সেইরূপ জ্ঞানীর কাম-ক্রোধের কেবল ভঙ্গীটুকু থাকে। নামমাত্র। তাতে কোন অনিষ্ট হয় না।\nমণি — আপনি যেমন বলেন, জ্ঞানী তিনগুণের অতীত হয়। সত্ত্ব, রজঃ, তমঃ — কোন গুণেরই বশ নন। এরা তিনজনেই ডাকাত।\nশ্রীরামকৃষ্ণ — ওইগুলি ধারণা করা চাই।\nমণি — পূর্ণজ্ঞানী পৃথিবীতে বোধ হয় তিন-চারজনের বেশি নাই।\nশ্রীরামকৃষ্ণ — কেন, পশ্চিমের মঠে অনেক সাধু-সন্ন্যাসী দেখা যায়।\nমণি — আজ্ঞা, সে সন্ন্যাসী আমিও হতে পারি!\nশ্রীরামকৃষ্ণ (মণির প্রতি) — কি, সব ছেড়ে?\nমণি — মায়া না গেলে কি হবে? মায়াকে যদি জয় না করতে পারে শুধু সন্ন্যাসী হয়ে কি হবে?\n[ত্রিগুণাতীত ভক্ত যেমন বালক ]\nমণি — আজ্ঞা, ত্রিগুণাতীত ভক্তি কাকে বলে?\nশ্রীরামকৃষ্ণ — সে ভক্তি হলে সব চিন্ময় দেখে। চিন্ময় শ্যাম। চিন্ময় ধাম। ভক্তও চিন্ময়। সব চিন্ময়। এ-ভক্তি কম লোকের হয়।\nডাক্তার মধু (সহাস্যে) — ত্রিগুণাতীত ভক্তি — অর্থাৎ ভক্ত কোন গুণের বশীভূত নয়।\nশ্রীরামকৃষ্ণ (সহাস্যে) — ইয়া! যেমন পাঁচ বছরের বালক — কোন গুণের বশ নয়।\nমণি মল্লিক — আপনি কেশব সেনকে দেখতে গিছলেন।\nশ্রীরামকৃষ্ণ — হাঁ — এখন কেমন আছেন?\nমণি মল্লিক — কিছু সারেন নাই।\nশ্রীরামকৃষ্ণ — দেখলাম বড় রাজসিক, — অনেকক্ষণ বসিয়েছিল, — তারপর দেখা হল।\n[শ্রীমুখ-কথিত চরিতামৃত — ঠাকুর “রাম রাম” করিয়া পাগল ]\nশ্রীরামকৃষ্ণ (মণির প্রতি) — আমি ‘রাম’ ‘রাম’ করে পাগল হয়েছিলাম। সন্ন্যাসীর ঠাকুর রামলালকে লয়ে লয়ে বেড়াতাম। তাকে নাওয়াতাম, খাওয়াতাম, শোয়াতাম। যেখানে যাব, — সঙ্গে করে লয়ে যেতাম। “রামলালা রামলালা” করে পাগল হয়ে গেলাম।


চাঁপাইনবাবগঞ্জ চেম্বারের কৃতি সন্তান ও হজ্বযাত্রীদের সংবর্ধণা | চাঁপাই দর্পণ\nবঙ্গবন্ধুসহ শহীদদের মাগফেরাত কামনায় চাঁপাইনবাবগঞ্জে দোয়া মাহফিল\nগোমস্তাপুরে বঙ্গমাতার জন্মদিন উপলক্ষে শিক্ষা উপকরন বিতরন\nগোমস্তাপুরে ফেন্সিডিলসহ আটক ২\nচাঁপাইনবাবগঞ্জে ডিবি-ডিএনসির অভিযানে আটক-৯ ॥ জরিমানা ও মামলা দায়ের\nঅভিনব কায়দায় সেন্ডেলের ভেতর হেরোইন শিবগঞ্জে ডিবি’র হাতে হেরোইনসহ আটক-১\nবেহাল দসা সোনামসজিদ-সালামপুর রাস্তার ॥ হাঁটু কাদা ॥ চরম দূর্ভোগে হাজারও গ্রামবাসী\nপুঠিয়ায় বেসিক ট্রেড স্কিল ডেভেলপমেন্ট ফোরামের সভা\nভোলাহাটে বঙ্গমাতার জন্মদিনে আ’লীগের আলোচনা ও দোয়া\nচাঁপাইনবাবগঞ্জ চেম্বারের কৃতি সন্তান ও হজ্বযাত্রীদের সংবর্ধণা\nPublished on : June 22, 2019 Published by : Ashraful Islam Ronju\nচাঁপাইনবাবগঞ্জ চেম্বারের কৃতি সন্তান\nও হজ্বযাত্রীদের সংবর্ধণা\nচাঁপাইনবাবগঞ্জ চেম্বার অব কমার্স অ্যান্ড ইন্ডাস্ট্রির সদস্যদের সন্তানদের মধ্য থেকে বছর পি.এস.সি, জে.এস.সি ও এস.এস.সি পরীক্ষায় জিপিএ-৫ প্রাপ্তদের সম্মাননা ও হজ্জ যাত্রীদের বিদায় সংবর্ধনা প্রদান করা হয়েছে। শনিবার বিকেলে জেলা শহরের পুরাতন বাজারস্থ চেম্বার ভবনে সম্মাননা ও বিদায় সংবর্ধনা অনুষ্ঠানের সভাপতিত্ব করেন, চেম্বারের সভাপতি, এরফান গ্রæপের চেয়ারম্যান ও দৈনিক চাঁপাই দর্পণ’র প্রধান উপদেষ্টা আলহাজ্ব মো. এরফান আলী। সভায় প্রধান অতিথির বক্তব্য রাখেন, অতিরিক্ত জেলা ম্যাজিস্ট্রেট দেবেন্দ্র নাথ উঁরাও। এসময় বিশেষ অতিথি ছিলেন, সদর থানার অফিসার ইন-চার্জ (ওসি) মো. জিয়াউর রহমান পিপিএম। অনুষ্ঠানে আরো উপস্থিত ছিলেন, চাঁপাইনবাবগঞ্জ চেম্বারের সিনিয়র সহ-সভাপতি আলহাজ্ব আব্দুল হান্নান হানু, নবাবগঞ্জ সিটি কলেজের অধ্যক্ষ মো. তরিকুল ইসলাম, চেম্বারের পরিচালকবৃন্দ, সচিব বঙ্কিম চন্দ্রসহ চেম্বারের অন্যান্য সদস্যবৃন্দ, হজ্জ যাত্রীগন ও জিপিএ-৫ প্রাপ্ত শিক্ষার্থীরা। চাঁপাইনবাবগঞ্জ চেম্বার অব কমার্স অ্যান্ড ইন্ডাস্ট্রি আয়োজিত অনুষ্ঠানে এ বছর পি.এস.সি. হতে ৯ জন, জে.এস.সি. হতে ৮ জন এবং এস.এস.সি. হতে ৭ জন জিপিএ-৫ প্রাপ্ত মোট ২৪ শিক্ষার্থীকে সম্মাননা প্রদান করা হয়। এসময় প্রধান অতিথির বক্তব্যে অতিরিক্ত জেলা ম্যাজিস্ট্রেট দেবেন্দ্র নাথ উঁরাও শিক্ষার্থীদের উদ্দেশ্যে বলেন, আগামী দিনে তোমাদেরকেই এ দেশের দায়িত্ব কাঁধে নিতে হবে। তাই সততা, ন্যায়নিষ্ঠা, মানবতা নিয়ে তোমাদেরকে এগিয়ে যেতে হবে। তোমাদের এই সাফল্য আমাদেরকে সুখী-সমৃদ্ধ বাংলাদেশ বির্নিমানে উৎসাহ দেয়। সভাপতির বক্তব্যে চেম্বারের সভাপতি ও এরফান গ্রæপের চেয়ারম্যান আলহাজ্ব মো. এরফান আলী অভিভাবকদের উদ্দেশ্যে বলেন, শিক্ষার্থীদের সাফল্য যেন এখানেই থেমে না যায়, সেদিকে আপনাদেরকে খেয়াল রাখতে হবে। সচেতন থাকবেন, আপনারা ছেলে-মেয়ে কখন, কি করছে, কার সাথে মেলামেশা করছে। এখনই যদি অভিভাবকরা একটু সচেতন হন, তাহলেই অপেক্ষা করছে তাদের উজ্বল ভবিষৎ। এসময় শিক্ষার্থীদের পড়াশোনায় সকল ধরনের সহযোগিতার আশ্বাস দেন, আলহাজ্ব মো. এরফান আলী। পরে চাঁপাইনবাবগঞ্জ চেম্বারের সদস্যদের মধ্য হতে এ বছর হজ্জে যাওয়া ৮ জন হজ্জ যাত্রীদের বিদায় সংবর্ধনা দেয়া হয়। হজ্জ যাত্রী চেম্বারের সদস্যবৃন্দ হলেন, মো.শফিকুল ইসলাম, মো. রাদিকুল ইসলাম, তাহরিমা বেগম, মো. রুবেল ইখতারুল হক, মো. রেজাউল করিম, আব্দুস সাত্তার মুকুল, মো. রাজিবুল ইসলাম, মো. মহসিন আলী। এসময় চেম্বারের সভাপতি, এরফান গ্গ্রুপের চেয়ারম্যান ও দৈনিক চাঁপাই দর্পণ’র প্রধান উপদেষ্টা আলহাজ্ব মো. এরফান আলী পবিত্র ভূমি মক্কা-মদিনায় গিয়ে দেশ ও জাতির মঙ্গল কামনায় দোয়া করার জন্য হজ্জ যাত্রীদের আহব্বান জানান।\nচাঁপাইনবাবগঞ্জের ‘গ্রামীণ ট্রাভেলস্’র ৩য় বর্ষে পদার্পণ\nচাঁপাইনবাবগঞ্জে মমতাজ উদ্দিনের স্মরণসভা : নাটক ‘বর্ণচোরা’ প্রদর্শনী\nArchives Select Month August 2020 (53) July 2020 (198) June 2020 (253) May 2020 (461) April 2020 (476) March 2020 (312) February 2020 (251) January 2020 (318) December 2019 (229) November 2019 (250) October 2019 (288) September 2019 (181) August 2019 (186) July 2019 (375) June 2019 (261) May 2019 (264) April 2019 (293) March 2019 (323) February 2019 (339) January 2019 (374) December 2018 (261) November 2018 (215) October 2018 (285) September 2018 (347) August 2018 (331) July 2018 (291) June 2018 (260) May 2018 (232) April 2018 (241) March 2018 (276) February 2018 (212) January 2018 (242) December 2017 (175) November 2017 (201) October 2017 (210) September 2017 (170) August 2017 (238) July 2017 (218) June 2017 (181) May 2017 (213) April 2017 (188) March 2017 (239) February 2017 (162) January 2017 (296) December 2016 (284) November 2016 (315) October 2016 (282) September 2016 (250) August 2016 (311) July 2016 (212) June 2016 (125) May 2016 (164) April 2016 (114) March 2016 (148) February 2016 (123) January 2016 (187) December 2015 (196) November 2015 (221) October 2015 (211) September 2015 (212) August 2015 (199) July 2015 (155) June 2015 (193) May 2015 (220) April 2015 (122)\nচাঁপাইনবাবগঞ্জে করোনা কবোলিত ২ লক্ষাধিক পরিবার (10,674)\nচাঁপাইনবাবগঞ্জে বিপুল পরিমাণ নকল ও মেয়াদোর্ত্তীণ কসমেটিকসহ আটক এক (3,433)\nচাঁপাইনবাবগঞ্জে জেলা প্রশাসনের বিশেষ অভিযান ॥ ২২ জনকে জরিমানা (3,353)\nঅবৈধ চাঁদা আদায় ও শ্রমিক নির্যাতনের প্রতিবাদে সোনামসজিদ স্থলবন্দরের পণ্য পরিবহন ২য় দিনেও বন্ধ \_ বেদায়দায় আমদানীকারকরা (2,803)\nচাঁপাইনবাবগঞ্জ জেলা প্রশাসন ও নেতৃবৃন্দের সাথে প্রধানমন্ত্রীর ভিডিও কনফারেন্স (2,622)


ভয়াবহ জল সঙ্কটের মুখে দেশ, ১০ বছরের মধ্যে ৪০ শতাংশ মানুষ পাবেন না পরিশ্রুত পানীয় জল, আশঙ্কা নীতি আয়োগের - The Bengal Story\nMonday, January 25th, 2021, 6:26:05 AM\nভয়াবহ জল সঙ্কটের মুখে দেশ, ১০ বছরের মধ্যে ৪০ শতাংশ মানুষ পাবেন না পরিশ্রুত পানীয় জল, আশঙ্কা নীতি আয়োগের\nWritten By অনির্বাণ দাশ Published On Wednesday, June 26th, 2019, 10:42:28 AM IST\nপরিবেশবিদরা অনেকদিন ধরেই আশঙ্কা প্রকাশ করছিলেন দেশে জলের সমস্যা নিয়ে। কিন্তু তাতে টনক নড়েনি রাজনৈতিক নেতাদের বা কোনও সরকারেরই। সারা দেশ যখন ভয়াবহ খরায় নাজেহাল, তখন এমনই জল সঙ্কটের এক ভয়াবহ আশঙ্কার কথা শোনাল খোদ নীতি আয়োগ।\nবিশেষজ্ঞরা জানাচ্ছেন, ভারতের ইতিহাসে এমন ভয়াবহ জল সঙ্কট নজিরবিহীন। আর নীতি আয়োগ বলছে, ২০২০ সালের মধ্যে দেশের ২১ টি শহরের মাটির তলার জল ভাণ্ডার সম্পূর্ণ শুকিয়ে যাবে। ২০৩০ সালের মধ্যে দেশের জনসংখ্যার ৪০ শতাংশ মানুষ পরিশ্রুত পানীয় জল পাবেন না। নীতি আয়োগ আরও জানিয়েছে, পরিশ্রুত পানীয় জলের সূচকে ১২২ টি দেশের মধ্যে ভারতের স্থান ১২০।\nউপরের পরিসংখ্যান থেকে একটা জিনিস স্পষ্ট, অদূর ভবিষ্যতে এক ভয়ঙ্কর সঙ্কটের মুখে পড়তে চলেছে দুনিয়ার সবচেয়ে বড় গণতন্ত্র। প্রসঙ্গত, তৃতীয় বিশ্বযুদ্ধ যদি কখনও বেঁধে যায়, তার মূল কারণ হবে জল, এমনটাই গত কয়েক বছর ধরে বারবার বলে আসছেন বিশেষজ্ঞরা। ইতিমধ্যেই ভারতে পানীয় জলের সমস্যা ভয়াবহ আকার ধারণ করেছে। চেন্নাই সহ বিস্তীর্ণ তামিলনাড়ুতে ভূগর্ভস্থ জলের সঞ্চয় কমেছে লক্ষ্যণীয়ভাবে। মহারাষ্ট্র, গুজরাত, তেলেঙ্গানা, অন্ধ্র প্রদেশ, রাজস্থান, মধ্য প্রদেশ, ছত্তিসগঢ়ের বিস্তীর্ণ অংশে এক ফোঁটা জল নেই। নদী-নালা-খাল-বিল শুকিয়ে কাঠ। একমাত্র ভরসা সরকারি ট্যাঙ্কার। রাত থাকতে কলসি নিয়ে সেই সরকারি ট্যাঙ্কারের লাইনে দাঁড়াতে বাধ্য হচ্ছে গোটা মারাঠাওয়াড়া, গুজরাত, অন্ধ্র, ছত্তিসগঢ়ের সাধারণ মানুষ। পরিস্থিতি এমনই যে মারাঠাওয়াড়ার বিস্তীর্ণ অঞ্চলকে কেউ কেউ ট্যাঙ্কারওয়াড়া বলেও চিহ্নিত করছেন। তাহলে চাষবাসের কী হবে? ট্যাঙ্কারের জলে তেষ্টা মেটে না, চাষ হবে কীভাবে? বলছেন, জলের কলসি নিয়ে সরকারি ট্যাঙ্কারের লাইনে দাঁড়ানো মানুষেরা।\nকিন্তু এমন ভয়াবহ জল সঙ্কটের কারণ কী? পরিবেশবিদরা জানাচ্ছেন, অনিয়ন্ত্রিত নগরায়ন এবং যথেচ্ছ সবুজ নিধনের যুগলবন্দিতেই প্রকৃতির এমন রুদ্ররূপ। অবৈজ্ঞানিক ব্যবস্থাপনার মাধ্যমে পাম্পের সাহায্যে নির্বিচারে ভূগর্ভস্থ জল তুলে ফেলা হয়েছে। পরিবেশবিদদের অভিযোগ, এই অবস্থার কথা হয়তো ধরাই পড়ত না, যদি এবছরও বর্ষা স্বাভাবিক নিয়মেই শুরু হতো। হাওয়া অফিসের রিপোর্ট বলছে, জুলাইয়ে মাঝামাঝি পর্যন্ত দেশে বৃষ্টির ঘাটতি প্রায় ৪৪ শতাংশ। এর ফলে নদী-নালা-খাল-বিলের জল শুকিয়ে গিয়েছে। জল নেই জলাধারগুলোতেও। অনিয়ন্ত্রিত পাম্প সেট ব্যবহারের ফলে ভূগর্ভস্থ জলও তলানিতে। কয়েকটি জায়গায় জল উঠছেই না। ফলে জলের চিরাচরিত উৎস থেকে প্রয়োজনীয় জল সংগ্রহ করতে পারছেন না কৃষকরা। জলের অভাবে মাঠেই মারা যাচ্ছে খেতের ফসল। অন্যান্যবার খরা পরিস্থিতি তৈরি হলেও এমন ভয়াবহ আকার ধারণ করে না। কিন্তু এবার একদিকে যেমন তীব্র তাপ প্রবাহ, অন্যদিকে বর্ষার বৃষ্টির বিরাট ঘাটতি। এই দুয়ের ফলে প্রাণ ওষ্ঠাগত ভারতের কোটি কোটি সাধারণ মানুষের।\nপরিস্থিতি কীভাবে খারাপ হচ্ছে, তা বুঝতে একটি উদাহরণ যথেষ্ট। গঙ্গা-ব্রহ্মপুত্র অববাহিকা কিংবা গঙ্গার যাত্রাপথ এলাকায় জলের অভাব কখনওই মাত্রাছাড়া হয়ে ওঠেনি। কিন্তু এবার ভয়াবহ জল সঙ্কটে ধুঁকছে একদা শস্য শ্যামলা বিহারও। অউরঙ্গাবাদ, গয়া, নওয়াদা জেলায় জলের হাহাকার এমন জায়গায় পৌঁছেছে যে বিহার সরকার ১৪৪ ধারা জারি করতে বাধ্য হয়েছে, যাতে সাধারণ মানুষ কুঁয়ো কিংবা জলাশয়ের পাশে ভিড় না করেন। ডাক্তাররা জানাচ্ছেন, প্রবল গরমের কারণে মাত্রাছাড়া আকার ধারণ করেছে ডিহাইড্রেশন কিংবা জলবাহিত পেটের রোগ। হিট স্ট্রোকে মৃত্যুর ঘটনাও পাল্লা দিয়ে বাড়ছে রোজ। এই পরিস্থিতিতে প্রশ্ন উঠছে, ভারতের ইতিহাসে সবচেয়ে ভয়ঙ্কর সঙ্কট নিয়ে কি সরকার আদৌ চিন্তিত?


ফেসবুক ম্যাসেঞ্জারে যান্ত্রিক ত্রুটি! - BANGLANEWSUS.COM\nফেসবুক ম্যাসেঞ্জারে যান্ত্রিক ত্রুটি!\nনিউজ ডেস্ক, নিউইয়র্ক: ম্যাসেঞ্জারে যান্ত্রিক ত্রুটির কারণে ভোগান্তিতে পড়েন বিশ্বব্যাপী কয়েক কোটি গ্রাহক। বৃহস্পতিবার দুপুরের পর থেকেই বিশ্বের বিভিন্ন প্রান্তে ফেসবুক ও ইন্সটাগ্রাম ব্যাবহারকারীরা তাদের বার্তা আদানপ্রদানকারী অ্যাপ ম্যাসেঞ্জার ব্যবহারে নানাবিধ সমস্যায় পড়েন। এর মধ্যে প্রাপকের কাছে ম্যাসেজ না পৌঁছানো, অ্যাপে যান্ত্রিক ত্রুটির সতর্কবার্তা প্রদর্শন, ছবি ও ভিডিও শেয়ার করতে না পারা ও নেটওয়ার্ক জটিলতাসহ বিভিন্ন ইস্যু রয়েছে।\nযুক্তরাজ্যে স্থানীয় সময় সকাল ৯টা ৩০মিনিটে জনপ্রিয় সামাজিক যোগাযোগ মাধ্যম ফেসবুকের ম্যাসেঞ্জার অ্যাপে এ সমস্যা চিহ্নিত করে ডাউনডিটেক্টর নামের একটি অনলাইন নজরদারি প্রতিষ্ঠান। তাদের ওয়েবসাইটে অনেক ফেসবুক ব্যবহারকারী নিজেদের সমস্যার কথা শেয়ার করেন। ৫২ ভাগ অভিযোগই আসে ম্যাসেজ আদান-প্রদানের সমস্যার ব্যাপারে।\nডেইলি মিররসহ ব্রিটিশ সংবাদমাধ্যমের খবরে জানানো হয়, ইউরোপজুড়ে অনেক ফেসবুক গ্রাহক একই সমস্যায় পড়েন। বিশেষ করে পশ্চিম ইউরোপের দেশগুলোতে ম্যাসেঞ্জার ব্যবহারে সবচেয়ে বেশি ভোগান্তিতে পড়েন। বাংলাদেশ, ভারতসহ এশিয়ার দেশগুলোতেও এ সমস্যায় পড়েন অনেকে।\nভুক্তভোগী গ্রাহকদের ৮০ শতাংশ বলছেন, তারা ফেসবুকে কোনো ম্যাসেজই পাচ্ছেন না এবং ২০ শতাংশের দাবি তারা ম্যাসেঞ্জার অ্যাপটিতে লগইনই করতে পারছেন না।\nমোবাইল ফোন ও কম্পিউটার দুই সংস্করণেই এই সমস্যা দেখা দেয়। এমনকি বাংলায় বার্তা পাঠালেও তা ভেঙে যায় বা বিভিন্ন কোডে রূপান্তরিত হয়ে যায়। ফেসবুকের পাশাপাশি এ নিয়ে টুইটারেও বিরক্তি প্রকাশ করেন অনেকে।\nআইটি বিশেষজ্ঞরা বলেন, ম্যাসেজ পাঠাতে সমস্যা হওয়ায় জনসাধারণের চেয়ে ফেসবুককেন্দ্রিক অনইলাইন ব্যবসায়ীরা বড় সমস্যায় পড়েন। ক্রেতাদের সঙ্গে যোগাযোগ করতে না পারায় অনলাইনে পণ্য বিক্রি হচ্ছে না অনেকের। বুধবার বিকেলে প্রথমে এই সমস্যা দেখা দিলেও বৃহস্পতিবার এ সমস্যা ব্যাপক হারে বাড়ে।


থাই কিশোরদের বিশ্বকাপ ফাইনাল দেখতে ফিফার আমন্ত্রণ! | Egiye Cholo | এগিয়ে চলো\nHome/খেলা ও ধুলা/থাই কিশোরদের বিশ্বকাপ ফাইনাল দেখতে ফিফার আমন্ত্রণ!\nথাই কিশোরদের বিশ্বকাপ ফাইনাল দেখতে ফিফার আমন্ত্রণ!\nJannatul Naym Pieal July 11, 2018\nপনেরো দিনেরও বেশি সময় থাইল্যান্ডের গুহায় আটকে ছিলেন ১২ জন কিশোর ফুটবলার ও তাদের কোচ। অনেক চেষ্টা চরিত্র করে অবশেষে গতকাল বারো কিশোর ফুটবলার আর তাদের কোচসহ তেরোজনের দলটার সবাইকে জীবিত উদ্ধার করতে সক্ষম হন উদ্ধারকর্মীরা। থাম লুয়াং নামের দশ কিলোমিটার লম্বা গুহার ভেতরে আটকে পড়া এই ছেলেগুলোকে কখন বের করে আনা হবে, আদৌ তাদেরকে জীবিত উদ্ধার করা যাবে কিনা, এই নিয়ে উদ্বিগ্ন ছিল সারা বিশ্বেরর মানুষই।\nথাইল্যান্ডের উত্তরাঞ্চলীয় চিয়াং রাই এলাকার থাম লুয়াং গুহায় ঢোকার পর গত ২৩ জুন নিখোঁজ হয় ওই ১৩ জন। ১২ কিশোরের একজনের জন্মদিন উদ্‌যাপন করতে এবং বেড়াতে তারা সেখানে গিয়েছিল। ১২ কিশোরের বয়স ১১ থেকে ১৬ বছরের মধ্যে। তাদের সহকারী কোচ এক্কাপোল জানথাওংয়ের বয়স ২৫ বছর। তারা মু পা নামের একটি ফুটবল দলের সদস্য।\nএদিকে রাশিয়ায় মহা সমারোহে চলছে ফুটবল বিশ্বকাপ। নিজেরাও ফুটবলার হওয়ায়, বিশ্বকাপ নিয়ে উৎসাহের কমতি ছিল না ওই কিশোরদের। অথচ গুহায় আটকে পড়ায় বিশ্বকাপের সিংহভাগ অংশই মিস করেছে তারা। একে একে গ্রুপ পর্ব শেষ হয়ে বিশ্বকাপ গড়িয়েছে রাউন্ড অফ সিক্সটিনে, তারপর অনুষ্ঠিত হয়েছে কোয়ার্টার ফাইনালও। সবমিলিয়ে ৬৪ ম্যাচের বিশ্বকাপের ৬১ ম্যাচই ইতিমধ্যে শেষ, কিন্তু ২২ জুনের পর থেকে আর কোন খেলাই দেখা হয়নি তাদের।\nতবে বাইরে বেরিয়ে এসে, মুক্ত পৃথিবীর আলো-বাতাস গায়ে মাখার পাশাপাশি তারা পেয়েছে দারুণ একটি সংবাদও। তাদের সামনে এখন সুযোগ রয়েছে আগামী ১৫ জুলাই মস্কোর লুঝনিকি স্টেডিয়ামে বিশ্বকাপের ফাইনাল ম্যাচ দেখতে যাওয়ার সুবর্ণ সুযোগ। আর সেজন্য তারা নিমন্ত্রণ পেয়েছে স্বয়ং ফিফা সভাপতি জিয়ান্নি ইনফান্তিনোর কাছ থেকে!\nঅবশ্য ইনফান্তিনোর এই আমন্ত্রণ এসেছে দিন পাঁচেক আগেই, অর্থাৎ প্রথম দফায় চার কিশোর উদ্ধার হওয়ারও দুইদিন আগে। থাই ফুটবল অ্যাসোসিয়েশনকে লেখা এক চিঠিতে তিনি বলেন, “সমগ্র আন্তর্জাতিক ফুটবল কম্যুনিটির পক্ষ থেকে আমি আপনাদের সাথে যোগ দিচ্ছি, এবং প্রতিটি খেলোয়াড় ও কোচের পরিবারের প্রতি জানাচ্ছি আমার সহানুভূতি ও সমর্থন। সেই সাথে এই চরম সংকটের মুহূর্তে আমি পাশে দাঁড়াচ্ছি থাইল্যান্ডের সাধারণ জনগণেরও।”\nএরপর ফিফা সভাপতি আরও বলেন,\n“আমি আশা করছি আমাদের বলা কথাগুলো কোনো না কোনোভাবে তাদেরকে কিছুটা হলেও শান্তি দেবে, এবং এই অনিশ্চয়তা ও দুশ্চিন্তার সময়ে সাহস যোগাবে। যেমনটি আমরা সকলেই আশা করছি, তারা (গুহায় পড়া ১৩ জন) যদি তাদের পরিবারের কাছে বেরিয়ে আসতে পারে এবং তাদের শরীর ভ্রমণের উপযোগী থাকে, তাহলে ফিফা সানন্দে তাদেরকে আমন্ত্রণ জানাচ্ছে আমাদের বিশেষ অতিথি হিসেবে মস্কোয় এসে ফিফা ফুটবল বিশ্বকাপ ২০১৮ এর ফাইনাল উপভোগ করার।”\nসুতরাং আমরা ধরে নিতেই পারি, সমূহ সম্ভাবনা রয়েছে বিশ্বকাপের ফাইনালের দিন এই কিশোরদেরকে মস্কো’র লুঝনিকিতে দেখতে পাওয়ার। অবশ্য উদ্ধার হওয়ার মাত্র এই কয়দিনের মাথায় তাদের শরীর লম্বা বিমান ভ্রমণের জন্য সাড়া দেবে কি না, সেটিও এখন চিন্তার বিষয়। যদিও চিকিৎসকেরা বলছেন যে, উদ্ধারকৃত কিশোররা আশঙ্কামুক্ত ও পুরোপুরি সুস্থ রয়েছে। তবে এই মূহুর্তে লম্বা ভ্রমণের অনুমতি তাদেরকে দেয়া হবে না বলেই মনে করা হচ্ছে।\nতারমানে দাঁড়াচ্ছে, মাত্র কয়েকদিন আগেও যারা গুহার ভেতর আটকে পড়ে, নোংরা পানি পান করে মানবেতর জীবনযাপন করছিল, সেই তারাই এখন পেতে যাচ্ছে বিশেষ অতিথি হিসেবে মাঠে বসে বিশ্বকাপ ফাইনাল দেখার সুযোগ। এমন সৌভাগ্য খুব কম মানুষেরই হয়। অবশ্য আর ক’জন মানুষের বেঁচে থাকার জন্যই বা গোটা পৃথিবী একযোগে স্রষ্টার কাছে হাত তোলে! আর ক’জন মানুষই বা নিশ্চিত মৃত্যুর মুখ থেকেও এভাবে ফেরত আসে!\nফিফা সভাপতির জানানো আমন্ত্রণের বিষয়টিকে ইতিবাচকভাবে দেখছে প্রায় সকলেই। ইনফান্তিনোকে সবাই সাধুবাদও জানাচ্ছে এমন একটি উদ্যোগ নেয়ার জন্য। তবে সেই সাথে অনেকে দাবি জানাচ্ছে, শুধু উদ্ধারকৃত কিশোররাই কেন, এমন অভাবনীয় সম্মাননা তো দেওয়া উচিৎ উদ্ধারকাজে নিয়োজিত সকলকেই।\nপুরো উদ্ধার প্রক্রিয়ায় ৯০ জনের একটি ডুবুরি দল কাজ করছে। তাদের মধ্যে ৪০ জন থাইল্যান্ডের। অন্যরা বিদেশি। এবং ইতিমধ্যেই তাদের মধ্যে একজন উদ্ধারকর্মী নিজের জীবনও বিসর্জন দিয়েছেন। গত শুক্রবার উদ্ধার অভিযানের একপর্যায়ে কিশোরদের অক্সিজেন সরবরাহ করে ফেরার পথে প্রাণ হারান থাই নৌবাহিনীর সাবেক ডুবুরি সামান কুনান, নেভি সিলের অবসরপ্রাপ্ত এই সদস্য মারা যান অক্সিজেন-স্বল্পতায়।\nএ কথা বলাই বাহুল্য যে কতটা ঝুঁকি নিয়ে গোটা উদ্ধারকার্য পরিচালনা করছেন উদ্ধারকর্মীরা। সিনেমার পর্দার অনুরূপ বাস্তবেও যদি কোনো নায়ক থেকে থাকেন, তাহলে সে তো সামান কুনান ও তার মত বাকি উদ্ধারকর্মীরাই! তাই যেকোনো বিবেকবান মানুষই স্বীকার করতে বাধ্য যে একই রকম সম্মাননার দাবিদার তারাও। এখন দেখা যাক, জনসাধারণের অভিমত মেনে ফিফা সভাপতি এই উদ্ধারকর্মী দলকেও বিশ্বকাপ দেখার জন্য আমন্ত্রণ জানান কি না!\nফিচার্ড ছবি- The Football Arena\nথাইল্যান্ডের গুহা বিশ্বকাপ


একসঙ্গে ২০টি উপগ্রহ উৎক্ষেপণ করে রেকর্ড গড়ল ইসরো | Isro set to launch record 20 satellites today - Bengali Oneindia\n33 min ago 'যতবার বিয়ে করেছি উনি নিমন্ত্রিত হয়ে এসেছেন'! বলিউডের কোন স্টারকে নিয়ে তথ্য ফাঁস করলেন সঞ্জয়\n38 min ago মোদীর জন্মদিনে ধুমধাম করে যজ্ঞ তৃণমূল বিধায়কের! মুহূর্তে জল্পনার পারদ ঊর্ধ্বমুখী\n47 min ago আফগান প্রেসিডেন্টের নির্বাচনী সভার কাছেই বিস্ফোরণ! মৃত্যু কমপক্ষে ২৪ জনের\n49 min ago পুজোর মুখে সুখবর! এবছরের জন্য সুদের হার বাড়াল ইপিএফও\nSports রোহিত শর্মা ও ঋষভ পন্থকে নিয়ে কী বললেন টিম ইন্ডিয়ার ব্যাটিং কোচ, জেনে নিন\nএকসঙ্গে ২০টি উপগ্রহ উৎক্ষেপণ করে রেকর্ড গড়ল ইসরো\n| Updated: Wed, Jun 22, 2016, 13:02 [IST]\nচেন্নাই, ২২ জুন : কাউন্টডাউন চলছে। আজ, বুধবার সকাল ৯ টা ২৬ মিনিটে অন্ধ্রপ্রদেশের শ্রীহরিকোটা থেকে ২০টি উপগ্রহ উৎক্ষেপণ করতে চলেছে ইসরো। যার মধ্যে রয়েছে ভারতের কার্টোস্যাট ২ সিরিজের স্যাটেলাইট যা পৃথিবীর ছবি তুলে ধরবে।\nএই উৎক্ষেপনের সঙ্গে সঙ্গেই নয়া পালক যোগ হবে ইসরোর সাফল্যে। এই ২০টি স্যাটেলাইটের মধ্যে ভারত ছাড়াও জার্মানি, কানাডা এবং ইন্দোনেশিয়ার উপগ্রহ রয়েছে।\nমহাকাশে পাড়ি দিল PSLV-C 34। কার্টোস্যাট ২-এর সঙ্গে থাকবে সহযোগী আরও কিছু উপগ্রহ। এই উপগ্রহ আগে মহাকাশে পাড়ি দেওয়া কার্টোস্যাট ২, ২এ এবং ২বি-র সঙ্গে সামঞ্জস্যপূর্ণ। এই কার্টোস্যাট ২সিরিজের ওজন ৫৬০ কেজি।\nইসরোর তরফে জানানো হয়েছে, এই ২০ টি উপগ্রহের সামগ্রিক ওজন ১,২৮৮ কেজি। যে উপগ্রহগুলি উৎক্ষেপন করা হয়েছে তার মধ্যে সবচেয়ে ভারি কার্টোস্যাট ২ এবং সবচেয়ে হাল্কা পুণে ইঞ্জিনিয়ারিং কলেজের ছাত্রদের তৈরি করা স্বয়ম উপগ্রহটি। যার ওজন মাত্র ১ কেজি। স্বয়মের পাশাপাশি চেন্নাইয়েপ সত্যবামা বিশ্ববিদ্যালয়ের ছাত্রদের তৈরি সত্যবামা স্যাট উপগ্রহটিও এই অভিযানের অংশ।\nএই অভিযানে জার্মানি, কানাডা এবং ইন্দোনেশিয়ার উপগ্রহ ছাড়াও ভারতের বিশ্ববিদ্যালয়ের ২টি উপগ্রহ রয়েছে। পাশাপাশি ইন্দোনেশিয়ার LAPAN A3, জার্মানির BIROS, আমেরিকার SKYSAT GEN 2-1, জার্মানির MVV-র মতো মাইক্রো উপগ্রহও রয়েছে।\nইসরো এর আগেও একাধিকবার একসঙ্গে একাধিক উপগ্রহের উৎক্ষেপণ করেছে ঠিকই তবে, এবারের ২০টি উপগ্রহের একসঙ্গে উৎক্ষেপণ এখনও পর্যন্ত ইসরোর সবচেয়ে বড় উৎক্ষেপণ। এই ২০টি উপগ্রহের উৎক্ষেপন হতে সময় নেবে ২৬ মিনিট ৩০ সেকেন্ড।\nআজ চাঁদে বিক্রমের ছবি তুলবে নাসার এলআরও\n'চন্দ্রযান ২' -এর 'বিক্রম'কে জাগিয়ে তুলতে এই মঙ্গলবারই আসরে নামছে নাসা! এবার 'অরবিটার' এর খেল\nচন্দ্রযান ২: ৭ সেপ্টেম্বর রাতে পাকিস্তানও ভারতের 'বিক্রম'-এ নজর রেখেছিল! প্রকাশ্যে চমকপ্রদ তথ্য\nচন্দ্রপৃষ্ঠে নামার প্রাক-মুহূর্তে ল্যান্ডার বিক্রমের 'পাল্টি খাওয়া' আর ইসরোর স্বপ্নের সলিল সমাধি\n'অপয়া' প্রধানমন্ত্রী মোদী ! চন্দ্রযান ২-ইসরো প্রসঙ্গ নিয়ে মুখ খুলে তোপ কুমারস্বামীর\nচন্দ্রযানের সঙ্গে সম্পর্কস্থাপনে উদ্যোগী হয়েছিল নাসাও\nচন্দ্রযান ২-এর 'বিক্রম' ল্যান্ডার চাঁদের ঠিক কতটা কাছে গিয়ে সংযোগ ছিন্ন করে! উঠছে চাঞ্চল্যকর তথ্য\nisro andhra pradesh chennai satellite record sriharikota ইসরো অন্ধ্রপ্রদেশ চেন্নাই উপগ্রহ শ্রীহরিকোটা\nনরেন্দ্র মোদীর ৬৯ তম জন্মদিন! দিনভর নানা কর্মসূচিতে ব্যস্ত প্রধানমন্ত্রী\nপরিবেশের ভারসাম্য রক্ষায় এগিয়ে এল নিউ ব্যারাকপুরের এক স্বেচ্ছাসেবি সংগঠন


সবাইকে কাঁদিয়ে না ফেরার দেশে চলে গেলেন জেরিন\nবাংলাদেশ নিউজ২৪ Apr 9, 2019 / 09:32pm\nজাহাঙ্গীরনগর বিশ্ববিদ্যালয়ের সবাইকে কাঁদিয়ে না ফেরার দেশে চলে গেলেন জাবির ইংরেজি বিভাগের দ্বিতীয় বর্ষের (৪৬তম ব্যাচ) মেধাবী শিক্ষার্থী ফারিহা নুসরাত জেরিন। গতকাল ৮ এপ্রিল (সোমবার) রাত ২টার দিকে রাজধানীর সেন্ট্রাল হাসপাতালে চিকিৎসাধীন অবস্থায় তার মৃত্যু হয়। ফারিহা নুসরাত জেরিনের গ্রামের বাড়ি ব্রাহ্মণবাড়িয়া জেলায়। পরিবারের সাথে ঢাকার সেন্ট্রাল রোডে থাকতেন, বিশ্ববিদ্যালয়ের জাহানারা ইমাম হলের আবাসিক শিক্ষার্থী ছিলেন তিনি।\nজেরিনের পরিবার ও সহপাঠী সূত্রে জানা যায়, গত চার বছর ধরে এলার্জিজনিত সমস্যায় ভুগছিলেন জেরিন। এজন্য এলার্জির নিয়মিত চিকিৎসা করাচ্ছিলেন তিনি। বেশ কিছুদিন আগে তাঁর গায়ে গোঁটা উঠতে শুরু করলে তিনি ডাক্তারের পরামর্শ অনুযায়ী স্টেরয়েড (চর্ম রোগের ওষুধ) জাতীয় ওষুধ গ্রহণ করেন। গত রবিবার তিনি বাসায় গুরুতর অসুস্থ হয়ে পড়লে সেদিন বিকেলে তাঁকে সেন্ট্রাল হাসপাতালে ভর্তি করা হয়।\nসেন্ট্রাল হাসপাতালের সহকারী পরিচালক ডা. আতিয়া বেগম বলেন, চিকেন পক্স ও পেটব্যাথা দিয়ে তিনি হাসপাতালে ভর্তি হন। ভর্তির হওয়ার পরে হাসপাতালের কেবিনে দু-এক ঘণ্টা তাকে পর্যবেক্ষণ করা হয়। এ সময় তার নাক, মুখ, মলদ্বার, ‘পার ভ্যজাইনাল’ দিয়ে রক্তক্ষরণ হচ্ছিলো। তারপর তাকে নিবিড় পরিচর্যা কেন্দ্র (আইসিইউ) তে নেওয়া হয়। আইসিইউতে চারজন কনসালট্যান্ট তাকে পর্যবেক্ষণ করেন। সেখানে চিকিৎসারত অবস্থায় রাতে তাঁর মৃত্যু হয়।\nমৃত্যুর কারণ হিসেবে তিনি বলেন, সে যখন ভর্তি হয়েছে তখন তার অবস্থা গুরুতর ছিল। চিকেন পক্স জটিল আকার ধারণ করেছিলো। হঠাৎ করে ফেইলার হয়েছে। অনেকগুলো সমস্যা একসাথে ছিল।\nআজ মঙ্গলবার বাদ জোহর জানাজার পর আজিমপুর কবরস্থানে চিরনিদ্রায় শায়িত হবেন তিনি। তার মৃত্যুতে জাহাঙ্গীরনগর বিশ্ববিদ্যালয় ক্যাম্পাসে নেমে এসেছে শোকের ছায়া। গভীর শোক প্রকাশ করে জাবি উপাচার্য অধ্যাপক ড. ফারজানা ইসলাম জেরিনের পরিবার ও আত্মীয়-স্বজনদের প্রতি সমবেদনাজ্ঞাপন ও বিদেহী আত্মার মাগফেরাত কামনা করেন।